<?xml version="1.0" encoding="utf-8"?>
<usx version="3.0">
  <book code="JAS" style="id">-Noiri</book>
  <para style="h">याकोब</para>
  <para style="toc3">याकोब</para>
  <para style="toc2">याकोब</para>
  <para style="toc1">याकोबोअ पत्र</para>
  <para style="mt2">याकोबाचे पत्र</para>
  <para style="mt1">याकोबोअ पत्र</para>
  <para style="imt">ओलखात</para>
  <para style="ip">“याकोबोअ पत्र” ओं पुस्तक याकोब नावोअ एके जोएं लेख्यो. ओ लेखाऱ्यु याकोब ईसु ख्रिस्ताआ पाही बी ओत सेकेहे, जो सुरुवातीइ मंडड़ीइ पुढारी आन येरुसालेम सभाआ सदस्य ओतू. <char style="xt"><ref loc="ACT 15:13">प्रेशित 15:13</ref></char> प्रेशित पौलुस तियाहा मंडड़ीइ पायू एहें कोहे. <char style="xt"><ref loc="GAL 2:9">गलाती 2:9</ref></char> जाणकार एहलोहो मानताहा के ओं पुस्तक ख्रिस्त जल्माआं 50 वोर्‍ह्योअ फाटी लेखाअयोहो. याकोब येरुसालेमोमेहें मंडड़ीइ पुढारी ओतू तेहलामेहें तिये ओं पुस्तक लेख्योय.</para>
  <para style="ip">याकोब तियांआं “बारा पारवाड़ीइ माअहोंअ कोअता ओं पत्र लेख्योहो, जे बिहीरा देसोम वेरात कोइत रोतेहे.” <char style="xt"><ref loc="JAS 1:1">1:1</ref></char> याकोबोअ पुस्तकोमेर्‍युउ लेख आखा विश्वास्यांआं काजे होय, पोन “बारा पारवाड़ीइ” एहें कोत वापरीइल्या शब्दा वाईं होल्लोज समजाअहे के तिये यहुदी विश्वास्यांआं काजे ओं पत्र लेख्योहो. काहाके ओं पुस्तक वासनाराआं एका वोडा टोलाआ कोअते लेख्योहो, यामेहें वारुज गोठीइ मुद्दा लेख्याहा. याकोब विश्वास आन कामोंअ विसमेर्‍याआ सबंदापोअ बी दिहान लागाड़ेहे. खोरु विश्वास कामोम देखाअहे. <char style="xt"><ref loc="JAS 2:17">2:17</ref></char> तो भेदभाव कोअनारा मातिल माअहुंहूं कड़क सुसना आपेहे. <char style="xt"><ref loc="JAS 2:1-4">2:1-4</ref></char> आन आपुहूं आपाआ जीब जाबालीत वापरे तेहें कोहे. <char style="xt"><ref loc="JAS 3:12">3:12</ref> </char></para>
  <para style="iot">रुपरेशा</para>
  <para style="io1">1. याकोब तियाआ पत्र वासनाराहां धन्यवाद देहे. <char style="ior"><ref loc="JAS 1:1">1:1</ref> </char></para>
  <para style="io1">2. तिहीं रोत तो विश्वास्याहां हिम्मत आपेहे आन आफतोम धिर खेटित रोय तेहें कोहे. <char style="ior"><ref loc="JAS 1:2-27">1:2-27</ref></char></para>
  <para style="io1">3. फाशुउ तो कोहे के कामोवाअहीं विश्वास देखाअहूं जोवे केतोहो महत्वाआ होय <char style="ior"><ref loc="JAS 2:1-26">2:1-26</ref> </char></para>
  <para style="io1">4. तिहींइंं फासाड़ी तो शब्दाम केतीही सेक्ती रोहे तों कोहे. <char style="ior"><ref loc="JAS 3:1-12">3:1-12</ref></char></para>
  <para style="io1">5. तिहीं रोत याकोब कोत आपेहे के दुन्यादारीइ बुद्दी आन देवोअ बुद्दीम केतुहू फरक होय. <char style="ior"><ref loc="JAS 3:13-4:10">3:13—4:10</ref> </char></para>
  <para style="io1">6. आगाड़ी तो तियाआ पत्र वासनाराहां वोडाय ने कोअहूं जोवे कोत सुसना आपेहे. <char style="ior"><ref loc="JAS 4:11-5:6">4:11—5:6</ref></char></para>
  <para style="io1">7. याकोब थोड़ीक सादी सुसना आपित पत्र लेखीइलोअ बंद कोअहे. <char style="ior"><ref loc="JAS 5:7-20">5:7-20</ref> </char></para>
  <chapter number="1" style="c" sid="JAS 1" />
  <para style="p">
    <verse number="1" style="v" sid="JAS 1:1" />देव आन प्रभु ईसु ख्रिस्ताआ सेवक याकोबोअहें रोत देवोअ माअहुंहूं जें आखी दुन्याम वेरात कोइत रोतेहें, तियां आखाहा सलाम!<verse eid="JAS 1:1" /></para>
  <para style="s">विश्वास आन ओकल</para>
  <para style="p">
    <verse number="2" style="v" sid="JAS 1:2" />माआं पाव्हीइला, जाहां तुमाआं वाटे पोअ आखी बातीइ परिक्शा आवे, ताहां तियींहीं खुब खुसीइ गोठ होमजा. <verse eid="JAS 1:2" /><verse number="3" style="v" sid="JAS 1:3" />याअकाजे तुमुहूं मुंदू होय के एहलिही परिक्शाम तुमाआं विश्वास फारकीइला वाअहीं धिर उत्पन्न ओवेहे. <verse eid="JAS 1:3" /><verse number="4" style="v" sid="JAS 1:4" />पोन धिरोहो तियाआ काम पुरो कोअहूं द्या, काहाके तुमू पुरे आन पाक्के ओत जाअहूं जोवे, आन तुमामेहें कोड्लीज गोठीइ कमी ने पोड़ुहूं जोवे. <verse eid="JAS 1:4" /><verse number="5" style="v" sid="JAS 1:5" />पोन जर एखाहा बुद्दीइ कमी ओय, ताहां तों देवोहो प्रार्थना कोअहूं जोवे, काहाके देव आखाहा खुसी वाअहीं आपेहे, आन तों तुमुहूं जोड़ीत जाय. <verse eid="JAS 1:5" /><verse number="6" style="v" sid="JAS 1:6" />पोन विश्वासो वाअहीं प्रार्थना कोअहूं जोवे, आन किज सौंसू ने कोअहूं जोवे, काहाके सौंसू कोअनारो दोर्‍याआ सेलकाआ होस होय, जे हावा वाअहीं वोहेहे आन उसलेहे. <verse eid="JAS 1:6" /><verse number="7" style="v" sid="JAS 1:7" />एहेलोह माहुंउं एहें ने समजुहूं जोवे, के माहूं प्रभु पोअ रोत काविंहीं जोड़े. <verse eid="JAS 1:7" /><verse number="8" style="v" sid="JAS 1:8" />तों माहुंउं बेन मोन्यो होय, आन तियाआ गोठीम फलक्यो होय.<verse eid="JAS 1:8" /></para>
  <para style="s">गरीब आन कुन्बी</para>
  <para style="p">
    <verse number="9" style="v" sid="JAS 1:9" />गरीब विश्वासी पाव्हीइले देवे आपल्या तियांआं उसा जागा पोअ वोडाय कोअहूं जोवे. <verse eid="JAS 1:9" /><verse number="10" style="v" sid="JAS 1:10" />आन मालदार तियाआ निसी दशा पोअ वोडाय कोअहूं जोवे; काहाके तों खोड़ोअ फुलोअ होस आरवात जाय. <verse eid="JAS 1:10" /><verse number="11" style="v" sid="JAS 1:11" />काहाके दिही उगताज बोराबर जाअखो तोपो वोलेहे आन खोड़ोहो उगवी देहे, आन तियाआ फुल ओदरीत पोड़ेहे आन तियाआ होबा सेलात जाहे. एहेंज कोइत मालदार बी तियांआं काम कोअते कोअते आरवात जाय.<verse eid="JAS 1:11" /></para>
  <para style="s">लालस आन परिक्शा</para>
  <para style="p">
    <verse number="12" style="v" sid="JAS 1:12" />हाजो होय तों माहुंउं जो परिक्शामेहें टिकीत रोहे, काहाके, जो परिक्शामेहें खोरो उतरे, तियाहा जिवनोअ टोपू जोड़े, जियाआ आथवसन प्रभु तियाआ मेर कोअनाराहां आप्योहो. <verse eid="JAS 1:12" /><verse number="13" style="v" sid="JAS 1:13" />जर एखु एहलिही परिक्शाम पोड़तोय, ताहां तों एहें ने कोअहूं जोवे के, “माआं परिक्शा देवोअहें रोत होय,” काहाके देवोहो कोडो बी परिक्शाम नाहां टाकीत सेकतो, आन तो बी कोडाहा परिक्शाम नाहां टाकतु. <verse eid="JAS 1:13" /><verse number="14" style="v" sid="JAS 1:14" />पोन माअहुंउं सोताआ लालसोम पोड़ीत कोइत पुलवात जात्लो आन परिक्शाम पोड़त्लो. <verse eid="JAS 1:14" /><verse number="15" style="v" sid="JAS 1:15" />तिहीं रोत लालस गाभण ओत कोइत पापोहो जल्म आपेहे आन पाप जेहलाम वोडू ओत जाहे, ताहां मोतोहो उत्पन्न कोअहे.<verse eid="JAS 1:15" /></para>
  <para style="p">
    <verse number="16" style="v" sid="JAS 1:16" />ए माआं मेराला पाव्हीइला तुमू ठोगाअहा मा. <verse eid="JAS 1:16" /><verse number="17" style="v" sid="JAS 1:17" />काहाके हारेक हाजो वरदान आन हाजो दान उसेज रोत होय, आन उजवोड़ोअ आब्हाअ जागेज रोत जोड़ेहे, जिहींम किज बोदलात नाहां सेकतो, आन ने अदला बोदली वाअहीं तियापोअ सावलू पोड़तू. <verse eid="JAS 1:17" /><verse number="18" style="v" sid="JAS 1:18" />आपू तियाआ कोलीइ वस्तुमेएं पेहला फलोअ होस ठरुहूं जोवे कोत तिये सोताआ इश्शा वाईं तियाआ सत्य वसनोवाईं जल्म आप्योहो.<verse eid="JAS 1:18" /></para>
  <para style="s">खरी भक्ती</para>
  <para style="p">
    <verse number="19" style="v" sid="JAS 1:19" />माआं मेराला पाव्हीइला, तुमू ए गोठ वारुहूं समजीत ल्या के, हारेक माहुंउं उनाइलाम उतवाल्यो, गोगीइलाम बागे खोताइलाम धिमो जोवे. <verse eid="JAS 1:19" /><verse number="20" style="v" sid="JAS 1:20" />काहाके, मोनवीइ खोते वाईं देवोहो गोमे तेहलोह हाजो काम नाहां ओवतो. <verse eid="JAS 1:20" /><verse number="21" style="v" sid="JAS 1:21" />तिहीं वाईं आखी घाण गोठीम रोत सोताआ पुरी सुटका कोइत ल्या, जिहीं वाईं तुमाआं आत्माआं तारण ओत सेके एहलिही देवोअ गोठी तुमाआं मोनोम पेएयिही तियिहीं तुमू नम्रता वाईं स्विकारा.<verse eid="JAS 1:21" /></para>
  <para style="p">
    <verse number="22" style="v" sid="JAS 1:22" />निस्ते वसन उनाअनारे एतेज मा, पोन तियाआ परमाणे सालनारे बोणा, नेत तेहें ने कोअहा ताहां तुमू सोताहा फोगे बोणतेहे. <verse eid="JAS 1:22" /><verse number="23" style="v" sid="JAS 1:23" />काहाके जों कोडो वसन उनाइत लेहे, पोन तियाआ परमाणे नाहां सालतो, तों आऱ्ह्याम पालनारा एखा माहुंउं होस होय. <verse eid="JAS 1:23" /><verse number="24" style="v" sid="JAS 1:24" />जों सोताआ सोब पालित लेहेन निहींत जाहे, पोन सेलवाआ तों केहलोहो ओतो तोंज विहीरात जाहे. <verse eid="JAS 1:24" /><verse number="25" style="v" sid="JAS 1:25" />पोन जों माहुंउं सुटका आपनारा हारापुरा नियमोअ पालन कोअहे, आन वसन उनात कोइत विहीरात नाहां जातो, पोन तियाआ परमाणे सालेहे, तों माहुंउं जों बी काम आथे तोए तिहींम तियाहा आशिर्वाद जोड़े.<verse eid="JAS 1:25" /></para>
  <para style="p">
    <verse number="26" style="v" sid="JAS 1:26" />जर एखु सोताहा धर्मी समजेहे, पोन सोताआ जिब ताबाम नाहां मिकतो, ताहां तों सोताहा फोगो बोणेहे. तेहलोह माहुंउं सोताहा धर्मी समजेहे तों की कामोअ? <verse eid="JAS 1:26" /><verse number="27" style="v" sid="JAS 1:27" />विखावालां आन रोंडाअलाआं कालजी लेनारो आन दुन्याआ बिगिड़ल्या वातावरणोम सोताहा दुर रोहे, एहलोहो माहुंउं देव आब्हाआ सामने सोको आन निर्दुस ठरेहे.<verse eid="JAS 1:27" /></para>
  <chapter eid="JAS 1" />
  <chapter number="2" style="c" sid="JAS 2" />
  <para style="s">मालदार आन गरीबोअ जिवन</para>
  <para style="p">
    <verse number="1" style="v" sid="JAS 2:1" />माआं पाव्हीइला, आपाआ महिमावाला प्रभु ईसु ख्रिस्तापोअ विश्वास कोअनारे तुमू सोब पालीत भेदभाव मा कोअहा. <verse eid="JAS 2:1" /><verse number="2" style="v" sid="JAS 2:2" />जर एखु तुमाआं मंडड़ीम होनाआं मुंदी पोवित आन जाअखे बाहरी आंगड़े पोवित आवे आन तिहींज मेणाअले आंगड़े पेवित एखु गरीब बी आवे. <verse eid="JAS 2:2" /><verse number="3" style="v" sid="JAS 2:3" />आन तुमू तिया बाहरी आंगड़े पेवित आवनाराअ वोल खास दिहान आपित कोहा, “तु इंहीं हाजी जागे बोहेए,” तिया गरिबोहो कोहा, “तु ओहों उबू रो,” नेताहां “इंहीं माआं गुडाअहीं बोहो.” <verse eid="JAS 2:3" /><verse number="4" style="v" sid="JAS 2:4" />ताहां तुमू इंहींज भेदभाव ने कोअयू के? आन वाईट विसारो वाईं न्यायनिवाड़ु कोअनारे ने बोण्ये के?<verse eid="JAS 2:4" /></para>
  <para style="p">
    <verse number="5" style="v" sid="JAS 2:5" />माआं मेराला पाव्हीइला, उनाआ! जें गरीब होये तियांहां विश्वासोम कुन्बी ओवे तेहें काजे आन तियापोअ मेर कोअनाराहां तियाआ राजोअ वारिस ओवे तेहें देवे नाहां निवड़्ये के? <verse eid="JAS 2:5" /><verse number="6" style="v" sid="JAS 2:6" />पोन तुमू गरिबोअ बेइजती कोअयी. मालदार माहें तुमापोअ दाबाव टाकीत तुमुहूं कोर्ठाम ओडीत नाहां लेत जाते के? <verse eid="JAS 2:6" /><verse number="7" style="v" sid="JAS 2:7" />जों हाजाम हाजो नाव तुमुहूं जोड़्योहो तिया नावोअ तें निंदा नाहां कोअते के?<verse eid="JAS 2:7" /></para>
  <para style="p">
    <verse number="8" style="v" sid="JAS 2:8" />खोरीज जर तुमू, “जेहेलिही सोतापोअ तेहेंज कोइत तु जागेवालापोअ मेर कोअ,” या वसनोम लेखल्या राजमान्य कायदाआ पालन कोअतेय ताहां तुमू हाजो कोअतेहे. <verse eid="JAS 2:8" /><verse number="9" style="v" sid="JAS 2:9" />पोन जर तुमू रंगरुप पालित भेदभाव कोअतेय ताहां पाप कोअतेहे; आन कायदु तुमुहूं दोशी ठरवेहे.<note caller="+" style="x"><char style="xo" closed="false">2:9 </char><char style="xt" closed="false"><ref loc="LEV 19:15">लेवी 19:15</ref></char></note> <verse eid="JAS 2:9" /><verse number="10" style="v" sid="JAS 2:10" />काहाके जों कोडो आखा नियमोंअ पालन कोअहे, पोन एकीज गोठीम सुकीत जाहे, तेबी तो आखी गोठीजमेहें दोशी ठरेहे. <verse eid="JAS 2:10" /><verse number="11" style="v" sid="JAS 2:11" />काहाके जिये कोयो, “तु सिनालो मा कोअही,” तियेज ओं बी कोयो के, “तु खुन मा कोअही,” तिहीं वाईं जर तुमे सिनालो ताहरोअ ने कोअयोय, पोन खुन कोअयो तेबी तु नियमोंअ तोड़नारु बोण्यु. <verse eid="JAS 2:11" /><verse number="12" style="v" sid="JAS 2:12" />जियांआं न्यायनिवाड़ु सोड़वीइनारा कायदाअ परमाणे ओवे तियां माअहुंउं होस तुमू वसन कोवा आन काम बी कोआ. <verse eid="JAS 2:12" /><verse number="13" style="v" sid="JAS 2:13" />काहाके जिये दया ने देखाड़्यी, तियाआ न्यायनिवाड़ु बिगर दयाआ ओवे: पोन दया न्यायोपोअ जिकीत जाहे.<verse eid="JAS 2:13" /></para>
  <para style="s">विश्वास आन काम</para>
  <para style="p">
    <verse number="14" style="v" sid="JAS 2:14" />माआं पाव्हीइला, जर एखू कोतोय के आंय विश्वास कोअहो, पोन तों तियाआ परमाणे काम ने कोअतोय, ताहां तियाहा कि फायदू? एहेलुहू विश्वास तियाहा केदिहीं वासाड़ीत सेकेहे के? <verse eid="JAS 2:14" /><verse number="15" style="v" sid="JAS 2:15" />जर एखा पाव्हीइलाहा आंगड़ा-पोतड़ाआ गरज ओय, आन आज्यीइ वेलेए खाअलोअ ने ओय, <verse eid="JAS 2:15" /><verse number="16" style="v" sid="JAS 2:16" />आन एहेला माहुंहूं तुमामेएं एखू कोये, “हाजी हुतायी जाजा आन, उने आंगड़े पेवजा, वारुहूं तारात खाजा,” पोन जोवे ते वस्तू तियांहां ने आप्यी, ताहां की फायदू? <verse eid="JAS 2:16" /><verse number="17" style="v" sid="JAS 2:17" />तिहींज वाईं, कर्मा सिवाय विश्वास बी मोल्यू होय.<verse eid="JAS 2:17" /></para>
  <para style="p">
    <verse number="18" style="v" sid="JAS 2:18" />पोन एखू कोये, “ताआ विश्वास होये आन माआं कर्म होये.” “तू ताआ कर्मासिवाय विश्वास देखाड़, आन आंय ताहूं कर्मावाईं माआं विश्वास देखाड़ीहीं.” <verse eid="JAS 2:18" /><verse number="19" style="v" sid="JAS 2:19" />एकुज देव होय, एहेलुहू तु विश्वास कोअहे के? ताहां तु हाजो कोअहे, पुते बी तेहेंज कोइत विश्वास कोअतेहे आन थुरथुर कापतेहे. <verse eid="JAS 2:19" /><verse number="20" style="v" sid="JAS 2:20" />पोन फोगा! ताहूं एतो बी नाहां समजाअतो के, कृती सिवाय विश्वास खाली होय? <verse eid="JAS 2:20" /><verse number="21" style="v" sid="JAS 2:21" />आपाआ बाहू अब्राहाम ये तियाआ पोर्‍या इसहाकोहो आगीइ देवान्यापोअ गाराहा कोअयू तेहेलाम तो कृतीवाईं धर्मी ने ठऱ्युतो के? <verse eid="JAS 2:21" /><verse number="22" style="v" sid="JAS 2:22" />ओमे तुमे देखीत लेदोहो के तियाआ विश्वास आन तियाआ कृतीनेहें काम कोअयो; तियाआ विश्वास कृती वाईं पुरु ओवू. <verse eid="JAS 2:22" /><verse number="23" style="v" sid="JAS 2:23" />आन वसनोअ ओं लेख्यो पुरो ओवो, “अब्राहामे देवोपोअ विश्वास मेक्यु, आन इंहींवाईं तो धर्मी ठऱ्यु आन तो देवोअ दोस्ती कोत गोणाअयु.”<note caller="+" style="x"><char style="xo" closed="false">2:23 </char><char style="xt" closed="false"><ref loc="GEN 15:6">उत्प 15:6</ref></char></note> <verse eid="JAS 2:23" /><verse number="24" style="v" sid="JAS 2:24" />ताहां ओमे देखीत लेदो के माहुंउं विश्वासो वाईं एतोज नाहां कृती वाईं धर्मी ठरेहे.<verse eid="JAS 2:24" /></para>
  <para style="p">
    <verse number="25" style="v" sid="JAS 2:25" />तेहलोज राहाब नावोअ एक रांडी ओती. तियी इस्राएली तिरवाशाहां<note caller="+" style="f"><char style="fr" closed="false">2:25 </char><char style="fq" closed="false">तिरवाशाहां </char><char style="ft" closed="false">बिहीरा गांवोंअ मोनेज माहिती काडनारा</char></note> कोअमेहें निकाड़्या आन बिहीरी वाटे मोकली देदा. ताहां या कामों वाईं ते धर्मी ने ठर्‍यी के?<note caller="+" style="x"><char style="xo" closed="false">2:25 </char><char style="xt" closed="false"><ref loc="HEB 11:31">इब्री 11:31</ref></char></note><verse eid="JAS 2:25" /></para>
  <para style="p">
    <verse number="26" style="v" sid="JAS 2:26" />जेहेलोहो आत्मा सिवाय डिल मोल्यो होय, तेहेलोज विश्वास बी कृती वासी मोल्यू होय.<verse eid="JAS 2:26" /></para>
  <chapter eid="JAS 2" />
  <chapter number="3" style="c" sid="JAS 3" />
  <para style="s">जिबीही ताबाम मिकीइलो</para>
  <para style="p">
    <verse number="1" style="v" sid="JAS 3:1" />माआं पाव्हीइला, तुमू आखेज मास्तर मा बोणहां. काहाके आपाआ होसऱ्याआ सिकाड़नाराहां जाअखु डोंड जोड़े, ओं तुमुहूं मुंदू होय. <verse eid="JAS 3:1" /><verse number="2" style="v" sid="JAS 3:2" />काहाके आपू जास्ती वारी सुकीत जातेहे; जों गोगीइलाम नाहां सुकतो, तों माहुंउं पाक्को होय आन पुरा डिलोहो ताबाम कोइत सेकेहे. <verse eid="JAS 3:2" /><verse number="3" style="v" sid="JAS 3:3" />कोड़ाहा ताबाम मिकीइलोअ काजे आपू तियाआ सोबीम लगाम लागाड़तेहे, ताहां आपू पोटे तिवोल तियाआ पुरा डिल वालित सेकतेहे. <verse eid="JAS 3:3" /><verse number="4" style="v" sid="JAS 3:4" />पाला, जाहाज बी एती वोडी रोतीही तेबी वोडा वारावाईं सालाड़तेहे, तियीही बी वाहीं एवडा पातावाईं सालाड़नाराआ इश्शाआ परमाणे वालित सेकतेहे.<figure style="fig" alt="Rider on a horse" file="LB00035C.TIF" size="col" copy="Horace Knowles ©" ref="3:3">कोड़ापोऱ्युउ सवार</figure><verse eid="JAS 3:4" /></para>
  <para style="p">
    <verse number="5" style="v" sid="JAS 3:5" />तेहेलीज जिब एक वाहीं एवडीही रकम होय, पोन वोडी वोडी गोठी कोअहे. पाला, वाहीं एवडाहा जिंगाला वाईं केतुहू वोडू जंगल पेटात जाहे. <verse eid="JAS 3:5" /><verse number="6" style="v" sid="JAS 3:6" />जिब एक आग होय; जिब आपाआ सोबीमेएं एक खाराब कोल होय, आन पुरा डिलोम फालतु घाण काली देहे, आन आपाआ पुरी जिंदगीमेहें आग लागाड़ी देहे, आन नरकाआ कोलीइ आग कायम पेटाअयाज कोअहे. <verse eid="JAS 3:6" /><verse number="7" style="v" sid="JAS 3:7" />काहाके आखी जातीइ जनवारें, सिड़े, होरतींडनारे जिवजंतु आन दोर्‍यामेहें रोनारे जिवजंतु मोनव्योअ ताबाम ओत सेकतेहे आन ओत बी गोयेहे. <verse eid="JAS 3:7" /><verse number="8" style="v" sid="JAS 3:8" />पोन जिबीही कोडोज माहुंउं ताबाम नाहां कोइत सेको. ए एक एहेलिही वस्तु होय, जे जास् खाराब आन नाहां रुकता आवती, तियीम जिवलेणीइ जेहर पोअल्यो होय. <verse eid="JAS 3:8" /><verse number="9" style="v" sid="JAS 3:9" />यीज वाईं आपू प्रभुउ आन देव आब्हाआ स्तुती कोअतेहे; आन यीज वाईं देवोअ रुपोम बोणावल्या यां माअहुंहूं हारापतेहे. <verse eid="JAS 3:9" /><verse number="10" style="v" sid="JAS 3:10" />एकीज सोबीम रोत आशिर्वाद आन हाराप निहींताहा. माआं पाव्हीइला एहेलोहो ने ओवुहूं जोवे. <verse eid="JAS 3:10" /><verse number="11" style="v" sid="JAS 3:11" />केहें एकाज पांअयोंअ उकलामेहें रोत मिठो पाईं आन कड़वो पाईं निहीत्लो के? <verse eid="JAS 3:11" /><verse number="12" style="v" sid="JAS 3:12" />माआं पाव्हीइला, अंजिरोअ साड़ोपोअ जैतुन आन दाराक्शाआ वेलाम अंजिरे लागीत नाहां सेकते. तेहेलोज खारा उकलाम रोत मिठो पाईं नाहां निकलीत सेकतो.<verse eid="JAS 3:12" /></para>
  <para style="s">खोटो आन खोरो ज्ञान</para>
  <para style="p">
    <verse number="13" style="v" sid="JAS 3:13" />तुमामेहें ओकलवान आन समजदार कोडु होय? जो ओय तो सोताआ कामोहों हाजु सोभाव आन नम्रता वाईं कृतीम कोइत देखाड़ुहूं जोवे. <verse eid="JAS 3:13" /><verse number="14" style="v" sid="JAS 3:14" />पोन जर आपू जिवज्योअ मोनोम कड़वी आद्राय आन स्वार्थी विसार मिकीत रोतेय, ताहां सत्याआ विरुद्दाम वोडाय कोइत ठोगुहूं ने जोवे. <verse eid="JAS 3:14" /><verse number="15" style="v" sid="JAS 3:15" />एहलिही ओकल उसे रोत नाहां आवती, पोन ते दुन्यादारीइ आन सैतानोपोअ रोत आवेहे. <verse eid="JAS 3:15" /><verse number="16" style="v" sid="JAS 3:16" />काहाके जिहीं आद्राय आन विरोद ओवेहे, तिहीं होदीइ सोगदाय रोहे. <verse eid="JAS 3:16" /><verse number="17" style="v" sid="JAS 3:17" />जे ओकल उसे रोत आवेहे ते पेल सोकी होय, होकेन मेर आपनारी, कायम मायालु आन किइमाय कोअनारी रोहे. ते दया आन हाजा फलो वाईं पोआत रोहे; ते भेदभाव नाहां कोअती आन हानाली रोहे. <verse eid="JAS 3:17" /><verse number="18" style="v" sid="JAS 3:18" />पोन जें शांती लेतावतेहे, तें शांतीइ बीजे पेए, आन धर्मीपणोअ फल मेलवे.<verse eid="JAS 3:18" /></para>
  <chapter eid="JAS 3" />
  <chapter number="4" style="c" sid="JAS 4" />
  <para style="s">दुन्याअरी दोस्ती,</para>
  <para style="p">
    <verse number="1" style="v" sid="JAS 4:1" />तुमामेहें राड़ी-भान्गड़ी का रोत आवतीही? तुमामेहें खाराब लालस सुलाअतीहीं तिहीं वाईं ना? <verse eid="JAS 4:1" /><verse number="2" style="v" sid="JAS 4:2" />तुमू इश्शा कोअतेहे, पोन तुमुहूं नाहां जोड़तो; तियाहा काजे तुमू खुन कोअतेहे, तुमू आदराअतेहे, पोन किज नाहां जोड़ीत सेकतो; ताहां तुमू राड़ी-भान्गड़ी कोअतेहे, तुमू नाहां मागते कोत तुमुहूं नाहां जोड़तो. <verse eid="JAS 4:2" /><verse number="3" style="v" sid="JAS 4:3" />तुमू मागतेहे पोन तुमुहूं नाहां जोड़तो, काहाके तुमू सोताआ मोज्याआ काजे मागतेहे. <verse eid="JAS 4:3" /><verse number="4" style="v" sid="JAS 4:4" />ए धोकु देनारा माअहों! दुन्याअरी दोस्ती कोइलोअ देवोअरी दुस्मोनी होय, ओं तुमुहूं कायनाहां मुंदू के? जो कोडो दुन्याअरी दोस्ती कोइत रोअहूं होदेहे, तों देवोअ दुस्मोन बोणेहे. <verse eid="JAS 4:4" /><verse number="5" style="v" sid="JAS 4:5" />“आपामेहें रोनारु पवित्र आत्मा जियाहा देवे आपामेहें मिक्युहू, तो एहलिही लालस कोअहे के जियाआ फल जलन होय,” एहें कोत वसन कोहे तों एहेलोज होय लागेहे के? <verse eid="JAS 4:5" /><verse number="6" style="v" sid="JAS 4:6" />पोन तो जाअखी मेरवानी कोअहे तिहीं वाईं वसन कोहे, “देव वोडाय कोनाराआं विरोध कोअहे, आन तो हानालाहां मेरवानी आपेहे.”<verse eid="JAS 4:6" /></para>
  <para style="p">
    <verse number="7" style="v" sid="JAS 4:7" />तियाहा काजे देवोअ आथम होपात जावा; आन सैतानोहो रुका, ताहां तो तुमाआं जागे रोत नाहींत जाय. <verse eid="JAS 4:7" /><verse number="8" style="v" sid="JAS 4:8" />देवोअ जागे आवा, ताहां तो बी तुमाआं जागे आवे. ए पाप्यों, तुमाआं आथ सोका कोआ, ए बेन मुंड्या माअहों, सोताआ मोन सोको कोआ. <verse eid="JAS 4:8" /><verse number="9" style="v" sid="JAS 4:9" />दुखी ओवा, विखा कोआ आन रोड़ा, “तुमाआं ओंहींइलोअ रोड़ीइलाम बोदलात जाय आन तुमाआ खुसी दुखोम बोदलात जाय.” <verse eid="JAS 4:9" /><verse number="10" style="v" sid="JAS 4:10" />प्रभुउ सामने हानाले बोणा, ताहां तो तुमुहूं उसे कोए.<verse eid="JAS 4:10" /></para>
  <para style="s">पाव्हीइलां पोअ आरोप लागाड़नाराहां सुसना</para>
  <para style="p">
    <verse number="11" style="v" sid="JAS 4:11" />माआं पाव्हीइला एकमेकाआ बेइजती मा कोअहा. जो पाव्हीइला बेइजती कोअहे आन आरोप लागाड़ेहे तो कायदाअ विरुद्द गोगेहे. जर तु कायदाहा गलत ठरवेहे, ताहां तु कायदाआ पालन कोअनारु नाहां, पोन न्यायाधिश बोण्यु. <verse eid="JAS 4:11" /><verse number="12" style="v" sid="JAS 4:12" />कायदु आपनारु आन न्यायाधिश एकुज होय; तारनारु आन मांअनारु ताम देवुज होय; पोन जागेवालापोअ आरोप लागाड़नारु तु कोडु होय?<verse eid="JAS 4:12" /></para>
  <para style="s">वोडाय ने कोअहूं जोवे कोत ईसारु</para>
  <para style="p">
    <verse number="13" style="v" sid="JAS 4:13" />पाला, तुमू कोतेहे, “के आपू आज नेत हांदाअ एखा होयरोम जाहूं, तिहीं वोरिही पोइत रोहूं आन काम-धंदू कोइत पोशा मेलवुहूं.” <verse eid="JAS 4:13" /><verse number="14" style="v" sid="JAS 4:14" />पोन हांदाआ की ओवनारो होय तों तुमुहूं नाहां मुंदू. तुमाआं जिंदगीज केतीही होय तों बी तेंव इतवा! उनाइत तेबी लेवा, तुमाअ जिवन होय तेबी कि? तुमू ते वाफेए होसऱ्येए होय, जे एक ताल देखाअहे आन आरतात जाहे. <verse eid="JAS 4:14" /><verse number="15" style="v" sid="JAS 4:15" />याअ रोत उलटो तुमू एहें कोअहूं जोवे के, “देवोअ इश्शा ओय ताहां आमू जिवते रोहूं, आन ओं काम नेत तों काम कोअहूं.” <verse eid="JAS 4:15" /><verse number="16" style="v" sid="JAS 4:16" />पोन तुमू ओमेएंज डांबराय कोइलामेहें वोडाय कोअतेहे; एहेली आखी वोडाय ने हाजी होय.<figure style="fig" alt="Customer, merchant with his wares" file="HK00172C.TIF" size="col" copy="Horace Knowles ©" ref="4:13">वेपारी आन गिराख</figure><verse eid="JAS 4:16" /></para>
  <para style="p">
    <verse number="17" style="v" sid="JAS 4:17" />तियाहा काजे जियाहा हाजो कोइलो समजेहे, तेबी तों तियाहा नाहां कोअतो, तियाहा पाप लागे.<verse eid="JAS 4:17" /></para>
  <chapter eid="JAS 4" />
  <chapter number="5" style="c" sid="JAS 5" />
  <para style="s">कुन्ब्योहों हेक</para>
  <para style="p">
    <verse number="1" style="v" sid="JAS 5:1" />ए कुनब्यों, उनाइत ते ल्या, तुमापोअ आवनारी पिड़ाआ वाखरी तुमू आअड़ी-आअड़ीइ रोड़ा. <verse eid="JAS 5:1" /><verse number="2" style="v" sid="JAS 5:2" />तुमाअ धन बिगड़ीत गोयोहो, आन साअके ओदायो खात गोयोहो, <verse eid="JAS 5:2" /><verse number="3" style="v" sid="JAS 5:3" />तुमाअ होनो-सांदी किट लागीत गोयोहो, आन ते किटे तुमाअ विरुद्दाम साक्शी आपे, आन आगीइ होस तुमाअ माहां खात जाय. तुमू यां सेलवार्‍याअ दिहोमेहें धन हेंगाल्योहो. <verse eid="JAS 5:3" /><verse number="4" style="v" sid="JAS 5:4" />पाला! जियां मोजऱ्यां तुमाअ खेतोम काम कोअयो, तियांआं मोजरी जे तुमू रुकीत मिक्यीही, ते आअड़ीत रोड़ेहे; आन वाड्नाराआं रोड़ीइलोअ आवाज सेनाधीश प्रभुउ कानोम पोतीत गोयुहू. <verse eid="JAS 5:4" /><verse number="5" style="v" sid="JAS 5:5" />तुमू धरतीपोअ मोज्यादान कोइत रोये आन वोडी मोज्या कोअयी; मांइलोअ काजे एखा बोकड़ाहा दाण आपीत पोहतेहे, तेहलेहे तुमू यां दिहोम सोताहा पोहाअयेहे. <verse eid="JAS 5:5" /><verse number="6" style="v" sid="JAS 5:6" />धर्मीहीं तुमू दोशी ठरवित माइत टाक्यु, तो तुमाआं विरोद नाहां कोअतू.<verse eid="JAS 5:6" /></para>
  <para style="s">धिर आन प्रार्थना</para>
  <para style="p">
    <verse number="7" style="v" sid="JAS 5:7" />तिहींवाईं माआं पाव्हीइलाआ, प्रभु आवे ताअहूं जाआं धिर खेटा. खेतोम काम कोअनाराहां पाला, तें जास्ती महत्वाआ ओन पाके ताअहूं जाआं सरुवातीइ आन सेलवाऱ्या वोऱ्हातोअ केहेलेहे वाट जोवित रोतेहे. <verse eid="JAS 5:7" /><verse number="8" style="v" sid="JAS 5:8" />तुमू धिर खेटीत रोवा, आन सोताआ मोन मजबुत कोआ, काहाके प्रभु वेगु आवनारु होय.<verse eid="JAS 5:8" /></para>
  <para style="p">
    <verse number="9" style="v" sid="JAS 5:9" />पाव्हीइला, तुमू दोशी ने ठरुहूं जोवे काजे एकमेकाआ रोवा मा कोअहा. पाला, न्यायनिवाड़ु कोअनारु बाअणाआं जागे उबू होय. <verse eid="JAS 5:9" /><verse number="10" style="v" sid="JAS 5:10" />माआं पाव्हीइला, जे भविश्यवक्ता प्रभुउ नावोवाईं गोग्या तियां तारास वेठ्यु आन तियां धिर खेट्यु याआ बाप्तिम तुमू नमुनू ल्या. <verse eid="JAS 5:10" /><verse number="11" style="v" sid="JAS 5:11" />पाला, जियां दुख वेठ्यो तियांहां आपू हाजे मानतेहे. तुमू इयोबे केहेलुहू धिर खेट्यू तों उनाअयेहे, आन तियाआ बाप्तिमेऱ्युउ प्रभुउ उद्देश तुमू देख्युहू; यापोअ रोत प्रभु जाअखीलुहू मेरालू आन दयालू होय ओं तुमू समजीत लेदो.<verse eid="JAS 5:11" /></para>
  <para style="p">
    <verse number="12" style="v" sid="JAS 5:12" />माआं पाव्हीइला, आखाम रोत खास गोठ ए होय के, तुमू शप्पत मा खाहा; होरगाआ, धरतीइ नेताहां बिहीरा किहाआज बी शप्पत मा खाहा. तुमू होव ताहां होवजे आन नाहां ताहां नाहांज कोवा.<verse eid="JAS 5:12" /></para>
  <para style="p">
    <verse number="13" style="v" sid="JAS 5:13" />तुमामेहें एखु अड़सनीम होय के? ताहां तों प्रार्थना कोअहूं जोवे. एखु खुसीम ओय के? ताहां तो स्तुती गिते गावुहूं जोवे. <verse eid="JAS 5:13" /><verse number="14" style="v" sid="JAS 5:14" />तुमामेहें एखु मांदवाड़्यो होय के? ताहां तों मंडड़ीइ सेवकोहो हादुहूं जोवे, आन ते सेवक प्रभुउ नावम तियाहा तेल लागाड़ुहूं जोवे आन प्रार्थना कोअहूं जोवे. <verse eid="JAS 5:14" /><verse number="15" style="v" sid="JAS 5:15" />विश्वासो वाईं कोअल्यी प्रार्थना मांदवाड़्याहा हुदारी देय आन प्रभु तियाहा उठाड़े, आन तिये पाप कोअयुय, तेबी तियाहा माफी जोड़ीत जाय. <verse eid="JAS 5:15" /><verse number="16" style="v" sid="JAS 5:16" />तियाहा काजे तुमू हुदरुहूं जोवे काजे जिवज्योअ पाप एकमेकाआ सामने कबुल कोइत एकमेकाआ काजे प्रार्थना कोआ. धर्मी माहुंउं प्रार्थना वाईं जास्ती वोडो काम ओवेहे. <verse eid="JAS 5:16" /><verse number="17" style="v" sid="JAS 5:17" />एलिया बी आपाआ सारकोहो माहुंउं ओतो. तिये वोऱ्हात ने पोड़ुहूं जोवे कोत प्रार्थना कोअयी आन हाड़ा तिन वोरह्ये जाआं धरती पाईं ने पोड़्यो. <verse eid="JAS 5:17" /><verse number="18" style="v" sid="JAS 5:18" />फाशीइ तिये प्रार्थना कोअयी. ताहां जुगोम रोत पाईं पोड़्यू आन धरतीपोअ ओन उबज्यो.<verse eid="JAS 5:18" /></para>
  <para style="p">
    <verse number="19" style="v" sid="JAS 5:19" />माआ पाव्हीइला, जर तुमामेहें एखु सत्यआ वाट सुकवात भटकीत जाये आन एखु तियाहा फेरवीत लेतावे, <verse eid="JAS 5:19" /><verse number="20" style="v" sid="JAS 5:20" />ताहां तों एका जिवोहो मोतोम रोत वासाड़ीत लेये आन वारुज पाप टापाइत जाय.<verse eid="JAS 5:20" /></para>
  <chapter eid="JAS 5" />
</usx>