<?xml version="1.0" encoding="utf-8"?>
<usx version="3.0">
  <book code="PHM" style="id">- Noiri</book>
  <para style="h">फिलेमोन</para>
  <para style="toc3">फिले</para>
  <para style="toc2">फिले</para>
  <para style="toc1">फिलेमोनोहों प्रेशित पौलुसोअ पत्र</para>
  <para style="mt2">फिलेमोनास प्रेशित पौलाचे पत्र</para>
  <para style="mt1">फिलेमोनोहों प्रेशित पौलुसोअ पत्र</para>
  <para style="imt">ओलखात</para>
  <para style="ip">फिलेमोनोअ ओं हानो पुस्तक पौलुसे लेख्योहो <char style="xt"><ref loc="PHM 1:1">1:1</ref> </char>जेहलामेहें पौलुस जेलेमेहें ओतू, तेहलाम ओं पत्र लेख्योतो, मोन्ज्ये खोराखर तो रोम होयरोमेहें रोत कोइत लेख्योतो. जर तो रोम होयरोमेहें ओतू ताहां ओं ख्रिस्ताआ जल्माआं 61 वोर्‍ह्योंअ फाटी लेख्यो ओय, यीज होमसे कलस्सेवालाहां बी लेख्योतो.</para>
  <para style="ip">तिये ओं पत्र फिलेमोन नावोअ माट्योअ कोअता लेख्योतो. फिलेमोन एक मंडड़ीइ विश्वासी आन सेवक बी ओतू. पौलुस तियाहा फुशो के तो तियाआ सेवक उनेसिमुसोहो शिक्शा ने कोअहूं जोवे, जो फिलेमोनोअहीं रोत नाठुतो. रोमन देसोअ कायदाआ पुरमाणे उनेसिमुसोहो माइलाआ फिलेमोनोहों आधिकार ओतू. पौलुस फिलेमोनोहों कोहे के उनेसिमुसोहो एक विश्वासी पाही मानजी, आन ओ बी सल्लु आपेहे के उनेसिमुसोहो पौलुसोअरी सेवा कोइलाआ परवानगी आपुहूं जोवे.</para>
  <para style="iot">रुपरेशा</para>
  <para style="io1">1. पौलुस फिलेमोनोहों सलाम कोहे <char style="ior"><ref loc="PHM 1:1-3">1:1-3</ref> </char></para>
  <para style="io1">2. फाशुउ पौलुस उनेसिमुसोअ वोलेहे रोत फुसेहे के फिलेमोन तियाहा एक विश्वासी पाही कोत मानुहूं जोवे.<char style="ior"><ref loc="PHM 1:4-21">1:4-21</ref></char></para>
  <para style="io1">3. पौलुस आखरीपोअ एकवारी मिलीहीं एहें कोहे आन सलाम कोहे. <char style="ior"><ref loc="PHM 1:22-25">1:22-25</ref> </char></para>
  <chapter number="1" style="c" sid="PHM 1" />
  <para style="s">सलाम</para>
  <para style="p">
    <verse number="1" style="v" sid="PHM 1:1" />पौलुसोअ वोगेहे रोत जो ख्रिस्त ईसुउ वाखरी जेलेम होय, आन पाही तिमथ्याआ वोगेहे रोत आमाअरी काम कोअनारु मेरालू जोड़ीदार फिलेमोन, <verse eid="PHM 1:1" /><verse number="2" style="v" sid="PHM 1:2" />आन बोअह्हीं अप्फिया, आन आमाअरीइ सिपायड़ू अर्खिप्पुस आन फिलेमोनोअ कोर्‍यीइ मंडड़ीइ नाव से ओं पत्र:<verse eid="PHM 1:2" /></para>
  <para style="p">
    <verse number="3" style="v" sid="PHM 1:3" />आपाअ देव आब्हू आन प्रभु ईसु ख्रिस्त यापोअ रोत तुमुहूं मेरवानी आन शांती जोड़ती रोअहूं जोवे.<verse eid="PHM 1:3" /></para>
  <para style="s">फिलेमोनोअ मेर आन विश्वास</para>
  <para style="p">
    <verse number="4" style="v" sid="PHM 1:4" />फिलेमोन पाही, आंय कायम माआं देवोअ धन्यवाद कोअहो, आन आमाआं प्रार्थनामेहें बी ताहूं ओर मिकोहो. <verse eid="PHM 1:4" /><verse number="5" style="v" sid="PHM 1:5" />काहाके प्रभु ईसुपोऱ्युउ ताआ विश्वास आन देवोअ माअहों पोअ ताआ मेर कोइलोअ सर्सा आंय उनाअयुहू. <verse eid="PHM 1:5" /><verse number="6" style="v" sid="PHM 1:6" />आन आंय प्रार्थना कोअहो के ख्रिस्ताम विश्वासी पाव्हीइलांअरी संगती कोइलो वाईं आपू कोड्ले कोड्ले हाजे कामे कोइत सेकताहा तों ताहूं उंडे रोत समजाअहूं जोवे. <verse eid="PHM 1:6" /><verse number="7" style="v" sid="PHM 1:7" />मेराला पाही, ताआ मेरेवाईं माहूं जास्ती खुसी ओवी! काहाके तुमे आखा विश्वासी पाव्हीइलाआं मोन खुस कोइ देदोहो.<verse eid="PHM 1:7" /></para>
  <para style="p">
    <verse number="8" style="v" sid="PHM 1:8" />तिहीं वाअहीं, जों हाजो तों ताहूं आदेश आपित कोअलोअ माहूं ख्रिस्ताआ वाखरी हिम्मत बी ओवे. <verse eid="PHM 1:8" /><verse number="9" style="v" sid="PHM 1:9" />तेबी ताहूं मेरे वाईं विनंती कोइत कोअलोअ माहूं हाजो गोम्यो, आंय डायु पौलुस जो ओमे ख्रिस्त ईसुउ वाखरी जेलेम होय. <verse eid="PHM 1:9" /><verse number="10" style="v" sid="PHM 1:10" />आंय जेलेमेहें ओतु तेहेलाम जियाहा मी आत्मिक जल्म आप्यो तिया माआं पोर्‍या उनेसिमुसोअ कोअते ताहूं विनंती कोअहो. <verse eid="PHM 1:10" /><verse number="11" style="v" sid="PHM 1:11" />तो ताम पेल ताआ किज कामोंअ ने ओतू, पोन ओमे तो आपा बेनु जोओंअ काजे वोडा कामोअ होय.<verse eid="PHM 1:11" /></para>
  <para style="p">
    <verse number="12" style="v" sid="PHM 1:12" />तिहीं वाईं आंय तियाहा फाशुउ ताआ जागे मोकली देदुहूज जो माआ जिवुज कोअलुउ होय. <verse eid="PHM 1:12" /><verse number="13" style="v" sid="PHM 1:13" />हाजी बातमीइ वाखरी आंय जेलेम ओतु, तेहेलाम माआं सेवा कोए तेहें काजे ताआ बोद्ले आंय तियाहा माआंज जागे मिकनारु ओतू. <verse eid="PHM 1:13" /><verse number="14" style="v" sid="PHM 1:14" />पोन माहूं ताआ राजी वासी किज ने कोइलोअ गोम्यो, काहाके ताआ उपकार दाबावो वाईं नाहां पोन खुसी वाअहीं कोअल्यू जोवे. <verse eid="PHM 1:14" /><verse number="15" style="v" sid="PHM 1:15" />केहेंनेत तो सेलवाआ कायम आरी रोत सेके, यीज गोठीवाईं थोड़ाक दिहोअ काजे ताआ जागे रोत आंगे ओवुय. <verse eid="PHM 1:15" /><verse number="16" style="v" sid="PHM 1:16" />ओमे तो पावर नाहां, पोन तिया रोत बी वादार मोन्ज्ये मेराला पायहोअ होस होये. तो माअ काजे खास होये, आन ओमे तु तियाहा प्रभुमेहें एक पावर आन एक मेरालू पाही कोत मानुहूं जोवे.<verse eid="PHM 1:16" /></para>
  <para style="p">
    <verse number="17" style="v" sid="PHM 1:17" />जर तू माहूं ताआ हाती कोत समजीइतुय, ताहां तियाहा एहें कोइत मानेएं के तो आंयज होय. <verse eid="PHM 1:17" /><verse number="18" style="v" sid="PHM 1:18" />जर तिये ताआ काविंहीं नुकसान कोअयोय नेताहां तियापोअ ताआ काविंहीं लेणो ओय, ताहां माअ नावोपोअ लेखीत ले. <verse eid="PHM 1:18" /><verse number="19" style="v" sid="PHM 1:19" />आंय पौलुस सोताहा माआं आथो वाअहीं लेखोहो के, आंय भरपाइ कोइ देहीं; आन ओं कोअलोअ गरज बी नाहां, काहाके माअ कर्ज तोम तूज होये. <verse eid="PHM 1:19" /><verse number="20" style="v" sid="PHM 1:20" />पाही, ए खुसी माहूं प्रभुमेहें ताअहें रोत जोड़ुहूं दे. ख्रिस्तामेहें माआं जिव ताजु कोइ दे.<verse eid="PHM 1:20" /></para>
  <para style="p">
    <verse number="21" style="v" sid="PHM 1:21" />ओं तु मानित लेही या भरिवसावाईं आंय ताहूं लेख्योहो, आन माहूं मुंदू होये के, तु आंय कोहो यापरोत जाअखो कोअही. <verse eid="PHM 1:21" /><verse number="22" style="v" sid="PHM 1:22" />आन फाशीइ एक गोठ ए बी कोअजी के, माअ कोअते रोअलोअ सोय कोइत मिकजी. माहूं आशा होय के तुमाआं प्रार्थना वाअहीं फाशुउ आंय तुमुहूं आपात जाहीं.<verse eid="PHM 1:22" /></para>
  <para style="p">
    <verse number="23" style="v" sid="PHM 1:23" />ख्रिस्त ईसुमेहें माअरी जेलेम होय ओ एपफ्रास ताहूं सलाम मोकलेहे. <verse eid="PHM 1:23" /><verse number="24" style="v" sid="PHM 1:24" />आन तेहलाज माआं हेंगात मार्क, अरिस्तर्खुस, देमास आन लुक ताहूं सलाम कोताहा.<verse eid="PHM 1:24" /></para>
  <para style="p">
    <verse number="25" style="v" sid="PHM 1:25" />आपाअ प्रभु ईसु ख्रिस्ताआ मेरवानी तुमाआं आत्माअरी रोअहूं जोवे. आमेन.<verse eid="PHM 1:25" /></para>
  <chapter eid="PHM 1" />
</usx>