<?xml version="1.0" encoding="utf-8"?>
<usx version="3.0">
  <book code="ROM" style="id">- Noiri</book>
  <para style="h">रोमन</para>
  <para style="toc3">रोमन</para>
  <para style="toc2">रोम</para>
  <para style="toc1">रोमनवालाहां प्रेशित पौलुसोअ पत्र</para>
  <para style="mt2">रोमकरांस प्रेशित पौलाचे पत्र</para>
  <para style="mt1">रोमनवालाहां प्रेशित पौलुसोअ पत्र</para>
  <para style="imt">ओलखात</para>
  <para style="ip">रोमनवालाहां प्रेशित पौलुसोअ पत्र ओं पुस्तक एक आंदास प्रेशित पौलुसे 54 ते 58 यां सालोअ विसमेहें ईसु ख्रिस्ताआ जल्माआं फाटी लेख्योतो. पौलुस ओमे जाआं रोम सेहरो मेहें ने गोयूतो, तियाहा काजे तियां ओं पत्र रोम सेहरो मेर्‍याआ ख्रिस्ती माअहुंहूं संदेश देअलोअ काजे मोकल्यो, यहुदी आन बिगरयहुदी यां बेनुहूं करिन्थ सेहरो मेहें रोत लेख्योतो, जिहीं ते तियी वेले रोताते. पौलुसे लेख्यो के आखी दुन्या ईसु ख्रिस्तापोअ विश्‍वास मिके आन मानित सेके.</para>
  <para style="ip">रोमनोअ पत्र ओं पुस्तक आखी जागे आन आखी वेले ख्रिस्ती माअहुंउं काजे एक जरुरी पुस्तक होय काहाके पौलुस वारुहूं आन हाजी हुतायी समजाड़ेहे के आपू ईसु ख्रिस्ताआ तारणोअ बाप्तिमेहें कोत सेको. पौलुसे ईसु ख्रिस्ताआ हाजी बातमीहीं जुना करारोअरी जुड़्यी. थोड़ाक जाणकार्‍योअ कोअलोअ जाहे के या पुस्तकोमेहें महत्वाआ वसन<char style="xt"><ref loc="ROM 1:16">1:16</ref></char> होय. जिहीं लेख्योहो, “काहाके आंय हाजी बातमी कोअलोअ काजे नाहां लाजवाअतू, काहाके ते बादा विश्वास कोअनाराआ कोअते, पेल ते यहुदी आन तिहीं रोत बिगर यहुदीइ कोअते तारणोअ काजे देवोअ ताकत होय.” या पुस्तकोअ पेलठू भाग<char style="xt"><ref loc="ROM 1-12">1—12</ref> </char>वसनोअ बाप्तिमेहें होय. आन दुसरु भाग <char style="xt"><ref loc="ROM 13-15">13—15</ref></char> मेहें ख्रिस्ती जिवनोअ महत्वाआ हिकवोण होय.</para>
  <para style="iot">रुप-रेशा:</para>
  <para style="io1">1. पौलुस पेल तियाआ ओलखात काडेहे, आन कोडाआ काजे लेखेहे तो कोत आपेहे. <char style="ior"><ref loc="ROM 1:1-15">1:1-15</ref> </char></para>
  <para style="io1">2. याआ फाटी तो ख्रिस्ता वाअहीं माअहूं परिस्थिती आन तारणोअ बाप्तिमेहें लेखेहे.<char style="ior"><ref loc="ROM 1:16-11:36">1:16—11:36</ref></char></para>
  <para style="io1">3. याआ फाटी पौलुस ख्रिस्ती जिवन जिवीइलोअ काजे वारुज कामोअ गोठी कोतापेहे. <char style="ior"><ref loc="ROM 12:1-15:13">12:1—15:13</ref></char></para>
  <para style="io1">4. पौलुस रोमनोअ पुस्तक अलग अलग मंडड़ीही ‘सलाम’ एहें कोत पुरो कोअहे. <char style="ior"><ref loc="ROM 16">16</ref> </char></para>
  <chapter number="1" style="c" sid="ROM 1" />
  <para style="s">अभिवादन</para>
  <para style="p">
    <verse number="1" style="v" sid="ROM 1:1" />पौलुसोअ तरफ से, जो ख्रिस्त ईसुउ सेवक होय, जियाहा देवे प्रेशित ओवीइलोअ काजे निवड़्युहू, आन देवोअ हाजी बातमी परसार कोए तेहें हाद्युहू.<verse eid="ROM 1:1" /></para>
  <para style="p">
    <verse number="2" style="v" sid="ROM 1:2" />वसनोमेऱ्याआ लेख्याआ पुरमाणे देवे तियाआ भविश्यवक्ता वाअहीं पेलुज रोत हाजी बातमीइ वायदो कोअयोतो. <verse eid="ROM 1:2" /><verse number="3" style="v" sid="ROM 1:3" />तों वायदो तियाआ बेटाह्हा आपाआ प्रभु ईसु ख्रिस्ताआ बाप्तिमेहें होय; जो डिलोअ इसाबोमेहें ते दाविदोअ पारवाड़ीमेहें उबज्यु, <verse eid="ROM 1:3" /><verse number="4" style="v" sid="ROM 1:4" />आन सोकायीइ आत्माआं इसाबोमेहें मोल्याम रोत जिवीत उठीइलाअ वाखरी ईसु वोडी सेक्तीवाईं प्रभुउ बेटुह्हू ठर्‍युहू. <verse eid="ROM 1:4" /><verse number="5" style="v" sid="ROM 1:5" />तियाज ख्रिस्ता वाअहीं देवे आमुहूं प्रेशित बोणिइलोअ मेरवानी आप्यी, काहाके आखे माहें तियाआ नावोपोअ विश्वास कोइत तियाआ आदेश मानुहूं जोवे. <verse eid="ROM 1:5" /><verse number="6" style="v" sid="ROM 1:6" />रोम सेहरोम रोनारे तुमू बी यामेहें सामिल होय, जियांहां देवे ईसु ख्रिस्ताआ माहें ओवे तेहें कोत हाद्येहे;<verse eid="ROM 1:6" /></para>
  <para style="p">
    <verse number="7" style="v" sid="ROM 1:7" />आन रोम सेहरोमेहें रोनारा आखाआज काजे आंय लेखोहो, जियांहां देव मेर कोअहे आन तिये तियांहां सोताआ माअहें ओवीइलाअ काजे हाद्येहे:</para>
  <para style="p" vid="ROM 1:7">आपाआ प्रभु आब्हू आन ईसु ख्रिस्ताआ तरफ से तुमुहूं मेरवानी आन होक जोड़तू रोअहूं जोवे.<verse eid="ROM 1:7" /></para>
  <para style="s">धन्यवादोअ प्रार्थना</para>
  <para style="p">
    <verse number="8" style="v" sid="ROM 1:8" />पेल, आंय तुमा आखाआ काजे ईसु ख्रिस्तावाअहीं माआं देवोअ आभार मानोहों; काहाके तुमाआं विश्वासोअ बाप्तिमेहें आखी दुन्या उनाअहे. <verse eid="ROM 1:8" /><verse number="9" style="v" sid="ROM 1:9" />जियाआ बेटाह्हाआ हाजी बातमीइ सेवा आंय माआं पुरा मोनो वाअहीं कोअहो तोज देव माआं साक्शीदार होय के, जों आंय कोहो तों खोरो होय. आंय केहेलुहू तुमाआं ताल-ताल ओर कोअतू रोहो तों देवोहो मुंदू होये. <verse eid="ROM 1:9" /><verse number="10" style="v" sid="ROM 1:10" />आन आंय सादाज विनंती कोअहो, के किबी कोइत ओमे तुमाआं जागे आविइलाअ आंय खुब इश्शा कोअहो, आन माआं वाट देवोअ मोर्जी वाअहीं मोकली ओवे. <verse eid="ROM 1:10" /><verse number="11" style="v" sid="ROM 1:11" />तुमू मजबुत बोणुहूं जोवे कोत तुमाअरी एखु आत्मिक वरदान वाटीत सेको यी वोडी इश्शा वाअहीं आंय तुमुहूं मिलुहूं कोअहो. <verse eid="ROM 1:11" /><verse number="12" style="v" sid="ROM 1:12" />काहाके जेहेलाम आंय तुमाआं विसमेहें रोहीं, ताहां जो मामेहें आन तुमामेहें होय तिया विश्वासोवाअहीं आपुहूं एकान एका वाअहीं टेकू जोड़ीत सेके.<verse eid="ROM 1:12" /></para>
  <para style="p">
    <verse number="13" style="v" sid="ROM 1:13" />माआं पाव्हीइला, आंय तुमाआं जागे वारुज वारी आविइलाआ इश्शा कोअयी, याअकाजे के, जेहलोहो माहूं बिगर यहुदी माहूंमेहें फल मिल्यो, तेहेंज कोइत तुमामेहें बी फल मिलुहूं जोवे, पोन माहूं ओमे जाआं कोडे तेबी रुक्युहू, ए गोठ तुमू नेज विहीराअहूं जोवे. <verse eid="ROM 1:13" /><verse number="14" style="v" sid="ROM 1:14" />आंय युनानीइ आन विण युनानीइ, सिकाअलान ने सिकाअलाआ आखाज कर्जाम बांदाअलू होय. <verse eid="ROM 1:14" /><verse number="15" style="v" sid="ROM 1:15" />ताहां रोम सेहरोअ रोनारा तुमुहूं बी आंय हाजी बातमी कोअलाआ काजे पाक्कू तियार होय.<verse eid="ROM 1:15" /></para>
  <para style="s">हाजी बातमीइ ताकत</para>
  <para style="p">
    <verse number="16" style="v" sid="ROM 1:16" />आंय याअ काजे हाजी बातमी कोअलोअ नाहां लाजवाअतू, काहाके ते बादा विश्वास कोअनाराआ कोअते, पेल ते यहुदी आन तिहीं रोत बिगर यहुदीइ कोअते तारणोअ काजे देवोअ ताकत होय. <verse eid="ROM 1:16" /><verse number="17" style="v" sid="ROM 1:17" /><note caller="+" style="x"><char style="xo" closed="false">1:17 </char><char style="xt" closed="false"><ref loc="HAB 2:4">हब 2:4</ref></char></note>काहाके हाजी बातमीमेहें देखुहूं जोड़ेहे के देव माअहुंहूं तियाआ नजरेम हुदो<note caller="+" style="f"><char style="fr" closed="false">1:17 </char><char style="ft" closed="false">धर्मी</char></note> केहें कोइत बोणावेहे; जों सुरवाती रोत ते आखरी जाआं विश्‍वासो वाअहींज होय. जेहलोहो वसनोम बी लेख्योहो के, “धर्मी माहुंउं विश्वासोवाअहीं जिवे.”<verse eid="ROM 1:17" /></para>
  <para style="s">मोनव्योअ पाप</para>
  <para style="p">
    <verse number="18" style="v" sid="ROM 1:18" />देवोअ खोत ताम तियां माअहोंअ पाप आन खाराब कामोपोअ होरगाम रोत प्रगट ओवेहे, जें सत्याहा खाराब कामोवाअहीं दाबीत मेकतेहे. <verse eid="ROM 1:18" /><verse number="19" style="v" sid="ROM 1:19" />तिहींज वाईं देव शिक्शा कोअत्लू, काहाके देवे सोताहा प्रगट कोअल्यो काजे देवोअ बाप्तिमेर्‍योअ ज्ञान तियांआं मोनोहो समजाअहे. <verse eid="ROM 1:19" /><verse number="20" style="v" sid="ROM 1:20" />जोयोंअ रोत देवे कोल बोणायी, तोयोंअ रोत तियाआ ने देखाअनारा गुण, मोन्ज्ये तियाआ हादाजल्मार्‍यीइ सेक्ती आन देवपणोअ सोभाव, ए बेनू गुण देवोअ बोणावटीम देखुहूं जोड़ताहा आन सोमजाअताहा, तिहीं वाईं तियां माहूंपोअ कीज उत्तर कायनाहां. <verse eid="ROM 1:20" /><verse number="21" style="v" sid="ROM 1:21" />तें देवोहो ओलखीइतेहे, पोन जो मानपान तियाहा आपुहूं जोगुहू होय तो तियाहा नाहां आपते, आन आभार बी नाहां मानते, पोन उलटे तें खाराब विसार कोए वोल्ये आन तियांआं खाली दिमाक आंदारा वाअहीं पोआइत गोयू. <verse eid="ROM 1:21" /><verse number="22" style="v" sid="ROM 1:22" />तें सोताहा हुशार कोवड़ावते कोवड़ावतेज फोगे बोण्ये. <verse eid="ROM 1:22" /><verse number="23" style="v" sid="ROM 1:23" />आन जिवता जागता देवोअ भक्तीही तियां आरवाअनारो माहुंउं, सिड़े, शार गुडावाले जनवारें आन पुंयींपोअ होरतींडनारे जनवारें एहेलाआं मुर्तीमेहें बोदलीत टाक्यी.<verse eid="ROM 1:23" /></para>
  <para style="p">
    <verse number="24" style="v" sid="ROM 1:24" />तिहीं वाईं देवे बी तियांहां सोगद्ये कामें कोए तेहें काजे एहेंज सोड़ी देदे, मोन्ज्ये तें तियांआं मोनोअ लालसी इश्शा वाअहीं एकान एकाअरी विणलाज्ये कामें कोइत सेके. <verse eid="ROM 1:24" /><verse number="25" style="v" sid="ROM 1:25" />काहाके तियां देवोअ सत्याहा ठोगोमेहें बोदलीत टाक्यो, आन बोणावल्यी वस्तुउ भक्ती आन सेवा कोअयी, पोन तिया बोणावनाराआ भक्ती ने कोअयी, जो हादाजलम भक्ती कोअहूं जोगुहू होय! आमेन.<verse eid="ROM 1:25" /></para>
  <para style="p">
    <verse number="26" style="v" sid="ROM 1:26" />तिहींज वाईं देवे बी तियांहां विणलाज्यी ईश्शापोअ सोड़ी देदे; तेतोज नाहां पोन तियांआं बोईं बी सोभाविक वेवारो कोइलोअ सोड़ी देत विणलाज्यो वेवारो कोइ वोल्यी. <verse eid="ROM 1:26" /><verse number="27" style="v" sid="ROM 1:27" />तेहेंज कोइत माटी बी बोईंइंरीइ सोभाविक वेवारो कोइलोअ सोड़ी देत तियां तियांआं एकान एकाअरी आब्जाड़ा कोआ वोल्‍या. माट्योअरी माटीज सुकवात विणलाज्ये कामें कोइत सोतापोअ खोरी शिक्शा हाटवीत लेदी.<verse eid="ROM 1:27" /></para>
  <para style="p">
    <verse number="28" style="v" sid="ROM 1:28" />काहाके यांज माअहुंहूं देवोअ बाप्तिमेहें खोरो जांइत लेअलोअ ने गोम्यो, तिहींज वाईं देवे बी तियांहां विणलाज्ये कामे कोए तेहें काजे तियांआं विणहानेपोअ सोड़ी देदे. <verse eid="ROM 1:28" /><verse number="29" style="v" sid="ROM 1:29" />तिहीं वाअहीं तें होदीइ बातीइ एठाय, फोगाय, लालसाय, आन खोद्रायी वाअहीं पोआत गोये; आन तें आद्राय, खुन कोइलो, भान्गड़्यी कोइलो, ठोगीइलो, आन जलनो वाअहीं पोआइत गोये. आन तें बिबड़ीइनारे, <verse eid="ROM 1:29" /><verse number="30" style="v" sid="ROM 1:30" />बिहीराआ बाप्तिमेहें रोवा कोअनारे, देवोअ सीस कोअनारे, बिहीराआ नावे पाड़नारे, वोडार्‍ये, बोड़ाय कोअनारे, होदीइ बाक्ताय इतीवनारे, आन आयहीन आब्हाआ गोठी ने माननारे, <verse eid="ROM 1:30" /><verse number="31" style="v" sid="ROM 1:31" />तें विण ओकल्ये, विश्वास तोड़नारे, विण मायाआ आन विण दयाआ ओत गोये. <verse eid="ROM 1:31" /><verse number="32" style="v" sid="ROM 1:32" />एहलेहे कामें कोअनारांहां मोतोअ डोंड जोड़े ओ देवोअ कायदु कोहे, ओं बी तियांहां मुंदू होय, तेबी तें एतेज ए गोठी कोअतेहे एहेलोह नाहां, पोन एहेलेहे कामे कोअनारांहां तें टेकू बी आपतेहे.<verse eid="ROM 1:32" /></para>
  <chapter eid="ROM 1" />
  <chapter number="2" style="c" sid="ROM 2" />
  <para style="s">देवोअ न्यायनिवाड़ु</para>
  <para style="p">
    <verse number="1" style="v" sid="ROM 2:1" />तियाहा काजे, ए बिहीरापोअ दोश लागाड़नारा, तू कोडू बी ओय, ताहूं दोश लागाड़ीइलोअ किज आधिकार कायनाहां; काहाके जियी गोठीम तू बिहीरापोअ दोश लागाड़ेहे, तियीज गोठीमेहें तू सोताह बी सुकेहे, तिहींज वाईं तू सोताआ जिवोह दोशी ठरवेहे.<note caller="+" style="x"><char style="xo" closed="false">2:1 </char><char style="xt" closed="false"><ref loc="EPH 4:17-18">इफिस 4:17-18</ref> </char></note> <verse eid="ROM 2:1" /><verse number="2" style="v" sid="ROM 2:2" />आपुहूं मुंदू होय के एहेलेहे कामे कोअनारा पोअ देव बोराबर शिक्शा लेतावत्लू. <verse eid="ROM 2:2" /><verse number="3" style="v" sid="ROM 2:3" />ए मोनवी, तू जो एहेले एहेले कामे कोअनारा पोअ आरोप लागाड़ेहे आन सोताह बी तेज कामें कोअहे; ताहां केहें ताहूं एहेलोह लागेहे के तू देवोअ न्यायनिवाड़ा रोत वासात जाही? <verse eid="ROM 2:3" /><verse number="4" style="v" sid="ROM 2:4" />केहेंनेत देवोअ दया ताहूं मोन फेरवे तेहें काजे लेत जाहे एहें ने जांइत तू तियाआ वोडी दया, माया, आन धिरोअ अपमान कोअहे? <verse eid="ROM 2:4" /><verse number="5" style="v" sid="ROM 2:5" />पोन तू ताआ यी डांबरायी आन जिद्दी मोनोवाअहीं सोताआ काजे देवोअ खोत हाटवेहे, जे तियाआ खोरा न्यायनिवाड़ाआ दिही प्रगट ओवनारी होय. <verse eid="ROM 2:5" /><verse number="6" style="v" sid="ROM 2:6" />तो हारेक जोओंहों जिया तियाआ कामोंअ परमाणे फल आपे, <verse eid="ROM 2:6" /><verse number="7" style="v" sid="ROM 2:7" />जे माअहें हाजा कामोमेहें खेटीत रोतेहे आन देवोअ महिमा, मानपान आन अमर जिवनोअ वाट जोवतेहे, तियांहां देव अमर जिवन आपे. <verse eid="ROM 2:7" /><verse number="8" style="v" sid="ROM 2:8" />पोन जे माअहें आद्र्ये होय आन सत्याहा नाहां मानते, गाठ्येए सुकीइ गोठी मानतेहे, तियां पोअ देवोहो खोत लागे आन जास्ती खिजवाय. <verse eid="ROM 2:8" /><verse number="9" style="v" sid="ROM 2:9" />जो खाराब कोअहे तिया हारेक माहूंपोअ आन पिड़ा आन आफत आवे, पेल यहुदी पोअ तिहीं रोत बिगर यहुदी पोअ; <verse eid="ROM 2:9" /><verse number="10" style="v" sid="ROM 2:10" />पोन जो हाजो कोअहे तिया हारेक जोओंहों महिमा, मानपान आन होक जोड़े, पेल यहुदीही आन तिहीं रोत बिगर यहुदी. <verse eid="ROM 2:10" /><verse number="11" style="v" sid="ROM 2:11" />काहाके देव कोडाआ भेदभाव नाहां कोअतू.<verse eid="ROM 2:11" /></para>
  <para style="p">
    <verse number="12" style="v" sid="ROM 2:12" />बिगर यहुद्यां पोअ मोशेए कायदु कायनाहां; तियां गुनू कोअयू, तें विण कायदाआ आरवात बी जाय. यहुद्यां पोअ कायदु होय; तियां गुनू कोअयू, तियांहां कायदाआ परमाणे डोंड जोड़े. <verse eid="ROM 2:12" /><verse number="13" style="v" sid="ROM 2:13" />काहाके कायदु उनाअनारे नाहां, पोन कायदाआ परमाणे सालनारे देवोअ नजरेमेहें धर्मी ठरतेहे. <verse eid="ROM 2:13" /><verse number="14" style="v" sid="ROM 2:14" />काहाके बिगर यहुद्यां पोअ कायदु कायनाहां तेबी तें कायदाआ परमाणे सालतेहे, ताहां तियांआं सोताआ सोभावोज मेहें तो कायदु होय. भले तियांपोअ कायदु कायनाहां. <verse eid="ROM 2:14" /><verse number="15" style="v" sid="ROM 2:15" />तियांआं मोनोम लेखाअलू कायदु तियांआं सोभावोम देखाअहे; तियांआं बुध्दी बी ओं बोराबर होय कोत साक्शी आपेहे, तियांआं विसार तियांहां दोशी नेताहां निर्दुस ठरिवताहा. <verse eid="ROM 2:15" /><verse number="16" style="v" sid="ROM 2:16" />जे हाजी बातमी मी कोताप्यिही तियीइ परमाणे देव एक दिही मोनवीइ हारेक दोड़ापाअली गोठीइ न्यायनिवाड़ु ईसु ख्रिस्तावाईं कोए.<verse eid="ROM 2:16" /></para>
  <para style="s">यहुदी माअहें आन नियम</para>
  <para style="p">
    <verse number="17" style="v" sid="ROM 2:17" />जर तु सोताहा यहुदी कोवड़ावतुय, आन कायदाआ आधार लेतुय आन देवोअ बाप्तिमेहें वोडाय कोअतुय; <verse eid="ROM 2:17" /><verse number="18" style="v" sid="ROM 2:18" />आन तियाआ इश्शा जांअतुय आन कायदाआ शिक्शण लेत कोइत जो हाजो ओय तियाहा पसन कोअतुय; <verse eid="ROM 2:18" /><verse number="19" style="v" sid="ROM 2:19" />आन ताहूं सोतापोअ भरिवसू होय के तू आंद्ला-ओजाण्याआं वाट देखाड़नारु, आन आंदारामेहें सालनाराआं दिवू होय, <verse eid="ROM 2:19" /><verse number="20" style="v" sid="ROM 2:20" />फोगा माहुंहूं हाने लागड़नारु आन नादानोअ सिकाड़नारु मास्तर होय. ताहूं कायदाआ आखी गोठीइ आन पुरा सत्याआ ज्ञान होय. <verse eid="ROM 2:20" /><verse number="21" style="v" sid="ROM 2:21" />ताहरुउ तू बिहीराहा हाजलुज सिकाड़ेहे आन सोताहा काहा नाहां सिखाअतू? तू सिकाड़ेहे, “सोरी मा कोअहा,” ताहां तू सोताहा सोरी काहा कोअहे? <verse eid="ROM 2:21" /><verse number="22" style="v" sid="ROM 2:22" />तू सिकाड़ेहे, “सिनालो मा कोअहा,” पोन तू सोताहाज सिनालो कोअहे? तु मुर्तीही नाहां मानतू कोहे आन सोताहा मंदिरे लुटेहे? <verse eid="ROM 2:22" /><verse number="23" style="v" sid="ROM 2:23" />देवोअ कायदु तापोअ कोत तू वोडाय कोअहे, पोन कायदाआ पालन सोड़ीत देत तू देवोअ अपमान काहा कोअहे?<verse eid="ROM 2:23" /></para>
  <para style="p">
    <verse number="24" style="v" sid="ROM 2:24" />“काहाके तुमाआं उस्ती बिगर यहुदी माअहूंमेहें देवोअ नावोअ निंदा ओवेहे,” एहेलोहो लेख्यो बी होय. <verse eid="ROM 2:24" /><verse number="25" style="v" sid="ROM 2:25" />जर तू कायदाआ पालन कोअही ताहां खतनाआं फायदू होय, पोन जर तू कायदाआ पालन ने कोअतुय ताहां ताआ खतनाआं कीज फायदू कायनाहां. <verse eid="ROM 2:25" /><verse number="26" style="v" sid="ROM 2:26" />जर विण खतनावालो कायदाआ पालन कोअतोय, ताहां देव तियाहा खतनावालाआ होस ने गोणे के? <verse eid="ROM 2:26" /><verse number="27" style="v" sid="ROM 2:27" />तिहीं वाईं तू यहुदी ओत बी ताआ न्याय बिगर यहुद्यां वाईं ओवे, काहाके ताआ खतना ओयुहू आन तापोअ कायदु होय तेबी तुमे कायदाआ पालन ने कोअयो; पोन तियांआं ताम शारीरिक खतना ने ओवो तेबी तियां कायदाआ पालन कोअयो. <verse eid="ROM 2:27" /><verse number="28" style="v" sid="ROM 2:28" />काहाके खोरु यहुदी तो नाहां जो फक्त उपरसोल्यू यहुदी होय, जियाआ खतना फक्त शारीरिक होय. <verse eid="ROM 2:28" /><verse number="29" style="v" sid="ROM 2:29" />पोन खोरु यहुदी तो होय जो मायते रोत यहुदी होय; जियाआ मोनोअ खतना ओवोहो, आन ओं नाहां लेखल्या कायदाआ पोन देवोअ आत्माआं काम होय. एहेला माहुंहूं मोनवीप रोत नाहां, पोन देवोअहीं रोत सन्मान जोड़त्लू.<verse eid="ROM 2:29" /></para>
  <chapter eid="ROM 2" />
  <chapter number="3" style="c" sid="ROM 3" />
  <para style="p">
    <verse number="1" style="v" sid="ROM 3:1" />ताहां बिगर यहुद्याआं सामने यहुद्याआं कि फायदू? आन खतनाआं काविहीं लाभ ओवू? <verse eid="ROM 3:1" /><verse number="2" style="v" sid="ROM 3:2" />आखी वोलेहे रोत खुब फायदू! पेल तोम देवोअ वसने यहुदी माअहुंहूं होप्येते. <verse eid="ROM 3:2" /><verse number="3" style="v" sid="ROM 3:3" />पोन जर तियांमेहें रोत थोड़ेक जोएं इमानदार ने निहींये ताहां कि ओवो? केहें तियांआं इमानदार ने रोअलो वाअहीं देवोअ इमानदारी विणकाम्यी ठरे के? <verse eid="ROM 3:3" /><verse number="4" style="v" sid="ROM 3:4" />जोलोम ने! देव खोरु ठरे पोन आखे माअहें ठोग ठरे; जेहलोहो लेख्योहो,</para>
  <para style="q1" vid="ROM 3:4">“तू ताआ गोठी वाअहीं धर्मी ठरुहूं जोवे;</para>
  <para style="q2" vid="ROM 3:4">आन न्याय निवाड़ू कोइलाअ वेले ताहूं जीत जोड़ुहूं जोवे.”<verse eid="ROM 3:4" /></para>
  <para style="p">
    <verse number="5" style="v" sid="ROM 3:5" />पोन जर आपाअ सुकी वाईं देवोअ गोठ बोराबर देखाअतीय, ताहां केहें आपू कोत सेकतेहे के देव आपुहूं शिक्शा कोअहे ओं गलत होय? ओं ताम आंय सादो प्रश्न फुसोहो. <verse eid="ROM 3:5" /><verse number="6" style="v" sid="ROM 3:6" />जोलोम नाहां! नेते देव केहें कोइत दुन्याआ न्यायनिवाड़ु कोए?<verse eid="ROM 3:6" /></para>
  <para style="p">
    <verse number="7" style="v" sid="ROM 3:7" />जर माआं लबाड़ी वाईं देवोअ इमानदारी तियाआ महिमाअ काजे प्रगट ओवी, ताहां माहूं पाप्योअ होस काहा ठरवुहूं जोवे? <verse eid="ROM 3:7" /><verse number="8" style="v" sid="ROM 3:8" />आमापोअ एहेलुहू आरोप लागाड़तेज ओय, ताहां आमू एहें काहा ने कोजे के “हाजा निहींइलो काजे साला आपू सुकीइ काम कोअहूं?” आन थोड़ेक ताम एहेंज कोतेहे, पोन तियांहां बोराबर डोंड जोड़े.<verse eid="ROM 3:8" /></para>
  <para style="s">कोडोज धर्मी कायनाहां</para>
  <para style="p">
    <verse number="9" style="v" sid="ROM 3:9" />ताहरोअ कि ओवो? केहें आमू तियां रोत हाजा होय? जोलोम नाहां; काहाके आमू यहुदी आन युनानी यां बेनू पोअ ओज आरोप लागाड़ीत सुकाहा के तें आखेन आखे पापोम बांदाअले होय. <verse eid="ROM 3:9" /><verse number="10" style="v" sid="ROM 3:10" />जेहलोहो लेख्यो कोहे के:</para>
  <para style="q1" vid="ROM 3:10">“कोडोज धर्मी कायनाहां, एक बी नाहां.<verse eid="ROM 3:10" /></para>
  <para style="q2">
    <verse number="11" style="v" sid="ROM 3:11" />कोडोज हानालो कायनाहां; देवोअ भक्ती कोअनारो कोडोज कायनाहां.<verse eid="ROM 3:11" /></para>
  <para style="q1">
    <verse number="12" style="v" sid="ROM 3:12" />आखे भटकीत गोयेहे; तें बादेन बादे विणकाम्ये ठऱ्येहे;</para>
  <para style="q2" vid="ROM 3:12">कोडोज हाजो काम कोअनारो कायनाहां,</para>
  <para style="q2" vid="ROM 3:12">एक बी नाहां.<verse eid="ROM 3:12" /></para>
  <para style="q1">
    <verse number="13" style="v" sid="ROM 3:13" />तियांआं शब्दे मोन्ज्ये उखीरल्यो माहोंण;</para>
  <para style="q2" vid="ROM 3:13">तें सोताआ जिबी वाअहीं ठोगतेहे, तियांआं ओठो मेहें हापोअ जेहर होय.<verse eid="ROM 3:13" /></para>
  <para style="q2">
    <verse number="14" style="v" sid="ROM 3:14" />तियांआं सोब हाराप आन कड़वायी वाअहीं पोआली होय.<verse eid="ROM 3:14" /></para>
  <para style="q1">
    <verse number="15" style="v" sid="ROM 3:15" />तियांआं गुडा खुन पाड़ीइलोअ काजेहे गुगदीइताहा.<verse eid="ROM 3:15" /></para>
  <para style="q2">
    <verse number="16" style="v" sid="ROM 3:16" />तियांआं वाटेपोअ नाश आन पिड़ा होय.<verse eid="ROM 3:16" /></para>
  <para style="q1">
    <verse number="17" style="v" sid="ROM 3:17" />तियां होके होंद्रेए वाट नाहां जाईंत लेदी.<verse eid="ROM 3:17" /></para>
  <para style="q2">
    <verse number="18" style="v" sid="ROM 3:18" />
    <note caller="+" style="x">
      <char style="xo" closed="false">3:18 </char>
      <char style="xt" closed="false">
        <ref loc="PSA 36:1">भजन 36:1</ref>
      </char>
    </note> देवोहो बित सालीइलोअ तियांहां नाहां मुंदू.”<verse eid="ROM 3:18" /></para>
  <para style="p">
    <verse number="19" style="v" sid="ROM 3:19" />आपुहूं मुंदू होय के कायदु जो किबी कोहे तो तियांहांज कोहे, जें कायदाहा मानतेहे; याअकाजे के हारेक सोब बंद कोआय आन आखी दुन्या देवोअ सामने गुनेगार ठरे; <verse eid="ROM 3:19" /><verse number="20" style="v" sid="ROM 3:20" />काहाके कायदाअ कामोवाअहीं कोडो माहुंउं देवोअ सामने धर्मी नाहां ठरनारो; काहाके कायदा वाअहीं पापोअ मुंदू पोडेहे.<verse eid="ROM 3:20" /></para>
  <para style="s">विश्वासो वाअहीं धर्मी बोणिइलो</para>
  <para style="p">
    <verse number="21" style="v" sid="ROM 3:21" />पोन ओमे कायदाअ रोत आलांग देवोअ तो सतीपण प्रगट ओयोहो, जियाअ साक्शी मोशेए कायदु आन भविश्यवक्ता आपताहा, <verse eid="ROM 3:21" /><verse number="22" style="v" sid="ROM 3:22" />मोन्ज्ये देवोअ तों सतीपण जों ईसु ख्रिस्तापोअ विश्वास कोइलो वाअहीं बादा विश्‍वास कोअनाराअ काजे होय; काहाके किज भेदभाव नाहां; <verse eid="ROM 3:22" /><verse number="23" style="v" sid="ROM 3:23" />काहाके आखाज पाप कोअयुहू, आन देवोअ महिमा रोत सेटे ओत गोयेहे. <verse eid="ROM 3:23" /><verse number="24" style="v" sid="ROM 3:24" />पोन तियाआ मेरवानी वाअहीं तियी सुटका वाअहीं जे ख्रिस्त ईसु मेहें होय, तें फुकोटो मेहें आखे धर्मी ठरवाअतेहे. <verse eid="ROM 3:24" /><verse number="25" style="v" sid="ROM 3:25" />ईसुहू देवे तियाआ रक्ता वाअहीं एक एहलुहू गाराहा ठरव्यू, जो विश्वास कोइला वाअहीं काम कोउ वोलेहे, के जे पाप पेल ओत सुका आन जियां पोअ देव तियाआ सहनशीलताआ वाखरी दिहान ने देदो. तियांआं बाप्तिमेहें तो सोताआ सतीपण देखाड़े. <verse eid="ROM 3:25" /><verse number="26" style="v" sid="ROM 3:26" />नेत यीज वेले तियाआ सतीपण देखाइत जाय के जियावाअहीं तो सोताहा धर्मी ठरे, आन जों ईसु पोअ विश्वास कोए तियाआ बी धर्मी ठरिवनारु ओवू.<verse eid="ROM 3:26" /></para>
  <para style="p">
    <verse number="27" style="v" sid="ROM 3:27" />ताहां वोडाय का होय? वोडाय बारथे निहीत गोयी, किहाआ आधारो वाअहीं? कायदु पालित सालतेहे तिहीं वाअहीं के? नाहां! आपू विश्वास कोअतेहे तिहीं वाअहीं धर्मी गोणाअतेहें. <verse eid="ROM 3:27" /><verse number="28" style="v" sid="ROM 3:28" />ताहां आखरीपोअ आमू ओं सोमजीइताहा के, माहुंउं कायदाहा सोड़ीत, विश्वासोवाअहीं धर्मी गोणाअहे. <verse eid="ROM 3:28" /><verse number="29" style="v" sid="ROM 3:29" />देव फक्त यहुदी माअहूं एतुज होय के बिगर यहुदीइ नाहां के? होव, बिगर यहुदीइ बी होय. <verse eid="ROM 3:29" /><verse number="30" style="v" sid="ROM 3:30" />काहाके एकुज देव होय, जो आखा खतनावालाहांन ने खतनावालाहां विश्वासो वाअहींज धर्मी ठरवे. <verse eid="ROM 3:30" /><verse number="31" style="v" sid="ROM 3:31" />ताहां काय आमू विश्वासोवाअहीं कायदाहा फालतु ठरवीइताहा के? केदिहींज नाहां, उलटा आमू कायदाहा कायम सालुज मेकताहा.<verse eid="ROM 3:31" /></para>
  <chapter eid="ROM 3" />
  <chapter number="4" style="c" sid="ROM 4" />
  <para style="s">अब्राहामोअ नमुनो</para>
  <para style="p">
    <verse number="1" style="v" sid="ROM 4:1" />ताहां आमू कि कोजे, आपाआ पारवाडीइ डायु अब्राहामोहो कि जोड़्यो? <verse eid="ROM 4:1" /><verse number="2" style="v" sid="ROM 4:2" />काहाके जर अब्राहाम कामोवाअहीं धर्मी ठरतु, ताहां तियाहा वोडाय कोअहूं जागू रोतु, पोन देवोअ नजरेमेहें नाहां. <verse eid="ROM 4:2" /><verse number="3" style="v" sid="ROM 4:3" />वसन कि कोहे के, “अब्राहामे देवोपोअ विश्वास कोअयू, आन तियाआ विश्वासोवाअहीं देवे तियाहा धर्मी कोत गोण्यु.” <verse eid="ROM 4:3" /><verse number="4" style="v" sid="ROM 4:4" />काम कोअनाराहा मोजरी आपीइलोअ दान नाहां, पोन तियाआ हक्क बोणेहे. <verse eid="ROM 4:4" /><verse number="5" style="v" sid="ROM 4:5" />जों सोताआ कामोवाईं नाहां, पोन विणभक्त्याहा धर्मी ठरिवनारापोअ विश्वास कोअहे, तों तियाआ विश्वासोवाईं धर्मी गोणाअहे. <verse eid="ROM 4:5" /><verse number="6" style="v" sid="ROM 4:6" />देव जियाहा बिगर काम कोअयेज बी धर्मी गोणेहे, तियाहा दाविद बी आशिर्वादवालो<note caller="+" style="f"><char style="fr" closed="false">4:6 </char><char style="fq" closed="false">आशिर्वादवालो </char><char style="ft" closed="false">मोन्ज्ये धन्य</char></note> एहें कोहे:<verse eid="ROM 4:6" /></para>
  <para style="q1">
    <verse number="7" style="v" sid="ROM 4:7" />“तो माहुंउं आशिर्वादवालो होय,</para>
  <para style="q2" vid="ROM 4:7">जियाआ सुकी माफ ओवीही, आन जियाआ पाप टापी देदाहा.<verse eid="ROM 4:7" /></para>
  <para style="q1">
    <verse number="8" style="v" sid="ROM 4:8" />तो माहुंउं आशिर्वादवालो होय, जियाआ पापोअ प्रभु ईसाब ने लेय.”<verse eid="ROM 4:8" /></para>
  <para style="p">
    <verse number="9" style="v" sid="ROM 4:9" />ताहां ओ आशिर्वाद जो दाविदे कोयु, तो खतनावालाआं काजे एतुज होय के, बिगर खतनावालाआं काजे बी? पाला, आमू कोताहा, “अब्राहामे देवोपोअ विश्वास कोअयू, तिहीं वाईं देवे तियाआ विश्वासो वाईं तियाहा धर्मी कोत गोण्यु.” <verse eid="ROM 4:9" /><verse number="10" style="v" sid="ROM 4:10" />ताहरुउ तो केहें कोइत धर्मी गोणाअयू? खतनाआ वेले के बिगर खतनाआ वेले? खतनाआ वेले नाहां, पोन बिगर खतनाआ वेले. <verse eid="ROM 4:10" /><verse number="11" style="v" sid="ROM 4:11" /><note caller="+" style="x"><char style="xo" closed="false">4:11 </char><char style="xt" closed="false"><ref loc="GEN 17:10">उत्प 17:10</ref></char></note> खतना नाहां ओवू तेहेलाम विश्वासो वाईं धर्मी ठऱ्यू कोत सिक्कु लागीत जाअहूं जोवे, तिहीं वाईं खतनाआ निशाणी लागाड़्यी. एहें कोइत अब्राहाम तियां आखाआ आत्मिक आब्हू बोणीत सेके, जें विण खतनाआ बी देवोपोअ विश्वास कोअतेहे; <verse eid="ROM 4:11" /><verse number="12" style="v" sid="ROM 4:12" />आन तियां खतना ओवल्या वालाआं बी आब्हू बोणीत सेके, जें फक्त खतना एतेज ओवले नाहां, पोन आपाआ आब्हा अब्राहामोअ होस विश्वास बी मिकीत सालतेहें, जो विश्वास तियांहां विण खतनाआ दशाम जोड़्युतो.<verse eid="ROM 4:12" /></para>
  <para style="s">विश्वासोवाअहीं देवोअ वायदो स्विकारीलोअ</para>
  <para style="p">
    <verse number="13" style="v" sid="ROM 4:13" />काहाके ओं वायदो के तो दुन्याआ वारीस ओवे, ने अब्राहामोहो ने तियाआ पारवाड़ीही कायदावाअहीं आपाअयो तो, पोन विश्वासोअ सतीपणो वाअहीं मिल्यू. <verse eid="ROM 4:13" /><verse number="14" style="v" sid="ROM 4:14" />काहाके जर कायदावाले वारीस ओय, ताहां विश्वास रिकामू आन देवोअ वायदो बेकार होय. <verse eid="ROM 4:14" /><verse number="15" style="v" sid="ROM 4:15" />कायदाआ फल तोम देवोअ खोत होय; आन जिहीं कायदु कायनाहां तिहीं तियाआ तोड़नारे बी कायनाहां.<verse eid="ROM 4:15" /></para>
  <para style="p">
    <verse number="16" style="v" sid="ROM 4:16" />याआज कोअते ओं वायदो विश्वासोअ आदारोपोअ मेरवानी वाईं आप्योहो, काहाके तों तियाआ आक्खी पारवाड़ीइ काजे मजबुत ओत सेके, निस्तो तियां कायदावालाआ काजे एतोज नाहां, पोन तियां आखाआ काजे बी जें अब्राहामोअ होस विश्वासवाले होय; तोज तोम आपाअ आखाआ आत्मिक आब्हू होय, <verse eid="ROM 4:16" /><verse number="17" style="v" sid="ROM 4:17" />जेहलोहो वसन कोहे, “आंय ताहूं वारुज जातीइ आब्हू ठरव्युहू.” तिया देवोअ होस जियापोअ तिये विश्वास कोअयू, आन जो मोल्याहां जिवाड़ेहे, आन जे गोठी होयज नाहां तियींइं नाव एहलोहो लेहे के समजा ते होय. <verse eid="ROM 4:17" /><verse number="18" style="v" sid="ROM 4:18" />तिये बिगर आशामेहें बी आशा मिकीत विश्वास कोअयू, याअकाजे के तिया वसनोअ अनुसार “ताआ पारवाड़ एहलिही रोय,” तो जाअखीली जातीइ माअहोंअ आब्हू बोणे. <verse eid="ROM 4:18" /><verse number="19" style="v" sid="ROM 4:19" />तो जो एक होव वोरह्योंअ ओतू, तियाआ मोल्याआ हारको डिल आन साराआ वांज्यी दशा ओलखीत कोइत बी विश्वासोमेहें कमजोर ने ओवू, <verse eid="ROM 4:19" /><verse number="20" style="v" sid="ROM 4:20" />आन ने अविश्वासी ओत कोइत देवोअ वायदापोअ सौंसु कोअयू, पोन विश्वासोम मजबुत ओत कोइत देवोअ महिमा कोअयी. <verse eid="ROM 4:20" /><verse number="21" style="v" sid="ROM 4:21" />आन तिये खोरीज जाअयों के जियी गोठीइ देवे वायदो कोअयोहो, तो तियाहा पुरो कोइलामेहें बी ताकतवान होय. <verse eid="ROM 4:21" /><verse number="22" style="v" sid="ROM 4:22" />तियाहा काजे अब्राहामोहों तियाआ विश्वास पालित देवे तियाहा धर्मी गोण्यु. <verse eid="ROM 4:22" /><verse number="23" style="v" sid="ROM 4:23" />आन ओं वसन, “विश्वास तियाआ काजे सतीपण गोणाअयु,” निस्त तियाआ काजे एतोज नाहां लेखाअयो. <verse eid="ROM 4:23" /><verse number="24" style="v" sid="ROM 4:24" />पोन आपाअ काजे बी जियांआं काजे विश्वास सती गोणाय, मोन्ज्ये आपाअ काजे जे तिया पोअ विश्वास कोअतेहे, जिये आपाआ प्रभु ईसुहू मोल्यामेहें रोत जिवाड़्यु. <verse eid="ROM 4:24" /><verse number="25" style="v" sid="ROM 4:25" />तो आपाआ पापोअ काजे तोइत आपाअयू, आन आपुहूं धर्मी ठरवीइलोअ काजे जिवीत बी उठ्यू.<verse eid="ROM 4:25" /></para>
  <chapter eid="ROM 4" />
  <chapter number="5" style="c" sid="ROM 5" />
  <para style="s">देवोअरी होक</para>
  <para style="p">
    <verse number="1" style="v" sid="ROM 5:1" />ताहां ओमे जाहां आपू विश्वासो वाईं देवोअरी धर्मी ठऱ्येहे, ताहां प्रभु ईसु ख्रिस्ता वाअहीं देवोअरी आपाआ होक होये. <verse eid="ROM 5:1" /><verse number="2" style="v" sid="ROM 5:2" />जियी मेरवानीम आपू जिवतेहे, तियी देवोअ मेरवानीइं वोजेसे तिये विश्वासोवाईं आपुहूं प्रवेश बी आप्युहू, आन आपू देवोअ महिमा वाअहीं आशा पोअ वोडाय कोअतेहे. <verse eid="ROM 5:2" /><verse number="3" style="v" sid="ROM 5:3" />तेतोज नाहां पोन आपू तारासोम बी वोडाय कोअहूं जोवे; काहाके आपुहूं मुंदू होय, तारासोवाईं धिर उत्पन्न ओवेहे, <verse eid="ROM 5:3" /><verse number="4" style="v" sid="ROM 5:4" />आन धिरोवाअहीं खोरो निहींइलो, खोरो निहींइलो वाअहीं आशा तियार ओवेहे; <verse eid="ROM 5:4" /><verse number="5" style="v" sid="ROM 5:5" />आन आशा आपुहूं नाहां लाजवाड़ती, काहाके देवो आपल्या पवित्र आत्मा वाअहीं देवोअ मेर आपाअ मोनोमेहें टाक्यीही.<verse eid="ROM 5:5" /></para>
  <para style="p">
    <verse number="6" style="v" sid="ROM 5:6" />काहाके जेहेलाम आपू कमजोर ओते, तेहेलाम बोराबर वेलेपोअ ख्रिस्ते पाप्योंअ वोतीइ जिव आप्यू. <verse eid="ROM 5:6" /><verse number="7" style="v" sid="ROM 5:7" />एखा धर्मी माहुंउं काजे एखो मोए ओं कठीणुज होये; पोन ओत सेकेहे एखु हाजा माहुंउं काजे मोइलोअ हिम्मत बी कोइत सेके. <verse eid="ROM 5:7" /><verse number="8" style="v" sid="ROM 5:8" />पोन देव आपापोअ तियाआ मेरेए पुरावू एहें कोइत देखाड़्यू, के जेहेलाम आपू पापीज ओते तेहेलाम ख्रिस्त आपाआ काजे मोयू. <verse eid="ROM 5:8" /><verse number="9" style="v" sid="ROM 5:9" />आपू ओमे तियाआ रक्ता वाअहीं धर्मी ठऱ्येहे, ताहां तिया वाईं देवोअ खोते रोत केहें ने वासाओ? <verse eid="ROM 5:9" /><verse number="10" style="v" sid="ROM 5:10" />काहाके दुस्मोन ओते ताहांज आपू तियाआ बेटाह्हाआ मोतो वाअहीं देवोअरी आपाआ होमजोण ओत गोयीही, ओमे आपाआ देवोअरी होमजोण गोयीही, ताहां ख्रिस्ताआ जिवनो वाअहीं आपुहूं सुटका काहा ने जोड़े? <verse eid="ROM 5:10" /><verse number="11" style="v" sid="ROM 5:11" />तेतोज नाहां, पोन आपू आपाअ प्रभु ईसु ख्रिस्तावाअहीं देवोअरी आपाआ होमजोण ओत गोयीही, तिहीं वाईं देवोअ गोठीम आपू खुस ओवतेहे.<verse eid="ROM 5:11" /></para>
  <para style="s">आदामो वाअहीं मोत आन ख्रिस्ता वाअहीं जिवन</para>
  <para style="p">
    <verse number="12" style="v" sid="ROM 5:12" />जेहें कोइत एका माअहूं वाअहीं पाप दुन्यामेहें आयू, आन पापोवाअहीं मोत आयो, आन एहें कोइत मोत आखा माअहूं मेहें पसरीत गोयो, काहाके आखे माअहें पापी ओत गोये. <verse eid="ROM 5:12" /><verse number="13" style="v" sid="ROM 5:13" />काहाके मोशेए कायदु आप्यू ताअहूं जाआं पाप दुन्यामेहें ओतू, पोन जिहीं कायदु कायनाहां, तिहीं पाप नाहां गोणाअतू.<verse eid="ROM 5:13" /></para>
  <para style="p">
    <verse number="14" style="v" sid="ROM 5:14" />ते बी मोत जो आदामोअहीं रोत ते मोशेएहीं जाआं तियां माअहूं पोअ राज कोअयो, जियां आदामोअ होस आदेश तोड़ीत पाप ने कोअयू, तो ताम तिया आवनाराआ नमुनू ओतू. <verse eid="ROM 5:14" /><verse number="15" style="v" sid="ROM 5:15" />पोन जेहलीही गुनाआं दशा होय, तेहलीही मेरवानीइं वरदानोअ कायनाहां; काहाके जेहेलाम एका माहुंउं गुना वाअहीं वारुज माअहें मोये, पोन तिया रोत जाअखी देवोअ मेरवानी होय, काहाके तियाआ जो दान एका माहूं वाईं, मोन्ज्ये ईसु ख्रिस्ताआ मेरवानी वाअहीं जाअखा माअहोंअ काजे वाद्यो. <verse eid="ROM 5:15" /><verse number="16" style="v" sid="ROM 5:16" />जेहलोहो एके जोएं पाप कोअयू तियाआ फल ओयो, तेहलीही दानोअ दशा कायनाहां, काहाके एका जोओंअ उस्ती डोंडोअ आदेश आयू, पोन जाअखीला जोओंअ गुनाआं वास्तायी एहलोहो वरदान तियार ओवो, काहाके माअहें धर्मी ठरुहूं जोवे. <verse eid="ROM 5:16" /><verse number="17" style="v" sid="ROM 5:17" />काहाके जेहेलाम एका माहुंउं गुना वाअहीं मोते तिया एकाज वाअहीं राज कोअयो, ताहां जें माअहें मेरवानी आन धर्मी जिवन स्विकारतेहे, तें एका माहूं वाईं, मोन्ज्ये ईसु ख्रिस्ताआ वाईं हादाफल्याआ जिवनोमेहें राज कोअनारे.<verse eid="ROM 5:17" /></para>
  <para style="p">
    <verse number="18" style="v" sid="ROM 5:18" />तिहीं वाईं जेहलोहो एके जोएं पाप कोअयू आन आखाहा डोंडोअ आदेश जोड़्यू, तेहलोहो एका जोओंअ धर्मी कामोवाईं आखा माअहोंहों सुटका आन जिवन जोड़्यो. <verse eid="ROM 5:18" /><verse number="19" style="v" sid="ROM 5:19" />जेहें कोइत एके जोएं आदेश तोड़्यू, ताहां आखे माअहें पापी ठर्‍ये, तेहेंज कोइत एके जोएं आदेशोअ पालन कोअयो, तिहीं वाईं आखे माअहें धर्मी ठरनारे.<verse eid="ROM 5:19" /></para>
  <para style="p">
    <verse number="20" style="v" sid="ROM 5:20" />मोशेए कायदु विसमेहें आवित लागू तिहीं वाईं पाप जाअखु वाद्यू, पोन जिहीं पाप जाअखीलुहू वाद्यू तिहीं मेरवानी तियाआ रोत बी जाअखी वाद्यी. <verse eid="ROM 5:20" /><verse number="21" style="v" sid="ROM 5:21" />तिहीं वाईं जेहें कोइत पापे मोत पसरावतो जात राज कोअयो, तेहेंज कोइत आपाआ प्रभु ईसु ख्रिस्तावाअहीं देवोअ मेरवानी बी हादाफल्याआ जिवनोअ काजे धर्मी ठरवीइती जात राज कोए.<verse eid="ROM 5:21" /></para>
  <chapter eid="ROM 5" />
  <chapter number="6" style="c" sid="ROM 6" />
  <para style="s">पापोअ कोअते मोल्यो आन ख्रिस्तामेहें जिवतो</para>
  <para style="p">
    <verse number="1" style="v" sid="ROM 6:1" />ताहां आपू कि कोहूं? मेरवानी जाअखी वादे कोत पाप कोअता रोअहूं जोवे के? <verse eid="ROM 6:1" /><verse number="2" style="v" sid="ROM 6:2" />जोलोम नाहां! आपू जेहेलाम पापोअ काजे मोइत गोये, ताहां आगल्योअ जिवणो कि कोइत जिवुहूं जोवे? <verse eid="ROM 6:2" /><verse number="3" style="v" sid="ROM 6:3" />आपू आखे माअहें जियां ख्रिस्त ईसुउ बाप्तिस्मा लेदोहो, तियां तियाआ मोतोअ बाप्तिस्मा लेदोहो तों तुमुहूं नाहां मुंदू के? <verse eid="ROM 6:3" /><verse number="4" style="v" sid="ROM 6:4" />तिया बाप्तिस्मा वाईं आपू तियाअरी ओजाअये, काहाके जेहेंकोइत ख्रिस्त होरगामेर्‍याआ आब्हाआ महिमा वाअहीं मोल्यामेहें रोत जिवाड़ाअयु, तेहेंज कोइत आपू बी नवीन जिवनोमेहें सालुहूं जोवे.<verse eid="ROM 6:4" /></para>
  <para style="p">
    <verse number="5" style="v" sid="ROM 6:5" />काहाके जर तियाआ मोतोम आपू बी मोये, ताहां खोरीज तियाआ जिवीत उठीइलाम बी जिवीत उठहूं. <verse eid="ROM 6:5" /><verse number="6" style="v" sid="ROM 6:6" />आपुहूं मुंदू होय के आपाआ जुनू सोभाव ख्रिस्ताअरी क्रुस खांबोपोअ ठोकी देवाअयुहू, काहाके पापोअ डिल नाश ओत जाअहूं जोवे, आन या रोत आगाड़ी आपू पापोअ गुलामीम ने रोअहूं जोवे. <verse eid="ROM 6:6" /><verse number="7" style="v" sid="ROM 6:7" />काहाके जो मोइत गोयो, तो पापोम रोत सुटीत गोयो. <verse eid="ROM 6:7" /><verse number="8" style="v" sid="ROM 6:8" />तिहीं वाईं जर आपू ख्रिस्ताअरी मोइत गोये, ताहां आपाआ विश्वास ओ होय के आपू तियाअरी जिवते बी रोहूं. <verse eid="ROM 6:8" /><verse number="9" style="v" sid="ROM 6:9" />काहाके आपुहूं मुंदू होय, ख्रिस्त मोतोम रोत जिवीत ऊठीत कोइत फाशुउ नाहां मोअनारु; मोतोअ राज फाशोअ तियापोअ नाहां सालनारो. <verse eid="ROM 6:9" /><verse number="10" style="v" sid="ROM 6:10" />काहाके जो मोइत गोयू तो पापोअ काजेहे एकुज वारी मोइत गोयू, पोन जो जिवतु होय तो देवोअ काजे जिवतु होय.<verse eid="ROM 6:10" /></para>
  <para style="p">
    <verse number="11" style="v" sid="ROM 6:11" />तेहेंज कोइत तुमू बी सोताहा पापोअ काजेहे ते मोल्ये आन ख्रिस्त ईसुमेहें देवोअ काजे जिवते समजा. <verse eid="ROM 6:11" /><verse number="12" style="v" sid="ROM 6:12" />ओमे तुमू तुमाआं आरवाअनारा डिलोमेहें तियाआ लालसोअ ताबाम रोय तेहें काजे पापोहो राज मा कोअहूं देहा. <verse eid="ROM 6:12" /><verse number="13" style="v" sid="ROM 6:13" />आन तुमाआ डिलोहो बाक्ता कामोअ सादन बोणे तेहें काजे पापोअ आथम मा होपहा, पोन तुमू सोताहा मोल्याम रोत जिवित उठल्ये एहलोहो होमजीत कोइत देवोहो होपी द्या, आन सोताआ डिलोहो सती कामोअ सादन बोणे तेहें काजे देवोअ आथम होपी द्या. <verse eid="ROM 6:13" /><verse number="14" style="v" sid="ROM 6:14" />ताहां तुमापोअ पापोअ राज ने रोय; काहाके तुमू कायदाअ ताबाम नाहां, पोन देवोअ मेरवानीइं ताबाम होय.<verse eid="ROM 6:14" /></para>
  <para style="s">सतीपणोअ गुलाम</para>
  <para style="p">
    <verse number="15" style="v" sid="ROM 6:15" />ताहां कि ओवो? केहें आपू कायदाअ ताबाम नाहां पोन मेरवानीइं ताबाम होय काजे पाप कोअहूं जोवे के? जलम नाहां! <verse eid="ROM 6:15" /><verse number="16" style="v" sid="ROM 6:16" />जियाआ आदेश मानिइलोअ काजे तुमू सोताआ जिवन गुलामोअ होस होपी देतेहे तियाआज तुमू गुलाम होय, ओं तुमुहूं नाहां मुंदू के? ते गुलामी पापोअ ओत सेकेहे जियाआ फल मोत होय, नेताहां, ते गुलामी आदेश पालनोअ ओत सेकेहे जियाआ फल सतीपण होय. <verse eid="ROM 6:16" /><verse number="17" style="v" sid="ROM 6:17" />पोन देवोअ धन्यवाद के तुमू जें पापोअ गुलाम ओते, ओमे मोनसे तिया आदेशोअ माननारे बोणीत गोये जो तुमुहूं आप्युतो. <verse eid="ROM 6:17" /><verse number="18" style="v" sid="ROM 6:18" />आन पापोम रोत सुटित कोइत तुमू सतीपणोअ गुलाम बोण्ये. <verse eid="ROM 6:18" /><verse number="19" style="v" sid="ROM 6:19" />आंय तुमाआं डिलोअ कमजोरी देखीत माहुंउं सादो उदाहरण कोहो. जेहें कोइत तुमू तुमाआं डिलोहो खाराब कामोअ काजे सोगद्या आन खाराब कामोअ गुलाम कोत होप्योतो, तेहेंज कोइत ओमे तुमाआं डिलोहो सोकायीइ काजे सतीपणोअ गुलाम कोत होपी द्या.<verse eid="ROM 6:19" /></para>
  <para style="p">
    <verse number="20" style="v" sid="ROM 6:20" />जेहेलाम तुमू पापोअ गुलाम ओते, तेहलाम सतीपणोअ बाप्तिम मोकले ओते. <verse eid="ROM 6:20" /><verse number="21" style="v" sid="ROM 6:21" />जियीं गोठी वाअहीं ओमे तुमुहूं लाज आवेहे, तियीं गोठी वाईं पेल तुमुहूं कि फल जोड़तोतो? काहाके तियांआं फल ताम मोत होये! <verse eid="ROM 6:21" /><verse number="22" style="v" sid="ROM 6:22" />पोन ओमे तुमू पापोम रोत सुटित कोइत देवोअ गुलाम बोणीत गोयेहे, तिहीं वाईं तुमुहूं सोकायीइ फल मिल्यो आन सेवटीपोअ हादाफल्योअ जिवन. <verse eid="ROM 6:22" /><verse number="23" style="v" sid="ROM 6:23" />काहाके पापोअ मोजरी ते मोत होय, पोन देवोअ वरदान आपाआ प्रभु ख्रिस्त ईसुमेहें हादाफल्योअ जिवन होय.<verse eid="ROM 6:23" /></para>
  <chapter eid="ROM 6" />
  <chapter number="7" style="c" sid="ROM 7" />
  <para style="s">वेहेवालोअ उदाहरण</para>
  <para style="p">
    <verse number="1" style="v" sid="ROM 7:1" />माआं पाव्हीइला, आंय कायदाहा जांअनाराहा कोहो के जाअहूं जाआं माहुंउं जिवतो रोहे, ताअहूं जाआं तियापोअ कायदाआ आधिकार सालेहे ओं ते तुमुहूं मुंदूज होये. <verse eid="ROM 7:1" /><verse number="2" style="v" sid="ROM 7:2" />काहाके वेहवाल ओवली बोयोंअ तियीइ माटी जिवतु होय ताअहूं जाआं कायदाआ पुरमाणे तियाअरी बांदाअली होय. पोन जर तो माटी मोइत गोयू, ताहां ते माट्योअ बंधनोम रोत सुटीत गोयी. <verse eid="ROM 7:2" /><verse number="3" style="v" sid="ROM 7:3" />तियाहा काजे जर माट्योअ जिवताइज ते एखा बिहीरा माट्योअरी जिवे, ताहां सिनालीइं गोणाय, पोन जर माटी मोइत गोयू, ताहां ते तियाआ कायदाम रोत सुटीत गोयी, आन तिहीं रोत तियी बिहीरु माटी होदीत बी लेदू, तेबी सिनालीइं ने गोणाय. <verse eid="ROM 7:3" /><verse number="4" style="v" sid="ROM 7:4" />तेहेंज कोइत माआं पाव्हीइला, ख्रिस्त शरीरो वाअहीं मोयु ताहां तुमू बी कायदाआ काजे मोल्ये समजा, काहाके जो मोल्‍याम रोत जिवीत उठ्यू तिया ख्रिस्ताआ ओत सेको: मोन्ज्ये आपू देवोहो फल आपित सेको. <verse eid="ROM 7:4" /><verse number="5" style="v" sid="ROM 7:5" />काहाके जेहेलाम आपू शरीर सोभावोम ओते, तेहेलाम पापोअ लालसाय आपाआ शरीरोमेहें ओती, जे कायदाअ वोजेसे मोतोअ फल उत्पन्न कोइलाआ काजे काम कोअतीते. <verse eid="ROM 7:5" /><verse number="6" style="v" sid="ROM 7:6" />पोन जियाअ बंधनोम आपू ओते, तियाआ काजे मोइत कोइत ओमे कायदाआ बंधनोम रोत सुटीत गोये, काहाके लेख्याआ जुनी पद्धती पोअ नाहां, पोन आत्माआं नोवी पद्धती पोअ ओमे देवोअ सेवा कोअतेहे.<verse eid="ROM 7:6" /></para>
  <para style="s">कायदु आन पाप</para>
  <para style="pi">
    <verse number="7" style="v" sid="ROM 7:7" />ताहां आंय कि कोंव? केहें कायदु पाप होय के? जलम नाहां! पोन कायदु ने रोतू ताहां आंय पाप कि होय तो माहूं ने समजाअतो. कायदु जर ने कोतू, “लालस मा कोअही,” ताहां माहूं लालस कि होय तो ने समजाअतो. <verse eid="ROM 7:7" /><verse number="8" style="v" sid="ROM 7:8" />पोन पापे गालो पालीत आदेशोअ वापर कोइत मामेहें आखी बातीइ लालस उत्पन्न कोअयू, काहाके कायदा सिवाय पाप मोल्यू होय. <verse eid="ROM 7:8" /><verse number="9" style="v" sid="ROM 7:9" />आंय ताम पेल विण कायदाआ जिवतु ओतू, पोन जेहेलाम आदेश आयू, तेहेलाम पाप जिवतु ओत गोयू, आन आंय मोइत गोयू. <verse eid="ROM 7:9" /><verse number="10" style="v" sid="ROM 7:10" />आन तोज आदेश जो माहूं जिवन आपनारु ओतू तो माआं काजे मोत बोण्यू. <verse eid="ROM 7:10" /><verse number="11" style="v" sid="ROM 7:11" />काहाके पापे वेल पालित आदेशो वाअहीं माहूं ठग्यू, आन तियाज वाअहीं माहूं माइत बी टाक्यु.<verse eid="ROM 7:11" /></para>
  <para style="p">
    <verse number="12" style="v" sid="ROM 7:12" />तिहीं वाईं कायदु सोकू होय, आन आदेश बी सोकू, बोराबर आन हाजू होय. <verse eid="ROM 7:12" /><verse number="13" style="v" sid="ROM 7:13" />ताहां जो हाजू ओतू तो माआं काजे मोत बोण्यू के? जलम नाहां! पोन तियी हाजी वस्तू वाअहीं पाप माआं काजे मोतोअ लेतावनारु बोण्यू, ताहां आपू देखीत सेकतेहे के खोरीज पाप केतोहो खाराब होय जो देवोअ आदेशो वाअहीं पाप हाद्दीइ बाहर पापी ठरे.<verse eid="ROM 7:13" /></para>
  <para style="s">आपाआ मोनोमेर्‍यीइ भान्गड़</para>
  <para style="p">
    <verse number="14" style="v" sid="ROM 7:14" />आपुहूं मुंदू होय के कायदु ते आत्मिक होय, पोन आंय दुन्‍यादारीइ आन पापोअ आथे वेसाअलु एहेलुहू होय. <verse eid="ROM 7:14" /><verse number="15" style="v" sid="ROM 7:15" />जों आंय कोअहो तों माहूं नाहां मुंदू जातू; काहाके जो कोअहूं जोगोहो होय तो आंय नाहां कोअतू, पोन जियाअ माहूं सीस आवेहे तोंज आंय कोअया कोअहो. <verse eid="ROM 7:15" /><verse number="16" style="v" sid="ROM 7:16" />जों ने कोअहूं जोवे तोंज आंय कोअतुय, ताहां आंय मानोहो के कायदु हाजू होय. <verse eid="ROM 7:16" /><verse number="17" style="v" sid="ROM 7:17" />ताहां एहेलिही दशाम तियाआ कोअनारु आंय नाहां, पोन पाप होय जो मामेहें रोहे. <verse eid="ROM 7:17" /><verse number="18" style="v" sid="ROM 7:18" />माहूं मुंदू होय के मामेहें मोन्ज्ये माआं डिलोमेहें कोड्लीज हाजी वस्तू नाहां रोती. हाजो कोइलोअ इश्शा ते मामेहें होय, पोन हाजे कामे मावाईं नाहां ओवते. <verse eid="ROM 7:18" /><verse number="19" style="v" sid="ROM 7:19" />काहाके जिया हाजा कामोअ इश्शा आंय कोअहो, तों ते मावाईं ओवतो, पोन जिया खाराब कामोअ इश्शा नाहां कोअतू, तोंज कोई देहो. <verse eid="ROM 7:19" /><verse number="20" style="v" sid="ROM 7:20" />ताहां जियाअ इश्शा आंय नाहां कोअतू तोंज कोअहो, ताहां तियाआ कोअनारु आंय नाहां, पोन मामेहें रोनारु पाप माहूं तों कोआड़ेहे.<verse eid="ROM 7:20" /></para>
  <para style="p">
    <verse number="21" style="v" sid="ROM 7:21" />एहें कोइत माहूं ओ नियम जोड़ेहे के, जाहां आंय हाजो काम कोइलोअ इश्शा कोअहो, ताहां बाक्तोज मावाईं ओत जाहे. <verse eid="ROM 7:21" /><verse number="22" style="v" sid="ROM 7:22" />काहाके आंय माआं जिवोमेहें ते देवोअ कायदा वाअहीं खुब खुस रोहो. <verse eid="ROM 7:22" /><verse number="23" style="v" sid="ROM 7:23" />पोन माआं डिलोमेहें माहूं बिहीरीज बातीइ कायदु देखाअहे, जो माआं बुद्दीइ कायदाअरी सुलाअहे आन माहूं पापोअ कायदाअ बंधनोम टाकेहे, जो माआं डिलोमेहें होय. <verse eid="ROM 7:23" /><verse number="24" style="v" sid="ROM 7:24" />आंय केतोहो खाराब नसीबवालो माहुंउं होये! माहूं या मोल्या शरीरोम रोत कोडो वासाड़े?<verse eid="ROM 7:24" /></para>
  <para style="p">
    <verse number="25" style="v" sid="ROM 7:25" />प्रभु ईसु ख्रिस्ता वाअहीं आंय देवोअ आभार मानोहो जो माहूं सुटका आपेहे! तिहीं वाईं आंय माआं बुद्दी वाअहीं ते देवोअ कायदाआ सेवा, पोन डिलोवाअहीं पापोअ कायदाआ सेवा कोअहो.<verse eid="ROM 7:25" /></para>
  <chapter eid="ROM 7" />
  <chapter number="8" style="c" sid="ROM 8" />
  <para style="s">पवित्र आत्मा वाअहीं जिवन</para>
  <para style="p">
    <verse number="1" style="v" sid="ROM 8:1" />ओमे जे ख्रिस्त ईसु मेहें जिवते होय, तियांपोअ डोंडोअ आदेश कायनाहां. काहाके तें डिलोअ इसाबे नाहां, पोन आत्माआं इसाबे सालतेहे. <verse eid="ROM 8:1" /><verse number="2" style="v" sid="ROM 8:2" />काहाके जिवनोअ आत्माआं कायदे माहूं ख्रिस्त ईसु मेहें पापोअ आन मोतोअ कायदाप रोत मोकलु कोई देदुहू. <verse eid="ROM 8:2" /><verse number="3" style="v" sid="ROM 8:3" />जों काम शरीरोअ कमजोरीइ वाखरी कायदु ने कोइत सेकू, तों काम कोए तेहें देवे सोताआ बेटाह्हाहा पापी शरीरोअ रुप आपित मोकल्यू आन पापोहो शरीरोमेहें डोंडोअ आदेश आपित मोकल्यू. <verse eid="ROM 8:3" /><verse number="4" style="v" sid="ROM 8:4" />तों याअकाजे के आपू जें शरीर सोभावोअ परमाणे नाहां, पोन आत्माआं अनुसार सालतेहे, तियां आपामेहें कायदाआ आदेश पुरु ओवुहूं जोवे. <verse eid="ROM 8:4" /><verse number="5" style="v" sid="ROM 8:5" />काहाके शारीरिक माअहें डिलोअ गोठीपोअ मोन लागाड़तेहे; पोन जें आत्माम सालतेहे तें आत्माआं गोठीपोअ मोन लागाड़तेहे. <verse eid="ROM 8:5" /><verse number="6" style="v" sid="ROM 8:6" />डिलोपोअ मोन लागाड़ीइलो ते मोत होय, पोन आत्मा पोअ लागाड़ीइलो जिवन आन शांती होय. <verse eid="ROM 8:6" /><verse number="7" style="v" sid="ROM 8:7" />काहाके डिलोपोअ मोन लागाड़ीइलो ते देवोअरी दुस्मोन बोणिइलो होय, आन तें ताम देवोअ कायदु बी नाहां पालन कोअते आन तियांहां पालन बी नाहां कोआनारो. <verse eid="ROM 8:7" /><verse number="8" style="v" sid="ROM 8:8" />तियाहाज ताम शरीर जें सोभावोम होय, तें देवोहो खुश नाहां कोइत सेकते.<verse eid="ROM 8:8" /></para>
  <para style="p">
    <verse number="9" style="v" sid="ROM 8:9" />पोन जर देवोअ आत्मा तुमामेहें रोहे, ताहां तुमू शरीर सोभावोअ कायनाहां, पोन आत्मिक दशाम होय. आन जर एखामेहें ख्रिस्ताआ आत्मा ने ओय ताहां तो तियाआ माहुंउं कायनाहां. <verse eid="ROM 8:9" /><verse number="10" style="v" sid="ROM 8:10" />जर ख्रिस्त तुमामेहें ओय, ताहां डिल पापोअ वाखरी मोल्यो होय; पोन सतीपणोअ वाखरी आत्मा जिवतु होय. <verse eid="ROM 8:10" /><verse number="11" style="v" sid="ROM 8:11" />जिये ईसुहू मोल्याम रोत जिवाड़्यू, तोज आत्मा जर तुमामेहें वोहती कोइत रोहे; ताहां तिये ख्रिस्ताहा मोल्याम रोत जिवाड़्यू, तो तुमाआं आरवाअनारा शरीरोहो बी तियाआ आत्मा वाअहीं जिवाड़े.<verse eid="ROM 8:11" /></para>
  <para style="p">
    <verse number="12" style="v" sid="ROM 8:12" />तियाहा काजे, माआं पाव्हीइला, आपू कर्जदार ताहरेए होय, पोन तों शरीर सोभावोअ परमाणे दिही काटीइलोअ काजे नाहां. <verse eid="ROM 8:12" /><verse number="13" style="v" sid="ROM 8:13" />काहाके जर तुमू शरीर सोभावोअ परमाणे दिही काटे जाहा, ताहां मोअहा, पोन जर आत्मावाअहीं शरीर सोभावोअ कामे माअहा, ताहां जिवते रोहा. <verse eid="ROM 8:13" /><verse number="14" style="v" sid="ROM 8:14" />तिहींज वाईं जियां माहुंहूं देवोअ आत्मा सालाड़ेहे, तेंज देवोअ पोर्‍ये होय. <verse eid="ROM 8:14" /><verse number="15" style="v" sid="ROM 8:15" />काहाके तुमू फाशेए बिय तेहें काजे देवे तुमुहूं गुलामीइं आत्मा नाहां आप्यू, पोन तुमुहूं “बा, ए बा,” एहें कोत गोगाड़नारु पोहल्या पोर्‍याआ आत्मा आप्युहू. <verse eid="ROM 8:15" /><verse number="16" style="v" sid="ROM 8:16" />तो आत्मा सोताहाज आपाआ आत्माअरी साक्शी आपेहे, के आपू देवोअ पोर्‍ये होय. <verse eid="ROM 8:16" /><verse number="17" style="v" sid="ROM 8:17" />आन आपू जर पोर्‍ये होय, ताहां आपू वारिस बी होय, देवोअ वारिस आन ख्रिस्ताआ हेंगात्या वारिस होय, आन जर आपू ख्रिस्ताअरी दुख वेठ्यो, ताहां तियाअरी आपुहूं महिमा बी जोड़े.<verse eid="ROM 8:17" /></para>
  <para style="s">भविश्यामेर्‍यीइ महिमा</para>
  <para style="p">
    <verse number="18" style="v" sid="ROM 8:18" />माहूं लागेहे के जे महिमा आपापोअ प्रगट ओवनारी होय, तियीइ सामने एं दुख आन तारास किज बी नाहां. <verse eid="ROM 8:18" /><verse number="19" style="v" sid="ROM 8:19" />काहाके ए कोल देवोअ पोऱ्याआं प्रगट ओवीइलोअ वोडी आशा लागाड़ीत वाट जोवित रोयीही. <verse eid="ROM 8:19" /><verse number="20" style="v" sid="ROM 8:20" />काहाके ए कोल हारापोअ निसे रोयी ते सोताआ इश्शा वाअहीं नाहां, पोन जिये आशावाअहीं ताबाम कोअयी तिहीं वाअहीं ते रोयी. <verse eid="ROM 8:20" /><verse number="21" style="v" sid="ROM 8:21" />कोल बी सोताहाज नाशोअ बंधनोम रोत सुटका कोइत लेयेन ताहरीइ देवोअ पोर्‍याआं महिमावाली सुटकाम भागिदार बोणे. <verse eid="ROM 8:21" /><verse number="22" style="v" sid="ROM 8:22" />काहाके आपुहूं मुंदू होय के आखी कोल ओमे जाआं काहेंहें आन वेणे आवित दुखेहे तेहलिही तड़पेहे; <verse eid="ROM 8:22" /><verse number="23" style="v" sid="ROM 8:23" />आन कोल एतीज नाहां, पोन आपू बी जियांपोअ पवित्र आत्मा देवोअ पेहलो फल होय, सोताहाज मोनाआ मोनोम काहांतेहें; आन पोहल्ये पोर्‍ये बोणिइलोअ, मोन्ज्ये या डिलोअ सुटकाआ वाट जोवतेहे. <verse eid="ROM 8:23" /><verse number="24" style="v" sid="ROM 8:24" />यी आशावाअहीं आपाआ सुटका ओयीही; पोन जियी वस्तुउ आपू आशा कोअतेहे तेज वस्तु देखात जाय ताहां ते खारी आशा कायनाहां? काहाके जियी वस्तुहू एखो देखीत लेहे तियीइ की आशा कोअनारो? <verse eid="ROM 8:24" /><verse number="25" style="v" sid="ROM 8:25" />पोन जियी वस्तुहू आपू नाहां देखते, तियीइ वस्तुउ जर आपू आशा कोअतेय, ताहां धिर खेटीत तियीइ वाट बी जोवतेहे.<verse eid="ROM 8:25" /></para>
  <para style="p">
    <verse number="26" style="v" sid="ROM 8:26" />एहेंज कोइत आत्मा बी आपाअ कमजोरी मेहें मदत कोअहे; काहाके आपुहूं ने मुंदू के प्रार्थना की कोइत कोअहूं जोवे, पोन आत्मा सोताहाज आपाआ काजे एतुहू काहीं-काहींइं विनंती कोअहे आपुहूं शब्दाम कोत बी ने सेकाय; <verse eid="ROM 8:26" /><verse number="27" style="v" sid="ROM 8:27" />आन देव जो मोनोअ फारकीइनारु होय, तो जाएहें के आत्माआं विसार कि होय? काहाके तो तियाआ माहुंउं कोअते देवोअ इश्शाआ परमाणे विनंती कोअहे.<verse eid="ROM 8:27" /></para>
  <para style="p">
    <verse number="28" style="v" sid="ROM 8:28" />आपुहूं मुंदू होय के, जे माअहें देवोपोअ मेर कोअतेहे, तियांआं काजे आक्खी गोठी मिलीत कोइत हाजो तोंज ओवुहूं जोवे एहेलोहो देव कोअहे, जियांहां तिये तियाआ उद्देशो वाअहीं हाद्येहे. <verse eid="ROM 8:28" /><verse number="29" style="v" sid="ROM 8:29" />काहाके जियांहां तिये पेलूज रोत जाईंत लेदेहे तियांहां तिये पेलूज रोत ठरव्येहे बी काहाके तियाआ बेटाह्हाआ होसऱ्येए बोणीत सेके,मोन्ज्ये तो जाअखीला पाव्हीइलांमेहें पेलठू ठरीत सेके. <verse eid="ROM 8:29" /><verse number="30" style="v" sid="ROM 8:30" />आन जियांहां तिये पेलूज रोत निवड़्ये, तियांहां हाद्ये बी; आन जियांहां हाद्ये, तियांहां धर्मी बी ठरव्येहे; आन जियांहां धर्मी ठरव्येहे, तियांहां महिमा बी आप्यीही.<verse eid="ROM 8:30" /></para>
  <para style="s">देवोअ मेर</para>
  <para style="p">
    <verse number="31" style="v" sid="ROM 8:31" />ताहां आपू यीं गोठीइ बाप्तिम कि कोहूं? देवुज आपाआ वोगेहे होय, ताहां आपाअ दुस्मोन कोडो ओत सेकेहे. <verse eid="ROM 8:31" /><verse number="32" style="v" sid="ROM 8:32" />जिये सोताआ बेटाह्हाहा जाआं ने मिक्यू, पोन तियाहा आपाआ आखाआ कोअते आपी देदू, ताहां बिहीरो आखो केहें ने आपे? <verse eid="ROM 8:32" /><verse number="33" style="v" sid="ROM 8:33" />देवोअ निवड़ीइल्या माअहूं पोअ आरोप लागाड़नारो कोडो होय? तियांआं धर्मी ठरवीइनारु ताम देवुज होये. <verse eid="ROM 8:33" /><verse number="34" style="v" sid="ROM 8:34" />ताहरुउ डोंडोअ आदेश आपनारु कोडू होय? ख्रिस्त ईसुज होय जो मोइत गोयू, पोन मोल्याम रोत फाशुउ जिवीत बी उठ्यूहू आन देवोअ हाजाड़्यीइ वोल बोहीत कोइत आपाआ काजे रावणी बी कोअहे. <verse eid="ROM 8:34" /><verse number="35" style="v" sid="ROM 8:35" />कोडो आपुहूं ख्रिस्ताआ मेरेम रोत आलाग कोइत सेकेहे? केहें हाराप, के आफत, के सताव, के काल, के कांगाली, के तारास, के मोत कोइत सेके के? <verse eid="ROM 8:35" /><verse number="36" style="v" sid="ROM 8:36" />जेहें कोइत वसन कोहे,</para>
  <para style="q1" vid="ROM 8:36">“ताआ काजे आमुहूं दिही पोइत मोअहूं पोड़ेहे;</para>
  <para style="q2" vid="ROM 8:36">आमू गाराहा ओवनारा मेडाआं होस गोणाअतेहे.”<verse eid="ROM 8:36" /></para>
  <para style="p">
    <verse number="37" style="v" sid="ROM 8:37" />पोन जिये आपापोअ मेर कोअयिही, तिया वाअहीं यीं आक्खी गोठीपोअ आपू उपरडुपर जिकीत होय. <verse eid="ROM 8:37" /><verse number="38" style="v" sid="ROM 8:38" />माहूं पुरु भरिवसू होय, काहाके नाहां मोत, के नाहां जिवन, नाहां देवदुत, के नाहां आधिकार, नाहां ओमेएं के नाहां आवता दिहोअ गोठी, नाहां ताकत, <verse eid="ROM 8:38" /><verse number="39" style="v" sid="ROM 8:39" />नाहां जुगोमेएं के, नाहां धरतीइ निसेए, कोड्लीज बी सेक्ती आपाआ प्रभु ख्रिस्त ईसुमेऱ्यीइ देवोअ मेरे रोत आपुहूं आलाग नाहां कोइत सेकती.<verse eid="ROM 8:39" /></para>
  <chapter eid="ROM 8" />
  <chapter number="9" style="c" sid="ROM 9" />
  <para style="s">देव आन तियाआ माअहें</para>
  <para style="p">
    <verse number="1" style="v" sid="ROM 9:1" />आंय ख्रिस्तामेहें खोरीज कोहो, आंय खोटो नाहां गोगतू आन माआं दिमाक बी पवित्र आत्मामेहें साक्शी आपेहे. <verse eid="ROM 9:1" /><verse number="2" style="v" sid="ROM 9:2" />के माहूं जास्ती रोड़वाआ आवेहे, आन माआं मोन सादाज दुख्या कोअहे. <verse eid="ROM 9:2" /><verse number="3" style="v" sid="ROM 9:3" />काहाके माआं पाव्हीइलाआं काजे जे नातामेहें माआं कुटूंबाआ होय, तियांआं वाखरी माआं एहेलिही बी इश्शा ओवत्ली के माहूं देवोअ हाराप लागीत जातू आन आंय ख्रिस्ता रोत सेटे ओत जातू. <verse eid="ROM 9:3" /><verse number="4" style="v" sid="ROM 9:4" />तें ताम इस्राएलवाले होय, आन पोहल्या पोर्‍याअ आधिकार आन महिमा आन आथवसन आन कायदु , देवोअ खोरी भक्तीपद्दत आन शप्पत तियांआंज होय. <verse eid="ROM 9:4" /><verse number="5" style="v" sid="ROM 9:5" />डायहां बी तियांआंज होय, आन ख्रिस्त बी डिलोअ इसाबे तियांआंज मेर्‍युउ ओवू, जो आखापोअ राज कोअहे तो देव हादाफल धन्यवादीत होय! आमेन.<verse eid="ROM 9:5" /></para>
  <para style="p">
    <verse number="6" style="v" sid="ROM 9:6" />पोन तेबी देवोअ वसन फुकट ने गोयो, काहाके जें इस्राएलवाले होय, तें आखेज खोरे इस्राएलवाले नाहां; <verse eid="ROM 9:6" /><verse number="7" style="v" sid="ROM 9:7" />आन नाहां अब्राहामोअ पारवाडीइ कोत आखेज तियाआ पोर्‍ये नाहां ठरते, पोन लेख्योहो के “इसहाकोपोअ रोतुज ताआ पारवाड़ गोणाय.” <verse eid="ROM 9:7" /><verse number="8" style="v" sid="ROM 9:8" />ताहां याआ अर्थ एहेलोहो ओवो के दुन्याआ रितीइ परमाणे उब्जीइल्ये पोर्‍ये देवोअ पोर्‍ये नाहां, पोन आथवसनोअ पोर्‍येज पारवाड़ीम गोणाअतेहे. <verse eid="ROM 9:8" /><verse number="9" style="v" sid="ROM 9:9" />काहाके आथवसनोअ शब्द ओं ओतो के, “आंय यी फेरे आयुहू एहेंज कोइत आविहीं आन साराहा एक सोऊ ओवे.”<verse eid="ROM 9:9" /></para>
  <para style="p">
    <verse number="10" style="v" sid="ROM 9:10" />आन तेतोज नाहां, पोन रिबेकाआ बी इसहाकोपोअ रोत जुड़वा पोर्‍या ओवा. <verse eid="ROM 9:10" /><verse number="11" style="v" sid="ROM 9:11" />ओमे जाआं पोऱ्ये नेजी ओवेते, आन तियांआं हाजो नेत बाक्तो कोइलोअ पेलुज देवे तियीही कोत देदो के, “डायु पोर्‍यू हानीइलाआ सेवा कोए.” <verse eid="ROM 9:11" /><verse number="12" style="v" sid="ROM 9:12" />काहाके ओं आखो याआ काजे ओवो के देवोअ निवड़ीइल्यू उद्देश कायम टिकीत रोअहूं जोवे, जो मोनव्योअ कर्माआ परमाणे नाहां पोन देवोअ मोर्जीइ परमाणे होय. <verse eid="ROM 9:12" /><verse number="13" style="v" sid="ROM 9:13" />जेहलोहो वसन कोहे के, “आंय याकोबोपोअ मेर कोअयी, पोन एसावोहो नाकारी देदू.”<verse eid="ROM 9:13" /></para>
  <para style="p">
    <verse number="14" style="v" sid="ROM 9:14" />ताहां का आपू एहें कोत सेकतेहे के देव अन्याय कोअहे? जोलोम नाहां. <verse eid="ROM 9:14" /><verse number="15" style="v" sid="ROM 9:15" />काहाके तो मोशेहे कोहे, “माहूं जिया कोडापोअ दया कोओ लागे तियापोअ दया कोअहीं, आन जिया कोडापोअ माया कोओ लागे तियाज पोअ माया कोअहीं.” <verse eid="ROM 9:15" /><verse number="16" style="v" sid="ROM 9:16" />ताहां ओं आखो मोनवीइ इश्शा के कामोवाईं नाहां पोन दया कोअनारा देवोप रोत होय. <verse eid="ROM 9:16" /><verse number="17" style="v" sid="ROM 9:17" />तिहींज वाईं ताम वसन फारो राजाहा कोहे के, “आंय ताहूं याआज काजे उबू कोअयुहू के तामेहें आंय माआं सेक्ती देखाड़ीत सेको, आन माआं नावोअ परसार आखी धरतीपोअ ओत सेके.<note caller="+" style="f"><char style="fr" closed="false">9:17 </char><char style="ft" closed="false">निर्ग 9:16</char></note>” <verse eid="ROM 9:17" /><verse number="18" style="v" sid="ROM 9:18" />तियाहा काजे देव जियापोअ दया कोओ लागे तियापोअ दया कोअहे, आन जियाहा डांबऱ्यू कोओ लागे तियाहा डांबऱ्यू कोइ देहे.<verse eid="ROM 9:18" /></para>
  <para style="s">देवोअ खोत आन तियाआ दया</para>
  <para style="p">
    <verse number="19" style="v" sid="ROM 9:19" />ताहां यी गोठीपोअ तू माहूं कोही, “एहेलोहो ओय ताहां देव फाशुउ माहूंपोअ काहा दोश लागाड़ेहे? देवोअ इश्शाहा कोडो विरोध कोइत सेकेहे?” <verse eid="ROM 9:19" /><verse number="20" style="v" sid="ROM 9:20" />ए दोस, तू कोडू होय जो देवोअरी सुलाअहे? केहें बोणावल्यी वस्तु बोणावनाराहा कोत सेकेहे के, “तुमे माहूं एहेलुहू काहा बोणायू?” <verse eid="ROM 9:20" /><verse number="21" style="v" sid="ROM 9:21" />केहें एकाज कादवोअ उंडाम रोत एक बासन खास कामोअ काजे आन बिहीरो बासन किरकोड़ कामोअ काजे बोणावीइलोअ कुंबारोअ आधिकार कायनाहां के?<verse eid="ROM 9:21" /></para>
  <para style="p">
    <verse number="22" style="v" sid="ROM 9:22" />तेहेंज कोइत देव तियाआ खोत देखाड़ीइलोअ आन तियाआ ताकत देखाड़ीइलोअ इश्शा ओती तेबी तिया आरवीइलोअ काजे बोणावल्या खोतेए बासनोअरी तो जास्ती धिर खेट्यू. <verse eid="ROM 9:22" /><verse number="23" style="v" sid="ROM 9:23" />तिये ओं याआ काजे कोअयो, काहाके जियांहां तिये महिमाअ काजे पेलूज रोत तियार कोअयेते तियां दयाआ बासनोपोअ तो तियाआ महिमाअ धनोहो प्रगट कोइत सेके. <verse eid="ROM 9:23" /><verse number="24" style="v" sid="ROM 9:24" />आन तें दयाआ बासने आपू होय जियांहां तिये फक्त यहुदीमेहें रोत एतोज नाहां पोन बिगर यहुदीमेहें रोत बी हाद्ये. <verse eid="ROM 9:24" /><verse number="25" style="v" sid="ROM 9:25" />जेहेंकोइत तो होशेए पुस्तकोमेहें बी कोहे:</para>
  <para style="q1" vid="ROM 9:25">“जे माहें माआं ने ओते,</para>
  <para style="q2" vid="ROM 9:25">तियांहां आंय माआं माहें कोहीं;</para>
  <para style="q1" vid="ROM 9:25">आन जियांपोअ माआं मेर ने ओती,</para>
  <para style="q2" vid="ROM 9:25">तियांपोअ आंय मेर कोअहीं.<verse eid="ROM 9:25" /></para>
  <para style="q1">
    <verse number="26" style="v" sid="ROM 9:26" />आन एहेलोह ओवे के जिया जागामेहें तियांहां, ‘तुमू माआं माहें कायनाहां’ एहें कोयोतो,</para>
  <para style="q2" vid="ROM 9:26">तियीज जागेहे तें ‘जिवता देवोअ पोर्‍ये’ कोवाय.”<verse eid="ROM 9:26" /></para>
  <para style="p">
    <verse number="27" style="v" sid="ROM 9:27" />आन यशया इस्राएलोअ बाप्तिमेहें आअड़ी आअड़ीइ कोहे, “इस्राएलवाला माअहोंअ गणती दोर्‍याआ रेटाआ बोराबर ओय, तेबी तियांमेहें रोत थोड़ेज माहें वासाय. <verse eid="ROM 9:27" /><verse number="28" style="v" sid="ROM 9:28" />काहाके प्रभु तियाआ वसन धरतीपोअ वेगो पुरो कोए.” <verse eid="ROM 9:28" /><verse number="29" style="v" sid="ROM 9:29" />तों यशये पेल बी कोयोतो, “सेनाधीश प्रभु जर आपाआ काजे थोड़ीक पारवाड़ी ने सोड़तू, ताहां आपू सदोमोअ होस ओत जाते, आन गोमोराअ सारके ओत जाते.”<verse eid="ROM 9:29" /></para>
  <para style="s">इस्राएलवाले आन हाजी बातमी</para>
  <para style="p">
    <verse number="30" style="v" sid="ROM 9:30" />ताहां ओमे आपू ओं कोहूं के, जें बिगर यहुदी माहें सतीपणोहो ने होदतेते, तियांहां सतीपण जोड़ीत गोयोहो, आन तों सतीपण विश्वासोवाअहीं जोड़ेहे; <verse eid="ROM 9:30" /><verse number="31" style="v" sid="ROM 9:31" />पोन इस्राएलवाले माहें, जें सतीपणोअ काजे कायदाआ पालन कोअतेते, तें तिहीं जाआं ने पोते. <verse eid="ROM 9:31" /><verse number="32" style="v" sid="ROM 9:32" />तें कि ओवले? काहाके तें विश्वासोवाअहीं नाहां, पोन कामों वाअहीं सतीपण होदतेते. तें ठोकाइलोअ डोणोपोअ ठोकात जात पोड़्ये. <verse eid="ROM 9:32" /><verse number="33" style="v" sid="ROM 9:33" />जेहलोहो वसन कोहे,</para>
  <para style="q1" vid="ROM 9:33">“पाला,आंय सियोनोमेहें एक ठोकाइलोअ डोण,</para>
  <para style="q2" vid="ROM 9:33">आन होरकीत पोड़ीइलोअ खड़को मिकोहो,</para>
  <para style="q2" vid="ROM 9:33">आन जों कोडो तियापोअ विश्वास कोए तों ने होरमाय.”<verse eid="ROM 9:33" /></para>
  <chapter eid="ROM 9" />
  <chapter number="10" style="c" sid="ROM 10" />
  <para style="p">
    <verse number="1" style="v" sid="ROM 10:1" />माआं पाव्हीइला, इस्राएलवालाआं तारण ओवुहूं जोवे ए माआं जास्ती इश्शा आन देवोहो प्रार्थना होय. <verse eid="ROM 10:1" /><verse number="2" style="v" sid="ROM 10:2" />आंय नक्की कोत सेकोहो के तियांहां देवोअ काजे धुंद होय, पोन खोरी बुध्दी वाअहीं नाहां. <verse eid="ROM 10:2" /><verse number="3" style="v" sid="ROM 10:3" />काहाके देवोअ सतीपणो रोत ओजाण्ये ओत कोइत सोताआ सतीपण थोपाड़ीइलोअ कोशित कोअतामेहें तें देवोअ सतीपणोअ ताबाम ने आये. <verse eid="ROM 10:3" /><verse number="4" style="v" sid="ROM 10:4" />काहाके विश्वास कोअनारे आखे माहें धर्मी ठरुहूं जोवे काजे, ख्रिस्ते कायदाआ सेवट कोई देदुहू.<verse eid="ROM 10:4" /></para>
  <para style="s">तारण आखाआ काजे</para>
  <para style="p">
    <verse number="5" style="v" sid="ROM 10:5" />काहाके कायदावाअहीं जोड़ेहे तिया सतीपणोअ बाप्तिम मोशे ओं लेख्योहो के, “जो माहुंउं कायदाआ पालन कोए तोंज जिवतो रोये.” <verse eid="ROM 10:5" /><verse number="6" style="v" sid="ROM 10:6" />पोन विश्वासो वाअहीं जो सतीपण जोड़ेहे तो एहें कोहे, “तू ताआ मोनोमेहें एहें मा कोही, होरगाम कोडो सोढ़े?” मोन्ज्ये ख्रिस्ताहा निसे हादीत लेताविलोअ काजे. <verse eid="ROM 10:6" /><verse number="7" style="v" sid="ROM 10:7" />नेत “अधोलोकोम कोडो उतरे?” मोन्ज्ये ख्रिस्ताहा मोल्याम रोत जिवाड़ीत उसे लेताविलोअ काजे! <verse eid="ROM 10:7" /><verse number="8" style="v" sid="ROM 10:8" />तों एहें काहा कोहे? के, “वसन ताआ जागे होय, ताआ सोबीमेहें आन ताआ मोनोमेहें होय,” ओंज तिया विश्वासोअ वसन होय, जों आमू परसार कोअताहा. <verse eid="ROM 10:8" /><verse number="9" style="v" sid="ROM 10:9" />काहाके जर तू ताआ सोबी वाअहीं ईसु प्रभु होय कोत कबुल कोअही आन देवे तियाहा मोल्या मेहें रोत जिवाड़्युहू एहेलुहू विश्वास कोअही, ताहां तू हुदाअलीज वासात जाही. <verse eid="ROM 10:9" /><verse number="10" style="v" sid="ROM 10:10" />जों मोनोवाअहीं विश्वास कोअहे तों धर्मी ठरेहे, आन जों सोबी वाअहीं कबुल कोअहे तियाहा तारण जोड़ेहे. <verse eid="ROM 10:10" /><verse number="11" style="v" sid="ROM 10:11" />काहाके वसन एहेंकोइत कोहे, “जो कोडो तियापोअ विश्वास कोअहे तों ने होरमाय.” <verse eid="ROM 10:11" /><verse number="12" style="v" sid="ROM 10:12" />यहुदी आन बिगर यहुदीमेहें किज फरक नाहां, काहाके तो आखाआ प्रभु होय आन नाव लेत प्रार्थना कोअनारा तियां आखाहा खुल्ला मोनोवाईं आशिर्वाद आपेहे. <verse eid="ROM 10:12" /><verse number="13" style="v" sid="ROM 10:13" />काहाके वसन कोहे, “जों कोडो प्रभुउ नाव लेय, तियाहा तारण जोड़े.”<verse eid="ROM 10:13" /></para>
  <para style="p">
    <verse number="14" style="v" sid="ROM 10:14" />पोन जियापोअ तियां विश्वास ने कोअयू, ताहां तें तियाआ नाव कि कोइत लेत सेकतेहे? आन जियाआ बाप्तिम तें ने उनाअये, ताहां कि कोइत विश्‍वास कोइत सेकतेहे? आन परसार कोअनारो ने ओवो ताहां तें केहें कोइत उनात सेकतेहे? <verse eid="ROM 10:14" /><verse number="15" style="v" sid="ROM 10:15" />आन जर सेवकोहो बाअथे ने मोकले ते संदेश कि कोइत परसार ओवनारु? जेहलोहो वसन कोहे, “हाजी बातमी लेतावनाराआ पाग केताहा बाहरी होय!”<note caller="+" style="x"><char style="xo" closed="false">10:15 </char><char style="xt" closed="false"><ref loc="ISA 52:7">यश 52:7</ref></char></note> <verse eid="ROM 10:15" /><verse number="16" style="v" sid="ROM 10:16" />पोन ते हाजी बातमी आखाज मान्यो ने कोअयी. यशया सोताहा कोहे, “प्रभु, आमाआं संदेश उनात कोइत कोडे विश्वास कोअयू?”<note caller="+" style="x"><char style="xo" closed="false">10:16 </char><char style="xt" closed="false"><ref loc="ISA 53:3">यश 53:3</ref></char></note> <verse eid="ROM 10:16" /><verse number="17" style="v" sid="ROM 10:17" />तिहीं वाईं, होंबलीइतेहे ताहां विश्वास आवेहे आन जों होंबलीइतेहे तों ख्रिस्ताआ वसन होय.<verse eid="ROM 10:17" /></para>
  <para style="p">
    <verse number="18" style="v" sid="ROM 10:18" />पोन आंय फुसोहो, “केहें तियां नाहां होंबल्यो के?” तियां होंबल्योहो: काहाके लेख्‍योहो,</para>
  <para style="q1" vid="ROM 10:18">“तियांआं आवाज आखी धरती पोअ,</para>
  <para style="q2" vid="ROM 10:18">आन तियांआं वसन धरतीइ कानेकोपरे जाआं पोतीत गोयोहो.”<verse eid="ROM 10:18" /></para>
  <para style="p">
    <verse number="19" style="v" sid="ROM 10:19" />फाशुउ बी आंय फुसोहो: हुदाअलीज इस्राएलवालाहां ने समजाअयोतो के? समजाअयोतो, पेल ते मोशे कोहे,</para>
  <para style="q1" vid="ROM 10:19">“जे माअहें माआं कायनाहां</para>
  <para style="q2" vid="ROM 10:19">तियां वाअहीं तुमू खोद्राय कोअनारे बोणीत जाहा एहेलोहो आंय कोअहीं;</para>
  <para style="q1" vid="ROM 10:19">आन फोगा माअहूं वाईं</para>
  <para style="q2" vid="ROM 10:19">आंय तुमुहूं खोत लागाड़ीहीं.”<note caller="+" style="x"><char style="xo" closed="false">10:19 </char><char style="xt" closed="false"><ref loc="DEU 32:21">कायदा 32:21</ref></char></note><verse eid="ROM 10:19" /></para>
  <para style="p">
    <verse number="20" style="v" sid="ROM 10:20" />आन यशया वोडी हिमते वाईं कोहे,</para>
  <para style="q1" vid="ROM 10:20">“जियां माहूं ने होद्यू तियांहां आंय जोड़ीत गोयू;</para>
  <para style="q2" vid="ROM 10:20">आन जियां माआं बाप्तिम माग जाआं ने काड्यू तियांपोअ आंय प्रगट ओवू.”<note caller="+" style="x"><char style="xo" closed="false">10:20 </char><char style="xt" closed="false"><ref loc="ISA 65:1">यश 65:1</ref></char></note><verse eid="ROM 10:20" /></para>
  <para style="p">
    <verse number="21" style="v" sid="ROM 10:21" />पोन इस्राएलोअ बाप्तिम तो एहें कोहे,</para>
  <para style="q2" vid="ROM 10:21">“आंय एक आदेश ने माननारा आन भान्गड़ कोअनारा माअहोंअ वोल आखु दिही माआं आथ पसरीत रोयू.”<note caller="+" style="x"><char style="xo" closed="false">10:21 </char><char style="xt" closed="false"><ref loc="ISA 65:2">यश 65:2</ref></char></note><verse eid="ROM 10:21" /></para>
  <chapter eid="ROM 10" />
  <chapter number="11" style="c" sid="ROM 11" />
  <para style="s">इस्राएलोपोअ देवोअ दया</para>
  <para style="p">
    <verse number="1" style="v" sid="ROM 11:1" />ताहरुउ आंय फुसोहो: देवे तियाआ माअहुंहूं टाकी देदे के? जोलोम नाहां! आंय बी ताम इस्राएलवालुज होंव; अब्राहामोअ पारवाड़ आन बिन्यामीनोअ जातीम रोत होय. <verse eid="ROM 11:1" /><verse number="2" style="v" sid="ROM 11:2" />देवे तियाआ माअहुंहूं नाहां टाक्ये. वसन एलियाआ बाप्तिम कि कोहे तों तुमुहूं मुंदू होय के, जाहां तो इस्राएलोअ विरुद्दाम देवोहो रावणी कोअहे? <verse eid="ROM 11:2" /><verse number="3" style="v" sid="ROM 11:3" />“प्रभु, ताआ भविश्यवक्ताहा तियां माइत टाक्या, आन ताआ देवान्यो ओदालीत टाक्योहो; आन आंय एतुज वासाअयुहू, आन ते माहूं बी माइलोअ काजे होदते फिरतेहे.” <verse eid="ROM 11:3" /><verse number="4" style="v" sid="ROM 11:4" />ताहां देवे तियाहा कि उत्तर आप्यो? “जे बाल देवताआ सामने टुंगा ने पोड़्या, एहेलाहा हांत हाजार माटी मी निवड़ीत मिक्याहा.” <verse eid="ROM 11:4" /><verse number="5" style="v" sid="ROM 11:5" />एहेंज कोइत यीं वेले बी: मेरवानी वाअहीं निवड़ीइल्ये थोड़ेक माअहें बाकी रोयेहे. <verse eid="ROM 11:5" /><verse number="6" style="v" sid="ROM 11:6" />जर मेरवानी वाअहीं ओवोहो, ताहरोअ कर्मा वाअहीं नाहां; जर तेहें ने ओय ताहां मेरवानी फाशीइ मेरवानी की कोइत ओवी?<verse eid="ROM 11:6" /></para>
  <para style="p">
    <verse number="7" style="v" sid="ROM 11:7" />ताहां याआ फल की जोड़्यो? इस्राएलवाले जों होदतेते, तों तियांहां ने जोड़्यो; पोन निवड़ीइल्या माहुंहूं तों जोड़्यो, आन बाकी माअहें डांबरात गोये. <verse eid="ROM 11:7" /><verse number="8" style="v" sid="ROM 11:8" />वसन कोहे, “देवे तियांहां आज परंत वोडी निंदेम टाकी देदेहे, आन तियांहां ने देखे एहेलाहा डोआ आन ने उनाय एहेलाहा कान आप्या.” <verse eid="ROM 11:8" /><verse number="9" style="v" sid="ROM 11:9" />आन दाविद कोहे,</para>
  <para style="q1" vid="ROM 11:9">“तियांआं रोटू तियांआं काजे जाल आन फांदू,</para>
  <para style="q2" vid="ROM 11:9">आन ठोकात पोड़े आन डोंड जोड़े एहेलोहो ओत जाअहूं जोवे.<verse eid="ROM 11:9" /></para>
  <para style="q1">
    <verse number="10" style="v" sid="ROM 11:10" />तियांहां ने देखाय एहेलोहो तियांआं डोआपोअ आंदारो फिरीत वोलुहूं जोवे,</para>
  <para style="q2" vid="ROM 11:10">आन सादा तियांआं टुंग तू वालित मिक.”<verse eid="ROM 11:10" /></para>
  <para style="p">
    <verse number="11" style="v" sid="ROM 11:11" />ताहां आंय फुसोहो, “इस्राएलवाले उठ्लीत पोड़े तेहें काजे ठोकाअये के?” जोलोम नाहां! पोन तें तियांआं पोडीइलाअ वाअहीं बिगर यहुदी माहुंहूं तारण जोड़्यो, काहाके तियांहां जलन ओवुहूं जोवे. <verse eid="ROM 11:11" /><verse number="12" style="v" sid="ROM 11:12" />तियाहा काजे जर तियांआं पोड़ीइलो वाईं दुन्याहां धन जोड़्यो आन तें कमी पोड़्ये ताहां बिगर यहुदी माहें पान्गीत गोये, आन जर तियांआं भरती ओवी, ताहां विसार कोआ केतुहू वोडू आशिर्वाद जोड़े!<verse eid="ROM 11:12" /></para>
  <para style="s">बिगर यहुदीइ सुटका</para>
  <para style="p">
    <verse number="13" style="v" sid="ROM 11:13" />खास कोइत आंय तुमू बिगर यहुदीही ए गोठी कोहो, तेहलुहू आंय बिगर यहुदीइ काजे प्रेशित बी होय, ताहां आंय माआं सेवाआ वोडाय कोअहो. <verse eid="ROM 11:13" /><verse number="14" style="v" sid="ROM 11:14" />काहाके माआं कुटूंबामेर्‍याआ थोड़ेक जोएं तेंव वासाय कोत तियांहां आंय ओड़बी लेवाड़ोहो. <verse eid="ROM 11:14" /><verse number="15" style="v" sid="ROM 11:15" />काहाके जेहेलाम तें ओलावी देवाअये तेजाआं कांय देवे दुन्याहां तारण आप्यो, ताहां तियांआं स्विकार ओवे ताहां की ओवे? तों ते मोल्याम रोत जिवीत उठल्याआ बोराबर ओवे!<verse eid="ROM 11:15" /></para>
  <para style="p">
    <verse number="16" style="v" sid="ROM 11:16" />लोटोअ पेल्लू उंडू पवित्र ठर्‍यु ताहां आखु केलवीइल्यु लोट बी पवित्र रोनारु, आन मुल पवित्र ठर्‍य ताहां डाली बी पवित्र रोनारी. <verse eid="ROM 11:16" /><verse number="17" style="v" sid="ROM 11:17" />पोन जर थोड़ही डाली तोड़ीत टाक्यी, आन तू रानजैतुनोअ होस होय, तेबी ताहूं तियांआं जागापोअ कलम लागाड़्युहू आन तु जैतुनोअ<note caller="+" style="f"><char style="fr" closed="false">11:17 </char><char style="fq" closed="false">जैतुन </char><char style="ft" closed="false">एकी जातीइ साड़</char></note> हाजाम हाजा मुलोअ<note caller="+" style="f"><char style="fr" closed="false">11:17 </char><char style="fq" closed="false">हाजाम हाजा मुलोअ </char><char style="ft" closed="false">मोन्ज्ये अब्राहामोअ कुटूंबाम</char></note> भागिदार बोण्युहूं, <verse eid="ROM 11:17" /><verse number="18" style="v" sid="ROM 11:18" />ताहां डालीपोअ वोडाय मा कोअही; आन जर तू वोडाय कोअही, ताहां जाइंत लेजी के तू थुड़ाहा नाहां सांबालतु, पोन थुड़ो ताहूं सांबालेहे.<verse eid="ROM 11:18" /></para>
  <para style="p">
    <verse number="19" style="v" sid="ROM 11:19" />ताहरुउ तू कोही, “माहूं कलम लागाड़ीइलोअ काजे ते डाली तोड़ाअयी.” <verse eid="ROM 11:19" /><verse number="20" style="v" sid="ROM 11:20" />बोराबर होय, तियां विश्वास ने कोअयू तिहींवाईं टुटीत अलग ओवे, पोन तू विश्वासोवाअहीं टिकीत रोयुहू, तियाहा काजे वोडाय मा कोअही, पोन बित साल. <verse eid="ROM 11:20" /><verse number="21" style="v" sid="ROM 11:21" />काहाके, देवे होय तियींज डालीही<note caller="+" style="f"><char style="fr" closed="false">11:21 </char><char style="fq" closed="false">डालीही </char><char style="ft" closed="false">इस्राएलवालाहां</char></note> वाडीत टाक्यी ताहां ताहूं काहा मिके तो. <verse eid="ROM 11:21" /><verse number="22" style="v" sid="ROM 11:22" />इंहीं देव केतुहू दयालू आन कड़क सोभावोअ होय पाल; जें पोड़्ये तियांआं बाप्तिम तो कड़क होय, पोन ताआ बाप्तिम दयालू होय; पोन तु जर तिहींम टिकीत ने रोही ताहां तो ताहूं बी सींदित टाकी देय. <verse eid="ROM 11:22" /><verse number="23" style="v" sid="ROM 11:23" />आन जर यहुदी माहें विश्वास कोअते ताहां ने सींदाअते; काहाके देव तियांहां फाशुउ कलम लागाड़ीत सेकेहे. <verse eid="ROM 11:23" /><verse number="24" style="v" sid="ROM 11:24" />काहाके जर तू जो सोभावो वाअहीं रानजैतुनोअ होस होय, आन ताहूं वाडीत कोइत सोभावोअ विरुद्द हाजा जैतूनोमेहें कलम लागाड़्युहू, ताहां तें ताम तुऱ्येए तिहींजमेऱ्येए होय, ताहरेए हिद्लाआ जैतुनोम काहा ने कलम कोआय.<verse eid="ROM 11:24" /></para>
  <para style="s">आखा इस्राएलोअ तारण</para>
  <para style="p">
    <verse number="25" style="v" sid="ROM 11:25" />माआं पाव्हीइला, तुमू सोताहा हुशार ने समजुहूं जोवे; तियाहा काजे आंय तुमुहूं एक दोड़पाअली गोठ कोत देहो के, जाअहूं जाआं बिगर यहुदी माअहोंअ आकड़ू पूरु ने ओत जाय, ताअहूं जाआं इस्राएलोअ एक भाग माहें वातड़ेज रोनारे.<note caller="+" style="x"><char style="xo" closed="false">11:25 </char><char style="xt" closed="false"><ref loc="ISA 59:20-21">यश 59:20-21</ref></char></note> <verse eid="ROM 11:25" /><verse number="26" style="v" sid="ROM 11:26" />आन एहेंज कोइत आखो इस्राएल वासाय. तेहलोहो लेख्यो बी होये के,</para>
  <para style="q1" vid="ROM 11:26">“वासाड़नारु सियोनोअ वोल रोत आवे,</para>
  <para style="q2" vid="ROM 11:26">आन याकोबोअ पारवाड़ी पोअ रोत आखी विणभक्ताय काडीत टाके.<verse eid="ROM 11:26" /></para>
  <para style="q1">
    <verse number="27" style="v" sid="ROM 11:27" />आन जाहां आंय तियांआं ओ पाप दुर कोइ देहीं,</para>
  <para style="q2" vid="ROM 11:27">ताहां तियांअरी माआं ओंज आथवसन रोये.”<verse eid="ROM 11:27" /></para>
  <para style="p">
    <verse number="28" style="v" sid="ROM 11:28" />तियां हाजी बातमी नाकारी देदी तिहीं वाईं तें तुमाआं उस्ती देवोअ दुस्मोन होय, पोन देवोअ निवड़ ओती तिहीं वाईं तियांआं डायहांआं वोजेसे तें देवोअ लाड़के होये. <verse eid="ROM 11:28" /><verse number="29" style="v" sid="ROM 11:29" />काहाके निवड़ आन आशिर्वादोअ बाप्तिम देव तियाआ विसार नाहां बोदलीइतू. <verse eid="ROM 11:29" /><verse number="30" style="v" sid="ROM 11:30" />जेहलेहे तुमू पेल देवोअ आदेश ने मान्ये, पोन ओमे मानतेहे ताहां तुमापोअ देवोअ दया ओवीही, <verse eid="ROM 11:30" /><verse number="31" style="v" sid="ROM 11:31" />तेहलोज तें बी ओमे आदेश ने मान्ये, पोन माने वोले ताहां तुमाआं हारकीज तियांपोअ बी दया ओवे. <verse eid="ROM 11:31" /><verse number="32" style="v" sid="ROM 11:32" />काहाके आदेश ने मानत्ले काजे देवे आखाहा एकीज जागे केंडीत मिक्येहे काहाके तो आखा पोअ दया कोइत सेके.<verse eid="ROM 11:32" /></para>
  <para style="s">देवोअ स्तुती</para>
  <para style="p">
    <verse number="33" style="v" sid="ROM 11:33" />देवोअ धन केतोहो वोडो होय! तियाआ बुद्दी आन ज्ञान केतोहो उंडे रोत होय! तियाआ विसार कोडे जाअयां! तियाआ मार्ग कोडाहा समजाय! <verse eid="ROM 11:33" /><verse number="34" style="v" sid="ROM 11:34" />वसनोम लेख्योहो,</para>
  <para style="q1" vid="ROM 11:34">“प्रभुउ मोन कोडे जाअयों?</para>
  <para style="q2" vid="ROM 11:34">तियाहा हान देखाड़नारु कोडू होय?<verse eid="ROM 11:34" /></para>
  <para style="q1">
    <verse number="35" style="v" sid="ROM 11:35" />नेत केदिहीं एखु तियाहा काविंहीं आप्यो के</para>
  <para style="q2" vid="ROM 11:35">तो तियाआ बोदलू आपित सेके?”<verse eid="ROM 11:35" /></para>
  <para style="p">
    <verse number="36" style="v" sid="ROM 11:36" />काहाके आखी वस्तु तियाज वाअहीं बोण्‍यिहीं, आन आखी वस्तु तियाआ वोजेसे रोतिही आन तियाआ काजे होय, देवोअ महिमा हादाजलम ओवती रोये! आमेन.<verse eid="ROM 11:36" /></para>
  <chapter eid="ROM 11" />
  <chapter number="12" style="c" sid="ROM 12" />
  <para style="s">देवोअ सेवामेऱ्योअ जिवन</para>
  <para style="p">
    <verse number="1" style="v" sid="ROM 12:1" />तिहीं वाईं माआं पाव्हीइला, आंय देवोअ दया ओर कोइत विनंती कोअहो के तुमाआं शरीरोहो जिवतो, सोको, आन देवोहो होबे एहलोहो गाराहा कोत होपी द्या, एज तुमाआं खरी सेवा होय. <verse eid="ROM 12:1" /><verse number="2" style="v" sid="ROM 12:2" />यी दुन्याआ होस मा बोणहां; पोन तुमाआं मोनोअ नोवो ओत जाअलो वाअहीं तुमाअ उठीइलो-बोहीइलोअ बी बोदलाअतो जाअहूं जोवे, जिया वाअहीं तुमू देवोअ हाजाम हाजी, आन तियाहा गोमे एहेलिही हारीपुरी इश्शा कि होय ते ओलखीत सेकहा.<verse eid="ROM 12:2" /></para>
  <para style="p">
    <verse number="3" style="v" sid="ROM 12:3" />काहाके माहूं जोड़्यीही तियी मेरवानी वाअहीं आंय तुमामेर्‍याआ हारेक जोओंहों कोहो, के जेहलोहो समजुहूं जोवे तिया रोत वादार कोडोज बी सोताहा ने समजुहूं जोवे; पोन जेहलोहो विश्वासोअ मापोअ वाईं हारेक जोओंहों देवे वाटित आप्योहो, तेहेंज कोइत सोताहा समजुहूं जोवे. <verse eid="ROM 12:3" /><verse number="4" style="v" sid="ROM 12:4" />काहाके जेहें कोइत आपाअ एका डिलोम जाअखीलाहा भाग होय, आन आखा भागोअ एक हारकोज काम कायनाहां. <verse eid="ROM 12:4" /><verse number="5" style="v" sid="ROM 12:5" />तेहेंज कोइत आपू जाअखीलेहे होय तेबी ख्रिस्तामेहें एक डिल बोणीत कोइत एकान एकाम जुड़ात होय. <verse eid="ROM 12:5" /><verse number="6" style="v" sid="ROM 12:6" />ताहां आपुहूं जे मेरवानी जोड़्यिही तियीइ पुरमाणे आपुहूं बाती बातीइ वरदाने जोड़्येहे, जिया कोडाहा भविश्यवाणीइ वरदान जोड़्योय, तो विश्वासोअ पुरमाणे भविश्यवाणी कोअहूं जोवे. <verse eid="ROM 12:6" /><verse number="7" style="v" sid="ROM 12:7" />जियाहा सेवा कोइलोअ वरदान जोड़्योय, तों सेवाम वापरुहूं जोवे; जर एखू मास्तर ओय, ताहां तों शिक्शण आप्याज कोअहूं जोवे; <verse eid="ROM 12:7" /><verse number="8" style="v" sid="ROM 12:8" />एखाहा समजाड़ीइलोअ वरदान ओय ताहां तों समजाड़ीइलामेहें लागीत रोअहूं जोवे; एखाहा दान कोइलोअ वरदान ओय, ताहां तों खुल्ला मोनोवाईं दान कोअहूं जोवे; जियाहा पुढारपण कोइलोअ वरदान ओय ताहां बोराबर जबाबदारी लेअहूं जोवे; जो दया कोअनारो ओय, तों खुसी वाअहीं दया कोअहूं जोवे.<verse eid="ROM 12:8" /></para>
  <para style="p">
    <verse number="9" style="v" sid="ROM 12:9" />खोरो मेर कोअहूं जोवे; जों खाराब तियाआ सीस कोआ; हाजला कामोम लागीत रोवा. <verse eid="ROM 12:9" /><verse number="10" style="v" sid="ROM 12:10" />पाव्हीइलाआ होस एकमेकापोअ मेर कोआ; खुसी वाअहीं एकमेकाआ मानपान कोइलाम आगाड़ी रोवा. <verse eid="ROM 12:10" /><verse number="11" style="v" sid="ROM 12:11" />आलहाय मा कोअहा पोन कठीण मेहेंनत कोआ; आत्मिक रोडेवाईं प्रभुउ सेवा कोअते रोवा. <verse eid="ROM 12:11" /><verse number="12" style="v" sid="ROM 12:12" />आशामेहें खुसीम रोवा; तारासोम खेटित रोवा; कायम प्रार्थना कोअते रोवा. <verse eid="ROM 12:12" /><verse number="13" style="v" sid="ROM 12:13" />विश्वासी पाव्हीइलाहां जे किबी मदत जोवतीय, तिहींम तियांहां मदत कोआ; पावणाय कोइलाम आगाड़ी रोवा.<verse eid="ROM 12:13" /></para>
  <para style="p">
    <verse number="14" style="v" sid="ROM 12:14" />तुमाआं विरोध कोअनाराहां आशिर्वाद आपा; हाराप नाहां पोन आशिर्वाद आपा. <verse eid="ROM 12:14" /><verse number="15" style="v" sid="ROM 12:15" />खुसी कोअनाराअरी खुसी कोआ, रोड़नाराअरी रोड़ा. <verse eid="ROM 12:15" /><verse number="16" style="v" sid="ROM 12:16" />आखे एक मोन मिका, वोडाय मा कोअहा, पोन गोरब्योहों बी मिलते रोवा; सोताहा एते हुशार मा समजाहा.<verse eid="ROM 12:16" /></para>
  <para style="p">
    <verse number="17" style="v" sid="ROM 12:17" />एखे तुमाआं बाक्त कोअयो तियाआ बोदले तुमू तियाआ बाक्त मा कोअहा; जे गोठी आखाआ काजे हाजी होय, तेज गोठी कोअया कोआ. <verse eid="ROM 12:17" /><verse number="18" style="v" sid="ROM 12:18" />तुमा वाअहीं ओत सेके तेतो तुमू आखाअरी होकेहे रोवा. <verse eid="ROM 12:18" /><verse number="19" style="v" sid="ROM 12:19" />मेराला पाव्हीइला, तुमू बोदलू मा लेहा, पोन देवोअ खोतेहे वाट आपा, काहाके लेख्योहो, “बोदलू लेअलाअ माअ काम होय, आंयुंज बोदलू लेहीं,” एहें प्रभु कोहे. <verse eid="ROM 12:19" /><verse number="20" style="v" sid="ROM 12:20" />पोन, “ताआ दुस्मोन जर फुकल्युज ओय ताहां तियाहा रोटू खावाड़, जर तिहल्यु ओय ताहां तियाहा पाईं पिवाड़; काहाके एहेलोहो कोअही ताहां तू तियाआ मुंडीपोअ जलजल कोअत्ला आराआ टिग कोअही.”<note caller="+" style="x"><char style="xo" closed="false">12:20 </char><char style="xt" closed="false"><ref loc="PRO 25:21">निती 25:21</ref>,<ref loc="PRO 25:22">22</ref></char></note> <verse eid="ROM 12:20" /><verse number="21" style="v" sid="ROM 12:21" />बाक्ती गोठीइ वोजेसे हार मा मानहा, पोन हाजी गोठी वाअहीं बाक्ती गोठीही हारवी द्या.<verse eid="ROM 12:21" /></para>
  <chapter eid="ROM 12" />
  <chapter number="13" style="c" sid="ROM 13" />
  <para style="s">राज्याआ आधिकाऱ्योअ कामे</para>
  <para style="p">
    <verse number="1" style="v" sid="ROM 13:1" />हारेक माहुंउं सारकाऱ्या आधिकार्‍योंअ आदेशोअ पालन कोअहूं जोवे, काहाके कोड्लूज आधिकार एहेलुहू कायनाहां जो देवोअहीं रोत ने ओय; आन जे आधिकारी होय, ते देवोअ ठरवीइल्या होय. <verse eid="ROM 13:1" /><verse number="2" style="v" sid="ROM 13:2" />तियाहा काजे जो कोडो आधिकारोअ विरोद कोअहे; तो देवोअ योजनाआ विरोद कोअहे, आन विरोद कोअनाराहां डोंड जोड़े. <verse eid="ROM 13:2" /><verse number="3" style="v" sid="ROM 13:3" />काहाके हाजो काम कोए ताहां आधिकार्‍योहों बिइलोअ गरज नाहां, पोन खाराब काम कोअनाराहा बिअहूं पोड़े; तिहीं वाईं जर ताहूं आधिकार्‍योंहों ने बिइलो ओय, ताहां हाजे कामे कोअ, आन ते ताआ वोडाय कोए; <verse eid="ROM 13:3" /><verse number="4" style="v" sid="ROM 13:4" />काहाके ते ताआ हाजाआ कोअतेज देवोअ सेवक होय. पोन जर तू बाक्तो कोअही, ताहां ताहूं तियांहां बिअहूं पोड़े, काहाके तियांआं आथोमेऱ्येएं आथार्‍ये ते उदड़ीज नाहां लेत रोया; पोन जें बाक्‍ते कामे कोअतेहें तियांहां देवोअ खोतेए परमाणे शिक्शा कोइलोअ काजे मोकलीइल्या ते देवोअ सेवक होय. <verse eid="ROM 13:4" /><verse number="5" style="v" sid="ROM 13:5" />तिहीं वाईं तुमू आधिकाऱ्योंअ आदेश मानुहूं जोवे– फक्त देवोअ शिक्शाआ वाखरी एतोज नाहां, पोन आपाआ दिमाक बी एज साक्शी आपेहे.<verse eid="ROM 13:5" /></para>
  <para style="p">
    <verse number="6" style="v" sid="ROM 13:6" />तियाहा काजे तुमू कर बी आपा, काहाके आधिकारी जाहां तियांआं जाबाबदारी पुरी कोअताहा ताहां देवोअ काजे काम कोअताहा. <verse eid="ROM 13:6" /><verse number="7" style="v" sid="ROM 13:7" />तिहीं वाईं जियांआं जो भाग आपीइलू होय तो आपा: करोवालाआ कर आपा; फालावालाआ फालू आपा; जे मानपानोअ जोगाहा ओय तियांहां मानपान आपा.<verse eid="ROM 13:7" /></para>
  <para style="s">मेर आन जाबाबदारी</para>
  <para style="p">
    <verse number="8" style="v" sid="ROM 13:8" />एकमेकापोअ मेर कोइलाआ सोड़ी देत बिहीरी कोड्लीज गोठीमेहें तुमू कोडाआ कर्जाम मा बांदाअहा; काहाके जों बिहीरापोअ मेर कोअहे, तिये देवोअ कायदाआ पालन कोअयोहो. <verse eid="ROM 13:8" /><verse number="9" style="v" sid="ROM 13:9" />मोन्ज्ये, “सिनालो मा कोअही, खुन मा कोअही, सोरी मा कोअही, लालस मा कोअही,” आन याहां सोड़ीत बिहीरा कोड्ला बी आदेश ओय ताहां, तियां आखाआ अर्थ या एका वसनोम जोड़ेहे, “तु सोतापोअ मेर कोअहे तेहेलीज ताआ जागेवालापोअ बी मेर कोअ.” <verse eid="ROM 13:9" /><verse number="10" style="v" sid="ROM 13:10" />जर तु जागेवालापोअ मेर कोअतोय ताहां तियाआ किज ने बिगाड़ही; तियाहा काजे मेर कोइलोअ अर्थ मोन्ज्ये पुरा आदेशोअ पालन होय.<verse eid="ROM 13:10" /></para>
  <para style="p">
    <verse number="11" style="v" sid="ROM 13:11" />वेल ओलखीत कोइत एहेंज कोआ, काहाके ओमे तुमाआं काजे निंदेम रोत जागीइलोअ वेल आवित लागीही; काहाके जेहेलाम रोत आपू विश्वास कोअयुतो, तोयोंअ रोत पाल्ल्ये ओमे आपाआ तारण जास्ती आहने होय. <verse eid="ROM 13:11" /><verse number="12" style="v" sid="ROM 13:12" />रात सेकित गोयीही, आन दिही उगुहूं कोअहे; तियाहा काजे साला, आपू आंदाराआ कामे टाकी देत उजालाआ आथार्‍ये बांदीत लेते. <verse eid="ROM 13:12" /><verse number="13" style="v" sid="ROM 13:13" />दिहे सालतेहे तेहेंज कोइत वारुहूं सालते, तुमू मस्तीम एलकाइलो के, पिदाड़ के सिनालो के, लुसड़ाय के, भान्गड़ नेत खोद्रायीम मा रोहा. <verse eid="ROM 13:13" /><verse number="14" style="v" sid="ROM 13:14" />पोन प्रभु ईसु ख्रिस्ताआ हजरी वाईं टापाइत जावा, आन शरीरोअ इश्शा पुरी कोइलाआ विसार मा कोअहा.<verse eid="ROM 13:14" /></para>
  <chapter eid="ROM 13" />
  <chapter number="14" style="c" sid="ROM 14" />
  <para style="s">बिहीरापोअ आरोप मा लागाड़हा</para>
  <para style="p">
    <verse number="1" style="v" sid="ROM 14:1" />जें विश्वासोमेहें लुले होय तियांहां तुमाअरी लेत साला, आन तियांआं सुकीइ के बोराबर याआ बाप्तिम जे विसार ओय ते गोठी लेत तियांअरी वादावादी मा कोअहा. <verse eid="ROM 14:1" /><verse number="2" style="v" sid="ROM 14:2" />थोड़हा माहुंहूं लागेहे के खाअलाम आखोज सालेहे, पोन जें कमजोर विश्वासी होय, तें निस्ते पाजो पालो एतोज खातेहे. <verse eid="ROM 14:2" /><verse number="3" style="v" sid="ROM 14:3" />जें खातेय तें ने खानाराहां निसे ने समजुहूं जोवे, आन जें नाहां खाते तें खानारांपोअ आरोप ने लागाड़ुहूं जोवे, काहाके देवे तियांआं स्विकार कोअयुहू. <verse eid="ROM 14:3" /><verse number="4" style="v" sid="ROM 14:4" />तु कोडू होय जो बिहीराअ पावरोपोअ दोश लागाड़ेहे? ओ तियाआ मालिखुज होय जो ठरवेहे के तो निर्दुस होय के दोशी होय. आन तो तियाहा टिकाड़ीत मिके, काहाके तियाआ प्रभुज तियाहा निर्दुस ठरवीत सेकेहे.<verse eid="ROM 14:4" /></para>
  <para style="p">
    <verse number="5" style="v" sid="ROM 14:5" />एखू एखा दिहोहो बाकी दिहों रोत जाअखा हाजू मानेहे, आन एखू बादा दिही सारकाज मानेहे. हारेक जोओं जिवज्योअ मोनोम ठरवीत लेअहूं जोवे. <verse eid="ROM 14:5" /><verse number="6" style="v" sid="ROM 14:6" />जों एखा दिहोअ पालनी कोअतोय, तों प्रभुउ कोअता पालनी कोअहे. जों खाहे तों देवोअ कोअते खाहे, काहाके तों देवोअ आभार मानेहें; जों नाहां खातो तों देवोअ काजे नाहां खातो, आन तों देवोअ आभार मानेहें. <verse eid="ROM 14:6" /><verse number="7" style="v" sid="ROM 14:7" />काहाके आपामेऱ्योअ कोडोज बी सोताआ काजे नाहां जिवतो आन सोताआ काजे नाहां मोअतो. <verse eid="ROM 14:7" /><verse number="8" style="v" sid="ROM 14:8" />आपू जे जिवते होय तें प्रभुउ काजे जिवते होय आन मोअतेहे तेबी प्रभुउ काजेज मोअतेहे; ताहां आपू जिवो नेत मोओ तों प्रभुउज काजे होय. <verse eid="ROM 14:8" /><verse number="9" style="v" sid="ROM 14:9" />काहाके ख्रिस्त याआज कोअते मोइत गोयू, आन फाशुउ जिवीत बी उठ्यू, के तो मोल्‍या आन जिवता बेनुउं प्रभु ओत सेके. <verse eid="ROM 14:9" /><verse number="10" style="v" sid="ROM 14:10" />ताहरुउ तू ताआ पायहोपोअ दोश काहा लागाड़ेहे? आन तू केहें ताआ पायहोहो कमी समजेहे? आपू ताम आखेज देवोअ न्यायगादीइ हुंबर उबे रोनारे होय. <verse eid="ROM 14:10" /><verse number="11" style="v" sid="ROM 14:11" />काहाके वसन कोहे,</para>
  <para style="q1" vid="ROM 14:11">“प्रभु कोहे, आंय जिवतु देव होय कोत</para>
  <para style="q2" vid="ROM 14:11">हारेक जोओं माहूं वोंदे</para>
  <para style="q2" vid="ROM 14:11">आन हारेक जोओं कबुल कोए, आंयुंज देव होय.”<verse eid="ROM 14:11" /></para>
  <para style="p">
    <verse number="12" style="v" sid="ROM 14:12" />ताहां आपामेएं हारेक जोओं जिवज्योअ इसाब देवोहो आपे.<verse eid="ROM 14:12" /></para>
  <para style="s">बिहीराआ काजे अड़सन मा बोणहां</para>
  <para style="p">
    <verse number="13" style="v" sid="ROM 14:13" />तिहींवाईं, ओमे रोत आगाड़ी आपू कोडापोअ आरोप ने लागाड़ीइलू, आन ओं बी ठरवीत लेएलो के ओमे रोत बिहीराआ काजे पापोम पोड़ीइलोअ अड़सन नाहां बोणिइलो. <verse eid="ROM 14:13" /><verse number="14" style="v" sid="ROM 14:14" />माहूं मुंदू होय आन प्रभु ईसुउ वोजेसे आंय मानोहो के कोड्ली बी वस्तु तुऱ्यीइ एठी नाहां रोती; पोन जों माहुंउं तियी वस्तुहू एठी समजेहे ताहां तियाआ काजे ते एठीज होय. <verse eid="ROM 14:14" /><verse number="15" style="v" sid="ROM 14:15" />जर ताआ कि तेबी खाद्ला वाईं एखा पाव्हीइलाआ मोन दुखाअतोय ताहां, तु मेरे वाईं नाहां सालतू कोवाय, जिया माहुंउं उस्ती ख्रिस्ते जिव आप्यू तियाहा तु ताआ रोटा वाईं नाश मा कोअही. <verse eid="ROM 14:15" /><verse number="16" style="v" sid="ROM 14:16" />तुमापोअ हाजी गोठी होय तियीइ तुमू निंदा मा ओवुहूं देहा. <verse eid="ROM 14:16" /><verse number="17" style="v" sid="ROM 14:17" />काहाके खाअला- पिइलाम देवोअ राज्य कायनाहां, पोन सतीपण, शांती आन खुसी जे पवित्र आत्मापरोत जोड़ेहे तिहींम होय. <verse eid="ROM 14:17" /><verse number="18" style="v" sid="ROM 14:18" />यी पद्धती वाईं जों कोडो ख्रिस्ताआ सेवा कोअहे, तों देवोहो गोमेहें आन माहें बी तियाहा स्विकारतेहे.<verse eid="ROM 14:18" /></para>
  <para style="p">
    <verse number="19" style="v" sid="ROM 14:19" />तियाहा कोत आपू जियीं गोठीम होक आन मजबुत बोणिइलोअ आधार जोड़ेहे, तियीं गोठीइ फाट लागुहूं जोवे. <verse eid="ROM 14:19" /><verse number="20" style="v" sid="ROM 14:20" />रोटाआ काजे देवोअ काम मा बिगाड़ही; ताहूं खाअलाम आखोज सालतोय, पोन ताआ खाअला वाईं एखो पापोम पोड़तोय तों सुकीइ होय. <verse eid="ROM 14:20" /><verse number="21" style="v" sid="ROM 14:21" />माहां खाअलो, नेत दाराक्शाआ रोहो पिइलो, नेताहां एहेलोहो बिहीरो काविहीं कोइलो जिहीं वाईं विश्वासी पाव्हीइले भटके, तेहलोहो ने कोए तोंज हाजो. <verse eid="ROM 14:21" /><verse number="22" style="v" sid="ROM 14:22" />ताआ विश्वास तू देवोअ सामने सोताआ मोनोम मिक. जो सोताआ पसन कोअल्यी गोठीम सोताहा दोशी ने गोणाय तों धन्य होय. <verse eid="ROM 14:22" /><verse number="23" style="v" sid="ROM 14:23" />पोन जों माहुंउं मोनोम सौंसू तोइत खाहे तों दोशी ठरेहे; काहाके तिये विश्वास वाईं ने खादो; आन जों किबी विश्वास वाईं ने कोअयो तोंज पाप होय.<verse eid="ROM 14:23" /></para>
  <chapter eid="ROM 14" />
  <chapter number="15" style="c" sid="ROM 15" />
  <para style="s">बिहीराआ बी हाजो कोआ</para>
  <para style="p">
    <verse number="1" style="v" sid="ROM 15:1" />ताहां आपू जें मजबुत होय, निस्ती आपाआ एतीज सोय नाहां पालीइली, पोन जें नोबले होय तियांआं बी वोजू आखलीत लागीइलु होय. <verse eid="ROM 15:1" /><verse number="2" style="v" sid="ROM 15:2" />आपामेऱ्योअ हारेक जोओं जागेवालाआं विश्वास वादुहूं जोवे कोत तियाहा खुस मिकुहूं जोवे. <verse eid="ROM 15:2" /><verse number="3" style="v" sid="ROM 15:3" />काहाके ख्रिस्ते बी सोताआ जिवोहो खुस ने कोअयो, पोने जेहें कोइत वसन कोहे के: “ताआ निंदा कोअनाराआं निंदा मापोअ आवित पोड़्यी.”<note caller="+" style="x"><char style="xo" closed="false">15:3 </char><char style="xt" closed="false"><ref loc="PSA 69:9">भजन 69:9</ref></char></note> <verse eid="ROM 15:3" /><verse number="4" style="v" sid="ROM 15:4" />वसनोमेहें जेत्ती बी गोठी पेलुज रोत लेखाअयिही ते आपाआ शिक्शणोअ काजे लेखाअयिही; काहाके तिया वाईं आपुहूं आशा आन प्रोत्साहन जोड़ेहे जेहलेहे आपू धिर खेटित वाट बी जोवेतेहे. <verse eid="ROM 15:4" /><verse number="5" style="v" sid="ROM 15:5" />धिर आन शांती आपनारु देव प्रभु ईसु ख्रिस्ताआ परमाणे तुमुहूं आखे मिलीत एक मोन रोहा एहेलोहो वरदान आपुहूं जोवे. <verse eid="ROM 15:5" /><verse number="6" style="v" sid="ROM 15:6" />तो याआ काजे, काहाके आपाआ प्रभु ईसु ख्रिस्ताआ आब्हू जो देव होय, तियाआ तुमू आखे मिलीत एक मोन आन एका आवाजोम स्तुती कोअहूं जोवे.<verse eid="ROM 15:6" /></para>
  <para style="s">हाजी बातमी आखाआ काजे</para>
  <para style="p">
    <verse number="7" style="v" sid="ROM 15:7" />जेहें कोइत ख्रिस्ते तुमुहूं देवोअ महिमाआं काजे स्विकार कोअयेहे, तेहेंज कोइत तुमू बी एकमेकाहा स्विकार कोआ. <verse eid="ROM 15:7" /><verse number="8" style="v" sid="ROM 15:8" />तिहींवाईं आंय तुमुहूं कोहो के, जों आथवसन वेगाआ डायहांहां आप्योतो तों पुरो कोइलोअ काजे देव इमानदार होय याआ खोरु पुरावू देखाड़ीइलू काजे ख्रिस्त खतना ओवला माअहोंअ सेवक बोण्यू. <verse eid="ROM 15:8" /><verse number="9" style="v" sid="ROM 15:9" />आन बिगर यहुदी माहें बी देवोअ दयाआ काजे स्तुती कोअहूं जोवे; जेहलोहो वसन बी कोहे,</para>
  <para style="q1" vid="ROM 15:9">“बिगर यहुदी माअहूंम आंय ताआ स्तुती कोअहीं;</para>
  <para style="q2" vid="ROM 15:9">आन ताआ नावोअ भजन गाविहीं.”<note caller="+" style="x"><char style="xo" closed="false">15:9 </char><char style="xt" closed="false"><ref loc="2SA 22:50">2 शमु 22:50</ref>; <ref loc="PSA 18:49">भजन 18:49</ref></char></note><verse eid="ROM 15:9" /></para>
  <para style="p">
    <verse number="10" style="v" sid="ROM 15:10" />आन फाशोअ कोहे,</para>
  <para style="q1" vid="ROM 15:10">“ए बिगर यहुदी माअहों, तुमू देवोअ माअहोंअरी खुसी कोआ!”<verse eid="ROM 15:10" /></para>
  <para style="p">
    <verse number="11" style="v" sid="ROM 15:11" />तिहीं रोत कोहे,</para>
  <para style="q1" vid="ROM 15:11">“आखा देसो-देसोअ माअहूं! तुमू आखे प्रभुउ स्तुती कोआ;</para>
  <para style="q2" vid="ROM 15:11">आखी जातीइ माअहूं, तियाआ स्तुती कोआ!”<note caller="+" style="x"><char style="xo" closed="false">15:11 </char><char style="xt" closed="false"><ref loc="PSA 117:1">भजन 117:1</ref></char></note><verse eid="ROM 15:11" /></para>
  <para style="p">
    <verse number="12" style="v" sid="ROM 15:12" />आन फाशुउ यशया कोहे,</para>
  <para style="q1" vid="ROM 15:12">“इसायोअ पारवाड़ीइ एक मुल उगे</para>
  <para style="q1" vid="ROM 15:12">आन तो देसो-देसोअ माअहूं पोअ राज कोइलोअ काजे उबू रोय;</para>
  <para style="q2" vid="ROM 15:12">बिगर यहुदी माहें तियापोअ आशा मिके.”<note caller="+" style="x"><char style="xo" closed="false">15:12 </char><char style="xt" closed="false"><ref loc="ISA 11:11">यश 11:11</ref></char></note><verse eid="ROM 15:12" /></para>
  <para style="p">
    <verse number="13" style="v" sid="ROM 15:13" />आशा आपनारु देव तुमाआं विश्वास वाईं तुमाम आखी जातीइ खुसी आन होक पोइ देअहूं जोवे. मोन्ज्ये पवित्र आत्माआं सेक्ती वाअहीं तुमाआं आशा वादती जाअहूं जोवे.<verse eid="ROM 15:13" /></para>
  <para style="s">हिमतेवाईं लेखीइलोअ पौलुसोअ कारण</para>
  <para style="p">
    <verse number="14" style="v" sid="ROM 15:14" />माआं पाव्हीइला! माहूं मुंदू होय के तुमू हाजी इश्शा वाअहीं पोआत, आन आखी जातीइ ज्ञानो वाईं पोआत होय आन तुमू एकमेकाहा सिकाड़ीत सेकतेहे. <verse eid="ROM 15:14" /><verse number="15" style="v" sid="ROM 15:15" />तेबी आंय तुमुहूं ओर कोइत आपीइलो काजे हिम्मत कोइत ओं पत्र लेख्योहो. काहाके ओं सान्सो माहूं देवोप रोत जोड़्योहो. <verse eid="ROM 15:15" /><verse number="16" style="v" sid="ROM 15:16" />तों एताआ वाखरी के तिहीं वाईं आंय ईसु ख्रिस्ताआ सेवक ओत कोइत बिगर यहुदी माअहोंअ कोअता देवोअ हाजी बातमी कोअलोअ सेवा पुंजारा होस कोइत सेको; मोन्ज्ये बिगर यहुदी माअहें एक पवित्र आत्मा वाअहीं सोको कोअल्यो अर्पण कोत मान्य ओवुहूं जोवे. <verse eid="ROM 15:16" /><verse number="17" style="v" sid="ROM 15:17" />तिहींज वाईं मी कोअल्यी देवोअ बाप्तिमेऱ्यीइ सेवाआ काजे आंय ख्रिस्त ईसु वाईं वोडाय कोइत सेकोहो. <verse eid="ROM 15:17" /><verse number="18" style="v" sid="ROM 15:18" />काहाके जे गोठी बिहीरा माहुंहूं कोय तेहें काजे ख्रिस्ते माआं जिवनोम रोत कोअयिही तियींहीं सोड़ीत बिहीरी कोड्लीज गोठी शब्दावाअहीं नेत कामोवाअहीं कोअलोअ माहूं हिम्मत नाहां आवती. <verse eid="ROM 15:18" /><verse number="19" style="v" sid="ROM 15:19" />समत्कार आन वोडा-वोडा कामोअ सेक्तीवाईं, देवोअ पवित्र आत्माआं सेक्तीवाईं येरुसालेम होयरोअ आसेपासे रोत ते इल्लुरिकुम जाआं मी ख्रिस्ताआ हाजी बातमी परसार कोअयी. <verse eid="ROM 15:19" /><verse number="20" style="v" sid="ROM 15:20" />पोन माआं उद्देश कायम ओज होय के, जिहीं जिहीं ख्रिस्ताआ नाव नाहांजी मुंदू, तिहींज हाजी बातमीइ परसार कोओ; काहाके बिहीरे बांदल्या पायापोअ माहूं कोअ नाहां बांदीइलोअ. <verse eid="ROM 15:20" /><verse number="21" style="v" sid="ROM 15:21" />पोन लेख्योहो तेहेंज कोइत ओवुहूं जोवे,</para>
  <para style="q1" vid="ROM 15:21">“जियांआं जागे तियाआ बातमी नाहांजी पोती तेंज देखे,</para>
  <para style="q2" vid="ROM 15:21">आन जें उनाअयेज नाहां तें समजे.”<note caller="+" style="x"><char style="xo" closed="false">15:21 </char><char style="xt" closed="false"><ref loc="ISA 52:15">यश 52:15</ref></char></note><verse eid="ROM 15:21" /></para>
  <para style="s">रोम जाअलोअ पौलुसोअ योजना</para>
  <para style="p">
    <verse number="22" style="v" sid="ROM 15:22" />यीज गोठी वाअहीं माहूं तुमाआं जागे आवीइलो जास्ती वारी रुकाअहूं पोड़्यो; <verse eid="ROM 15:22" /><verse number="23" style="v" sid="ROM 15:23" />पोन ओमे या भागोमेहें माआं काम सेलाअयोहो; आन डाहटे वोरह्ये ओत गोये आंय तुमाअ जागे आवीइलो सेकलात रोयुहू. <verse eid="ROM 15:23" /><verse number="24" style="v" sid="ROM 15:24" />ताहां आंय स्पेन जाहीं तेहलुज तुमाअ वोग वोलिहीं, काहाके या प्रवासोम आंय तुमुहूं मिलीत खुस ओत जाहीं एहेलिही आशा कोअहो, आन तिहीं रोत तुमू माहूं जारिक आगाड़ी जाआं पोताड़ी देजा. <verse eid="ROM 15:24" /><verse number="25" style="v" sid="ROM 15:25" />पोन ओमे ताहरुउ आंय देवोअ माअहोंअ सेवा कोइलोअ काजे येरुसालेम जाहो; <verse eid="ROM 15:25" /><verse number="26" style="v" sid="ROM 15:26" />काहाके मकिदुनिया आन अखायावाली मंडड़ीइ माअहुंहूं ओंज गोम्यो के तें येरुसालेमवाला देवोअ माअहों मेऱ्याआ गरब्योंअ काजे वाजिहीं फालू कोइत मदत मोकलीत सेके. <verse eid="ROM 15:26" /><verse number="27" style="v" sid="ROM 15:27" />तियांआं ओं निर्णय हाजोज होये, पोन एक पाल्ल्ये तें तियांआं कर्जदार बी होय, काहाके जर बिगर यहुदी माहें यहुदी माअहोंप रोत आत्मिक सेवाआ लाभ लेतेहे, ताहां यां बी यहुदी माअहोंहों शारीरिक सेवामेहें मदत कोअहूं जोवे. <verse eid="ROM 15:27" /><verse number="28" style="v" sid="ROM 15:28" />तियाहा कोत आंय ओं काम पुरो कोइत लेहीं आन जो फालू टोलवाय तो लेत मोकली देहींन ताहरुउ तुमाआं जागे रोत स्पेन वाट लागिहीं. <verse eid="ROM 15:28" /><verse number="29" style="v" sid="ROM 15:29" />आन माहूं मुंदू होय के, आंय जर तुमाअ जागे आविहीं ताहां ख्रिस्ताआ पुरु आशिर्वाद लेतुज आविहीं.<verse eid="ROM 15:29" /></para>
  <para style="s">प्रार्थना कोइलाआ विनंती</para>
  <para style="p">
    <verse number="30" style="v" sid="ROM 15:30" />पाव्हीइला, आपाअ प्रभु ईसु ख्रिस्त आन पवित्र आत्माआं मेर ओर कोआड़ीत आंय तुमुहूं विनंती कोअहो के, माआं काजे देवोहो प्रार्थना कोइलोमेहें माहूं साथ देते रोवा. <verse eid="ROM 15:30" /><verse number="31" style="v" sid="ROM 15:31" />मोन्ज्ये यहुदीयावाला बिगर विश्वासी माअहूं रोत आंय वासाइत रोंव आन येरुसालेमोम माआं सेवा देवोअ माअहोंहों मान्य ओवुहूं जोवे. <verse eid="ROM 15:31" /><verse number="32" style="v" sid="ROM 15:32" />मोन्ज्ये आंय देवोअ इश्शामेहें खुसी वाईं तुमाआं जागे आविहीं आन तुमुहूं मिलीत माहूं बी आराम जोड़े. <verse eid="ROM 15:32" /><verse number="33" style="v" sid="ROM 15:33" />शांती आपनारु देव तुमा आखाअरी रोअहूं जोवे. आमेन!<verse eid="ROM 15:33" /></para>
  <chapter eid="ROM 15" />
  <chapter number="16" style="c" sid="ROM 16" />
  <para style="s">अभिवादन</para>
  <para style="p">
    <verse number="1" style="v" sid="ROM 16:1" />आंय तुमुहूं फिबे नावोअ आपाआ एक बोअह्हीं जे किंख्रिया मंडड़ीइ सेविका होय, तियीइ काजे विनंती कोअहो के, <verse eid="ROM 16:1" /><verse number="2" style="v" sid="ROM 16:2" />तुमू जेहलेहे देवोअ सेवकोअ स्वागत कोअतेहे तेहलोहो तियीइ बी प्रभुउ नाव से स्वागत कोआ; आन जे बी गोठीइ तियीही तुमाआं गरज पोड़े ताहां मदत कोआ; काहाके तियी जास्ती जोओंहों मदत कोअयिही आन माहूं बी जास्ती मदत कोअयिही.<verse eid="ROM 16:2" /></para>
  <para style="p">
    <verse number="3" style="v" sid="ROM 16:3" />ख्रिस्त ईसुउ सेवामेहें माआं मदत कोअनारे प्रिस्किल्ला आन अक्विला यांहां माआं सलाम; <verse eid="ROM 16:3" /><verse number="4" style="v" sid="ROM 16:4" />तियां माआं जिवोअ काजे सोताआ जिव अड़सनेम टाकी देदूतो; आंय तियांआं आभार मानोहों, तेतोज नाहां पोन बिगर यहुदीइ आखी मंडड़ी माहें बी तियांआं आभार मानतेहें.<verse eid="ROM 16:4" /></para>
  <para style="p">
    <verse number="5" style="v" sid="ROM 16:5" />जे मंडड़ी तियाआ कोअ टोलू वोलेहे तियीही बी सलाम कोजा. माआं मेरालू अपैनेतुस याहा सलाम कोजा, तो ख्रिस्ताआ काजे आसिया देसोअ पेहलु विश्वासी होय. <verse eid="ROM 16:5" /><verse number="6" style="v" sid="ROM 16:6" />मरियाहा सलाम कोजा, ते तुमाआं काजे जास्ती राब्यीही. <verse eid="ROM 16:6" /><verse number="7" style="v" sid="ROM 16:7" />अन्द्रुनीकुस आन यूनियासोहो माआं सलाम, जे माअ कोर्‍याआ होय, आन माअरी जेलेमेहें तोआयाते आन प्रेशितोंमेहें तियांआं नाव होय, आन मारोत पेल ते ख्रिस्ती ओवाते.<verse eid="ROM 16:7" /></para>
  <para style="p">
    <verse number="8" style="v" sid="ROM 16:8" />प्रभुउ संगतीमेहें माआं मेरालू आंप्लियात याहा माआं सलाम. <verse eid="ROM 16:8" /><verse number="9" style="v" sid="ROM 16:9" />ख्रिस्ताआ सेवाम आमाआं जोड़ीदार आन मदत कोअनारु उरबानुस माआं मेरालू दोस्ती इस्ताखुसोहो सलाम. <verse eid="ROM 16:9" /><verse number="10" style="v" sid="ROM 16:10" />अपेल्लेसोहो सलाम, जो ख्रिस्तामेहें खोरु निहींयू. अरिस्तबुलुसोअ कोर्‍याहां सलाम. <verse eid="ROM 16:10" /><verse number="11" style="v" sid="ROM 16:11" />माआं कोर्‍युउ हेरोदियोन याहा सलाम, आन नार्किसोअ कोअमेर्‍येआ माअहुंहूं प्रभुमेहें सलाम.<verse eid="ROM 16:11" /></para>
  <para style="p">
    <verse number="12" style="v" sid="ROM 16:12" />प्रभुमेहें राबनारे त्रुफेना आन त्रुफोसा यांहां सलाम. मेराली पर्सिस यिही सलाम, जे प्रभुमेहें जास्ती राबेहे. <verse eid="ROM 16:12" /><verse number="13" style="v" sid="ROM 16:13" />रुफुसोहो जो प्रभुमेहें निवड़्युहू आन तियाआ आयही जे माआं बी आयही होय, बेनुहूं सलाम. <verse eid="ROM 16:13" /><verse number="14" style="v" sid="ROM 16:14" />असुंक्रितुस आन फिलगोन आन हेरमेस आन पत्रबास आन हेरमास आन बाकी ख्रिस्ती पायहोंहों सलाम. <verse eid="ROM 16:14" /><verse number="15" style="v" sid="ROM 16:15" />फिलोलोगुस आन यूलिया, नीरियस, आन तियाआ बोअह्हीं, आन ओलुंपास यांहां आन तियाअरीइ आखा देवोअ माअहोंहों सलाम.<verse eid="ROM 16:15" /></para>
  <para style="p">
    <verse number="16" style="v" sid="ROM 16:16" />मेरेवाईं एकमेकाहा गले लागाड़ीत मिलजा. ख्रिस्ताआ आखी मंडड़ी तुमुहूं सलाम कोतीही.<verse eid="ROM 16:16" /></para>
  <para style="s">आखरीइ सुसना</para>
  <para style="p">
    <verse number="17" style="v" sid="ROM 16:17" />माआं पाव्हीइला, आंय तुमुहूं विनंती कोअहो के, तुमुहूं जों शिक्शण जोड़्योहो तियाआ विरुद्दाम जें माहें विश्वासोम फाटा पाड़तेहे आन अड़सन टाकतेहे तियांपोअ नजर मिका आन तियां रोत सेटे रोवा. <verse eid="ROM 16:17" /><verse number="18" style="v" sid="ROM 16:18" />काहाके तेहलेहे माहें आपाआ प्रभु ख्रिस्ताआ सेवा नाहां कोअते, पोन सोताआ पेटोअ सेवा कोअतेहे; आन गुल्‍यी गुल्‍यीज गोठी कोइत सादासिदा माहुंउं मोने भटकाड़ी देतेहे. <verse eid="ROM 16:18" /><verse number="19" style="v" sid="ROM 16:19" />देवोअ आदेश मानिइलोअ तुमाआं सर्सा आखा माअहूंम पसरीत गोयीही, तिहींवाईं आंय तुमाआं बाप्तिम खुस होय; पोन माहूं लागत्लो के तुमू हाजा कामोअ कोअते हुशार आन बाक्ता कामोअ कोअते बोग्ये बोणीत रोवा.<verse eid="ROM 16:19" /></para>
  <para style="p">
    <verse number="20" style="v" sid="ROM 16:20" />होक आपनारु प्रभु ईसु तुमाआं गुडाआ थुड़ी सैतानोहो वेगुज पेस्की देये.<verse eid="ROM 16:20" /></para>
  <para style="p">
    <verse number="21" style="v" sid="ROM 16:21" />माआं हेंगाती तिमथ्या, आन माआं कोर्‍युउ लूकियुस, यासोन, आन सोसिपातेर तुमुहूं सलाम कोताहा.<verse eid="ROM 16:21" /></para>
  <para style="p">
    <verse number="22" style="v" sid="ROM 16:22" />ओं पत्र लेखीत आपनारु आंय तर्तियुस तुमुहूं प्रभुमेहें सलाम कोहो.<verse eid="ROM 16:22" /></para>
  <para style="p">
    <verse number="23" style="v" sid="ROM 16:23" />माआं आखी मंडड़ीइ पावणाय कोअनारु गायस याआ तुमुहूं सलाम. इरास्तुस जो होयरोअ कारभारी होय आन क्वारतुस याआं तरफ से तुमुहूं सलाम. <verse eid="ROM 16:23" /><verse number="24" style="v" sid="ROM 16:24" />आपाआ प्रभु ईसु ख्रिस्ताआ मेरवानी तुमापोअ रोअहूं जोवे. आमेन!<note caller="+" style="f"><char style="fr" closed="false">16:24 </char><char style="ft" closed="false">थोड़ाक जुना लेख्यामेहें ओं वसन नाहां जोड़तो</char></note> <verse eid="ROM 16:24" /><verse number="25" style="v" sid="ROM 16:25" />ओमे आखी महिमा देवोहो! जे हाजी बातमी आंय तुमुहूं कोयीही ते आन ईसु ख्रिस्ताआ बाप्तिम संदेशोअ परसार यां वाईं तुमू मजबुत ओत सेकतेहे, ते दोड़पाअली गोठी जे वेगी रोत निकाड़ीत मेक्यीते, <verse eid="ROM 16:25" /><verse number="26" style="v" sid="ROM 16:26" />ते ओमे खुल्ली ओत कोइत सनातन देवोअ आदेशो वाईं भविश्यवक्ताआं पुस्तकोंम तियी गोठीइ पुकारु ओत गोयुहू के विश्वासो वाईं आदेश माननारे ओत जाअहूं जोवे.<verse eid="ROM 16:26" /></para>
  <para style="p">
    <verse number="27" style="v" sid="ROM 16:27" />तियाज एखला एकनिस्ता देवोअ महिमा ईसु ख्रिस्तावाईं हादाफल ओवती रोये. आमेन!<verse eid="ROM 16:27" /></para>
  <chapter eid="ROM 16" />
</usx>