<?xml version="1.0" encoding="utf-8"?>
<usx version="3.0">
  <book code="TIT" style="id">- Noiri</book>
  <para style="h">तितुस</para>
  <para style="toc3">तित</para>
  <para style="toc2">तित</para>
  <para style="toc1">तितुसोहो प्रेशित पौलुसोअ पत्र</para>
  <para style="mt2">तिताला प्रेशित पौलाचे पत्र</para>
  <para style="mt1">तितुसोहो पौलुस प्रेशितोअ पत्र</para>
  <para style="imt">ओलखात</para>
  <para style="ip">तितुसोअ पत्र पौलुसोअ शार पत्राम रोत एक पत्र होय. ओं मंडड़ीइ बोदले एका जोओंहों लेख्योहो. बिहीरे तिनू पत्रे मोन्ज्ये 1 तिमथ्या, 2 तिमथ्या आन फिलेमोन होय. ओं पत्र पौलुसे तितुसोहो लेख्योहो. पोन तिये ओं पत्र एहेलोहो लेख्योहो, के तों मंडड़ीम बी वासीत सेकाय. काहाके तो एक प्रेशितोअ रुपोम तियाआ ओलखात काडीत देखाड़ेहे, आपू ओं वासीत जांइत सेकतेहे. ए गोठ तितुसोहो पेलुज रोत मुंदू ओती. पौलुस केहेंनेत ओं पत्र ख्रिस्ताअ जल्माआं फासाड़ी 63-65 यां वोऱ्ह्योअ विसमेहें लेख्योहो.</para>
  <para style="ip">पौलुसे तितुसोहो क्रेते नावोअ बेटोपोऱ्यीइ आखी मंडड़ीहीं लेत सालीइलोअ सुसना आप्यीते. पौलुसे मंडड़ीइ पुडार्‍योंहों निवड़ीत कोइत तियांहां की कोइत सिकाड़ीलोअ तियाआ बाप्तिम सुसना कोइलो कोत ओं पत्र लेख्योहो. तिये एहेलिही सुसना तियाआ पत्रावाईं तिमथ्याहा बी कोअयीही. मंडड़ीहीं आन मंडड़ीइं पुडार्‍योंहों तियांआं उसा जागापोअ केहें कोइत कालजी कोइत रोअहूं जोवे आन दिहान देअहूं जोवे तों पौलुसे फोड़ कोइत कोत आप्योहो.</para>
  <para style="iot">रुपरेशा</para>
  <para style="io1">1. पौलुस तितुसोहो भक्तीमान सेवकोहों निवड़ीत कामोपोअ मिके तेहें सुसना कोअहे <char style="ior"><ref loc="TIT 1:1-16">1:1-16</ref> </char></para>
  <para style="io1">2. फाशुउ तो माहें भक्तीमान जिवन जिवुहूं जोवे कोत शिक्शण आपे तेहें कोत तियाहा सुसना कोअहे <char style="ior"><ref loc="TIT 2:1-3:11">2:1—3:11</ref></char></para>
  <para style="io1">3. आखरी पोअ, पौलुस तियाआ थोड़ीक योजना कोत आपित आन सलाम कोत कोइत पत्र लेखीइलोअ बंद कोअहे <char style="ior"><ref loc="TIT 3:12-15">3:12-15</ref> </char></para>
  <chapter number="1" style="c" sid="TIT 1" />
  <para style="s">सलाम</para>
  <para style="p">
    <verse number="1" style="v" sid="TIT 1:1" />देवोअ निवड़ीइल्या माअहोंअ विश्वासोअ काजे आन भक्तीमान जिवनोअ परमाणे तिया सत्य ज्ञानोअ काजे नेमल्या ईसु ख्रिस्ताआ प्रेशित पौलुस देवोअ सेवक याआ तरफ से: <verse eid="TIT 1:1" /><verse number="2" style="v" sid="TIT 1:2" />तियी हादाफल्यीइ जिवनोअ आशा पोअ जियीइ आथवसन देवे वेगो रोत आप्योतो. <verse eid="TIT 1:2" /><verse number="3" style="v" sid="TIT 1:3" />पोन बोराबर वेलेपोअ तियाआ वसनोहों तिया संदेशोवाअहीं देखाड़्यो, जो आपाअ तारनारु देव तियाआ आदेशोअ अनुसार माहूं होप्योहो. <verse eid="TIT 1:3" /><verse number="4" style="v" sid="TIT 1:4" />तितुसोअ नाव से जो विश्वासोअ संगतीइ विसारोवाअहीं माआं खोरु पोर्‍यू होय:</para>
  <para style="p" vid="TIT 1:4">देव बाह्हू आन आपाअ तारनारु ख्रिस्त ईसु याआ तरफ से ताहूं मेरवानी आन शांती मिलती रोअहूं जोवे.<verse eid="TIT 1:4" /></para>
  <para style="s">क्रेतेमेहें तितुसोअ काम</para>
  <para style="p">
    <verse number="5" style="v" sid="TIT 1:5" />आंय याअकाजे ताहूं क्रेतेमेहें टाकी देत आयुतो के तु बाकी गोठीहीं हुदारुहूं जोवे, माआं गोठीइ परमाणे मंडड़ीइ डायहांहां एकेक होयरोम नेमी देअहूं जोवे. <verse eid="TIT 1:5" /><verse number="6" style="v" sid="TIT 1:6" />जिया डायाहा नेमीहीं तो निर्दुस आन एकुज लाडीइ माटी जोवे, तियाआ पोर्‍ये विश्वासी जोवे आन तियांपोअ लुसड़ायीइ आन उजाड़्ये रोअलोअ आरोप ने जोवे. <verse eid="TIT 1:6" /><verse number="7" style="v" sid="TIT 1:7" />काहाके सेवकोहो देवोअ कामोअ कारभारी होय तिहींवाअहीं निर्दुस रोअहूं जोवे; ने वोडार्‍यु, ने जोराखु, ने होराअ पिनारु, ने सुलाअनारु, आन ने सुकीवाअहीं कामावनारु जोवे. <verse eid="TIT 1:7" /><verse number="8" style="v" sid="TIT 1:8" />पोन पावणाय कोअनारु, हाजी गोठीइ इश्शा कोअनारु, सोताआ मोन ताबाम मिकनारु, धर्मी, पवित्र, वारुहूं रोनारु जोवे; <verse eid="TIT 1:8" /><verse number="9" style="v" sid="TIT 1:9" />तिये आपल्या खोरा शिक्शणोअ परमाणे मजबुत रोनारु जोवे. एहेंकोइत तो हाजी शिक्शणो वाअहीं बिहीराहा खुस कोइत सेकेहे आन विरोध कोअनाराआ सोब बोंद कोइत सेकेहे.<verse eid="TIT 1:9" /></para>
  <para style="p">
    <verse number="10" style="v" sid="TIT 1:10" />काहाके जाअखीलेहे मांअहें उजाड़्ये आन कोकलीइनारे, आन ठोगनारे एहलेहे होय; खास कोइत खतनावालाहां कोहो. <verse eid="TIT 1:10" /><verse number="11" style="v" sid="TIT 1:11" />यांआं सोबी बोंद कोअहूं जोवे; एं माहें सुकीइ वाटे कामाय कोइलोअ काजे खाराब गोठी सिकाड़ीत आखे कोएं बिगाड़ी देतेहे. <verse eid="TIT 1:11" /><verse number="12" style="v" sid="TIT 1:12" />तियांजमेहें रोत एके भविश्यवक्ते कोयोहो, “क्रेतेवाले माहें सादाज लबाड़, जोराखे जनवारे, आन आलह्ये डोडल रोतेहे.” <verse eid="TIT 1:12" /><verse number="13" style="v" sid="TIT 1:13" />ए साक्शी खोरी होय, तियाहा काजे तें विश्वासोम पाक्के रोअहूं जोवे कोत तियांहां ताबलीइतु रोजी. <verse eid="TIT 1:13" /><verse number="14" style="v" sid="TIT 1:14" />आन यहुद्याआं काईंइं वोल आन तियां माअहोंअ गोठीइ वोल दिहान मा लागाड़ही जें सत्याहा नाकारतेहे. <verse eid="TIT 1:14" /><verse number="15" style="v" sid="TIT 1:15" />सोका माअहुंउं काजे आखी वस्तू सोकीज होय; पोन जें विट्लीइल्ये आन विश्वास नाहां कोअते तियांआं काजेहे किज बी सोको कायनाहां, पोन तियांआं बुद्दी आन मोन बेनु एठे होय. <verse eid="TIT 1:15" /><verse number="16" style="v" sid="TIT 1:16" />तें कोतेहे के, “आमू देवोहो ओलखीइतेहे,” पोन तियांआं कामोवाअहीं तें तियाहा नाकारतेहें; काहाके तें सोगद्ये आन नियम तोड़नारे होय, आन कोड्लोज हाजो काम कोअहूं जोगेहे कायनाहां.<verse eid="TIT 1:16" /></para>
  <chapter eid="TIT 1" />
  <chapter number="2" style="c" sid="TIT 2" />
  <para style="s">खोरी शिक्शण</para>
  <para style="p">
    <verse number="1" style="v" sid="TIT 2:1" />पोन तू एहलिही गोठी सिकाड़ जे खोरी शिक्शणोहों होबा देय. <verse eid="TIT 2:1" /><verse number="2" style="v" sid="TIT 2:2" />मोन्जे, डाया माटी सांबालीत आन समजदार आन सोताआ ताबाम रोनारा जोवे, आन तियांआं विश्वास आन मेर आन धिर पाक्कू जोवे. <verse eid="TIT 2:2" /><verse number="3" style="v" sid="TIT 2:3" />तेहेंज कोइत डायी बोईंइ सोभाव भक्तीमान माहुंउं होस जोवे; ते साड़ग्यी आन होराआ पिनार्‍यी नाहां, पोन हाजी गोठी सिकाडनार्‍यी जोवे. <verse eid="TIT 2:3" /><verse number="4" style="v" sid="TIT 2:4" />याअकाजे ते जुवान बोईंहीं एहलोहो सिकाड़ती लेअहूं जोवे काहाके ते जिवज्योअ माट्योहों आन पोर्‍याहां मेर कोइत सेके. <verse eid="TIT 2:4" /><verse number="5" style="v" sid="TIT 2:5" />आन मोन ताबाम मिकनारी, सोत्रायीम रोनारी आन हाजी हुतेहे कोअबाआ सांबालनारी, दयालू, आन सोताआ माट्योअ ताबाम रोनारी जोवे; काहाके देवोअ वसनोअ निंदा ने ओवुहूं जोवे.<verse eid="TIT 2:5" /></para>
  <para style="p">
    <verse number="6" style="v" sid="TIT 2:6" />एहेंज कोइत जुवान माट्योहों बी समजदार बोणुहूं जोवे काजे समजाड़तू ले. <verse eid="TIT 2:6" /><verse number="7" style="v" sid="TIT 2:7" />आखी गोठीम सोताहा हाजु नमुनू बोणाव; ताआ शिक्शण खोरो आन समजाअहूं जोगोहो जोवे, <verse eid="TIT 2:7" /><verse number="8" style="v" sid="TIT 2:8" />एहलेहे शब्दे वापर के कोडो ताहूं खाराब कोत ने सेके, जिहीं वाअहीं विरोध कोअनाराहां तापोअ आरोप लागाड़ुहूं जोगिही किज गोठ ने जोड़ुहूं जोवे, पोन देखीत ते होरमात जाअहूं जोवे.<verse eid="TIT 2:8" /></para>
  <para style="p">
    <verse number="9" style="v" sid="TIT 2:9" />नौकरोहों सिकाड़, के ते जिव जिवोअ मालख्योअ ताबाम रोअहूं जोवे, बादी गोठीम ते तियांहां खुस मिकुहूं जोवे, आन उलटो ने गोगुहूं जोवे; <verse eid="TIT 2:9" /><verse number="10" style="v" sid="TIT 2:10" />लुसड़ाय, बांडगाय ने कोअहूं जोवे; पोन बादी गोठीम हाजी इमानदारी देखाअहूं जोवे, मोन्ज्ये आखी गोठीम आपाआ तारनारा देवोअ शिक्शणोअ होबा वादुहूं जोवे.<verse eid="TIT 2:10" /></para>
  <para style="p">
    <verse number="11" style="v" sid="TIT 2:11" />काहाके देवोअ तारणोअ मेरवानी आखा माअहूं पोअ ओवीही. <verse eid="TIT 2:11" /><verse number="12" style="v" sid="TIT 2:12" />आन ए मेरवानी आपुहूं सिकाड़ेहे के आपू बिगर भक्ती आन दुन्यादारीइ लालसोअहें रोत मोन फेरवीत यी पिढ़ीमेहें, समजदारी वाअहीं धर्मी आन भक्तीमान जिवन जिवुहूं जोवे. <verse eid="TIT 2:12" /><verse number="13" style="v" sid="TIT 2:13" />आन तियी धन्य आशाआ मोन्ज्ये आपाअ वोडा देवोअ आन तारनारा ईसु ख्रिस्ताआ महिमाम प्रगट आविइलाअ वाट जोवते रोअहूं जोवे; <verse eid="TIT 2:13" /><verse number="14" style="v" sid="TIT 2:14" />तिये आपुहूं आखी जातीइ पापोम रोत सोड़वीत, हाजे कामे कोइलोम उतवाल्ये बोणे एहेलेहे सोके माहें ओवे तेहें काजे, सोताआ जिवन आपाआ काजेहे आपी देदो.<verse eid="TIT 2:14" /></para>
  <para style="p">
    <verse number="15" style="v" sid="TIT 2:15" />तु ए आखी गोठी पुरु आधिकार वापरीत सिकाड़ आन समजाड़. कोडोज ताहूं कमी ने समजुहूं जोवे.<verse eid="TIT 2:15" /></para>
  <chapter eid="TIT 2" />
  <chapter number="3" style="c" sid="TIT 3" />
  <para style="s">ख्रिस्तामेहें उठीइलो बोहीइलो</para>
  <para style="p">
    <verse number="1" style="v" sid="TIT 3:1" />माअहोंहों आधिकार्‍योंअ निसे रोयतेहें काजे सुसना कोई दे, आन तियांआं गोठी मानित सालुहूं जोवे, आन आखा हाजा कामोंअ कोअते तियार रोअहूं जोवे. <verse eid="TIT 3:1" /><verse number="2" style="v" sid="TIT 3:2" />कोडाहा बदनाम ने कोअहूं जोवे, राड़गाट्ये ने जोवे; पोन ओलवा सोभावोअ रोअहूं जोवे, आन आखा माअहोंअरी वारुहूं हानाले रोअहूं जोवे. <verse eid="TIT 3:2" /><verse number="3" style="v" sid="TIT 3:3" />काहाके आपू बी पेल विणहान्ये आन आदेश ने माननारे, आन सकरात रोनारे, आन आखी लालसोअ आन लोभोअ गुलामीम ओते, आपू आपाआ जिवन सीस आन जलन कोअतेज जिवतेते; बिहीरे आपुहूं सीस कोअतेते, आन एकमेकाआ विरोद कोअतेते. <verse eid="TIT 3:3" /><verse number="4" style="v" sid="TIT 3:4" />पोन जेहेलाम आपाअ तारण कोअनारा देवोअ मेरवानी आन मेर मोनवीपोअ प्रगट ओवी, <verse eid="TIT 3:4" /><verse number="5" style="v" sid="TIT 3:5" />तेहेलाम तिये आपुहूं वासाड़्या; आन ओं आपू कोअल्या हाजा कामोंअ वाअहीं नाहां, पोन तिये सोताआ दया वाअहीं पवित्र आत्मामेहें नविन जल्म आन नविन जिवनो वाअहीं ओवो. <verse eid="TIT 3:5" /><verse number="6" style="v" sid="TIT 3:6" />देवे आपाआ तारनारा ईसु ख्रिस्ता वाअहीं आपापोअ पवित्र आत्मा जाअखीलुहू ओली देदू.<note caller="+" style="x"><char style="xo" closed="false">3:6 </char><char style="xt" closed="false"><ref loc="JOL 2:28">योएल 2:28</ref></char></note> <verse eid="TIT 3:6" /><verse number="7" style="v" sid="TIT 3:7" />जिया वाअहीं आपू तियाआ मेरवानी वाअहीं धर्मी ठरीत कोइते, अमर जिवनोअ आशावाअहीं वारिस बोणे.<verse eid="TIT 3:7" /></para>
  <para style="p">
    <verse number="8" style="v" sid="TIT 3:8" />ए गोठ खोरीज <note caller="+" style="f"><char style="fr" closed="false">3:8 </char><char style="ft" closed="false">मानुहूं जोगिही</char></note>होय, आन माआं इश्शा होय के तू यीं गोठीइ बाप्तिमेहें वारुहूं गोगुहूं जोवे, काहाके जियां जियां देवोपोअ विश्वास मिक्युहू, तें हाजा-हाजा कामोम लागीत रोअलोअ ध्यान मिकुहूं जोवे. ए गोठी हाजी आन माहुंउं हाजाआ काजे होय. <verse eid="TIT 3:8" /><verse number="9" style="v" sid="TIT 3:9" />पोन फालतु तोणाइलोअ, आन जुनीपुरानी राड़ आन भान्गड़्यी जे कायदाआ बाप्तिमेर्‍यीइ ओय, तियीं रोत सेटे रो; काहाके ते गोठी बिगर कामोंअ आन वायेज होय. <verse eid="TIT 3:9" /><verse number="10" style="v" sid="TIT 3:10" />तुमामेहें फाटाफुट कोअनारा माहुंहूं एक नेत बेन वारी जाआं समजाड़ीत देखाड़, तिहीं रोत सेटेज रो. <verse eid="TIT 3:10" /><verse number="11" style="v" sid="TIT 3:11" />ताहूं मुंदू होय के एहेलेहे माहें भटकीत गोयेहे, आन सोताहा दोशी ठरीत कोइत पाप कोअते रोतेहे.<verse eid="TIT 3:11" /></para>
  <para style="s">सलाम</para>
  <para style="p">
    <verse number="12" style="v" sid="TIT 3:12" />जेहेलाम आंय ताआ जागे अरतिमासोहो नेताहां तुखिकुसोहो<note caller="+" style="x"><char style="xo" closed="false">3:12 </char><char style="xt" closed="false"><ref loc="ACT 20:4">प्रेशित 20:4</ref>; <ref loc="EPH 6:2">इफिस 6:2</ref>,<ref loc="EPH 6:22">22</ref>; <ref loc="COL 4:7">कलस्से 4:7</ref>,<ref loc="COL 4:8">8</ref>; <ref loc="2TI 4:12">2 तिम 4:12</ref></char></note> मोकलिहीं, ताहां तु माआं जागे निकोपलीस आविइलोअ कोशित कोअजी, काहाके आंय तिहींज हियालू काडीइलाअ ठरव्योहो. <verse eid="TIT 3:12" /><verse number="13" style="v" sid="TIT 3:13" />जेनास वकील आन अपुल्लोसोहो जारिक आगाड़ी जाआं पोताड़ीइलोअ कोअजा, आन पाल, तियांहां कीज कमी ने पोड़ुहूं जोवे. <verse eid="TIT 3:13" /><verse number="14" style="v" sid="TIT 3:14" />आपाआ माहें बी गरज पुरी कोइलोअ काजेहे हाजा कामोम लागीत रोअलोअ टेवाअहूं जोवे, ताहां तें ठाल्ले ने रोनारे.<verse eid="TIT 3:14" /></para>
  <para style="p">
    <verse number="15" style="v" sid="TIT 3:15" />माआं आखा हाती ताहूं सलाम कोताहा. जे विश्वासो वाअहीं आमापोअ मेर कोअतेहें, तियांहां सलाम कोजी.</para>
  <para style="p" vid="TIT 3:15">तुमा आखापोअ देवोअ मेरवानी ओवती रोअहूं जोवे.<verse eid="TIT 3:15" /></para>
  <chapter eid="TIT 3" />
</usx>