<?xml version="1.0" encoding="utf-8"?>
<usx version="3.0">
  <book code="JUD" style="id">- Noiri</book>
  <para style="h">यहुदा</para>
  <para style="toc3">यहुदा</para>
  <para style="toc2">यहुदा</para>
  <para style="toc1">यहुदाआ पत्र</para>
  <para style="mt2">यहुदाचे पत्र</para>
  <para style="mt1">यहुदाआ पत्र</para>
  <para style="imt">ओलखात</para>
  <para style="ip">“यहुदाआ पत्र” लेखार्‍याअ नावोवाईंज ओलखाअहे. यहुदा सोताहा याकोब आन ईसुउ पाही कोत ओलखात आपेहे. ओं पत्र खास कोड्ली मंडड़ीही लेख्योहो तों आपुहूं कायनाहां मुंदू, आन जुना नियमोंअ लेखल्यी गोठीइ वास्ताय यहुदाअ पत्र खोरो मोन्ज्ये यहुदी माअहुंउं काजे लेखाअयोय लागेहे. जो बी ओय पोन, तियाआ ओं पत्र तियां आखाहा कोतापेहे जें देवोअ हादल्ये होय आन जें देव आब्हापोअ मेर कोअतेहे आन ईसु ख्रिस्ताआ काजेहे निवड़ीत मिकाअयेहे. ओं पत्र ईसु ख्रिस्ताअ जल्माआं 60 वोर्ह्योंअ फासाड़ी लेखाअयोय एहेलुहू आंदास होय.</para>
  <para style="ip">ओं पत्र लेखीइलोअ उद्देश एहेलुहू होय के, आखा विश्वासी माहुंहूं ठोग मास्तरहोंअ गोठीइ वाये ने लागुहूं जोवे कोत माहिती आपीइलोअ होय. तो जुना नियमोंअ घटना आन तियाआ संबंदामेर्‍यीइ गोठीइ महत्व मिके तेहें कोत उभारी आपेहे. ओं पत्र ठोग मास्तरहोंअ विरुद्ध सेतावणी आपतोज दुसरा पेत्राअ पत्राअरी विसार वाटेहे <char style="xt"><ref loc="2PE 2:1">2 पेत्र 2:1</ref></char> तेहेंज कोइत देवदुत, सदोम आन गोमोराअ बाप्तिम बी गोठी कोतापेहे.</para>
  <para style="iot">रुपरेशा</para>
  <para style="io1">1. यहुदा तियाआ पत्र वासनाराहां कोत देखाड़ेहे <char style="ior"><ref loc="JUD 1:1-2">1-2</ref></char></para>
  <para style="io1">2. तियाआ फासाड़ी तियाआ लेखीइलाअ उद्देश कोहे के जे तियां ठोग मास्तरहोंअ विरुद्दाम सांबालित रोय तेहें कोअलो होय, <char style="ior"><ref loc="JUD 1:3-4">3-4</ref></char></para>
  <para style="io1">3. तिहींइं फासाड़ी तो जुना नियमोमेर्‍याअ माअहुंउं आन घटनाअ नमुनो कोतापेहे <char style="ior"><ref loc="JUD 1:5-16">5-16</ref></char></para>
  <para style="io1">4. फाशुउ तो तियांहां कोहे के जेहें कोइत सेतावणी कोताप्यिही तेहें कोइत मानुहूं जोवे <char style="ior"><ref loc="JUD 1:17-23">17-23</ref></char></para>
  <chapter number="1" style="c" sid="JUD 1" />
  <para style="p">
    <verse number="1" style="v" sid="JUD 1:1" />ईसु ख्रिस्ताआ सेवक आन याकोबोअ पाही यहुदा याआ तरफ से पत्र; जे देव बाह्हामेहें मेराले आन ईसु ख्रिस्ताआ काजे सांबाल्ल्ये होय तियांआं नाव से.<verse eid="JUD 1:1" /></para>
  <para style="p">
    <verse number="2" style="v" sid="JUD 1:2" />दया, होक आन मेर तुमुहूं वादार जोड़ती रोअहूं जोवे.<verse eid="JUD 1:2" /></para>
  <para style="s">खोटा मास्तरहों</para>
  <para style="p">
    <verse number="3" style="v" sid="JUD 1:3" />माअ मेराला पाव्हीइला, जाहां आंय तुमुहूं तिया तारणोअ बाप्तिमेहें लेखीइलोअ जास्ती मेहेंनत कोअया कोअतुतो, जिहींमेहें आपू आखेज भागिदार होय, ताहां तुमुहूं ओं समजाड़ी देंव एहेलोह माहूं लागो के तिया विश्वासोअ काजे पाक्की मेहेंनत कोआ, जो देवोअ माअहोंहों एक्कुज वारी जोड़्युहू. <verse eid="JUD 1:3" /><verse number="4" style="v" sid="JUD 1:4" />काहाके, जियांआं काजे डोंडोअ आदेश वेगु रोत लेखाअयुतो एहेलेहे वारुज जोएं आपामेहें आवित सान्बाअयेहे: एं माहें विणभक्त्ये होय, आन आपाअ देवोअ मेरवानीहीं लुसड़ायीमेहें बोदलीत टाकतेहे, आन आपाअ एकुज मालिख आन प्रभु ईसु ख्रिस्ताहा नाकारतेहे.<verse eid="JUD 1:4" /></para>
  <para style="p">
    <verse number="5" style="v" sid="JUD 1:5" />पोन, जर तुमू आखी गोठी एकवारी जाईंत सुकेहे, तेबी माहूं ए गोठी तुमुहूं ओर कोइत आपो लागेहे के, प्रभु इस्राएल माअहुंहूं मिसर देसोम रोत केहें कोइत सोड़वीत लेतायू आन तिहींइं फासाड़ी जियां विश्वास ने कोअयू, ताहां केहेलेहे पारवात गोये. <verse eid="JUD 1:5" /><verse number="6" style="v" sid="JUD 1:6" />फाशाआ जियां देवदुतों तियांआं आधिकारपद ने सांबाल्यो, आन सोताआ ठिकाणो सोड़ी देदो, तियांहां तिये तिया वोडा हादाजल्म्याआं न्यायनिवाड़ाअ दिहोअ काजे आंदाराआ कोलीम बांदीत मिक्याहा. <verse eid="JUD 1:6" /><verse number="7" style="v" sid="JUD 1:7" />सदोम, गोमोरा आन तिहींइं आसे-पासेए होयरोवाला माअहोंअ बाप्तिम विसार कोआ, जें यां देवदुतोंअ होस सिनालावाले ओत गोयेते आन बिहीराअ शरीरोअ फाट लागीत गोयेन ताहरेए आगीइ हादाफल्यीइ शिक्शा भोगीत आखाआ काजे नमुनो ठऱ्ये. <verse eid="JUD 1:7" /><verse number="8" style="v" sid="JUD 1:8" />तेहेंज कोइत एं होपने पालनारें बी जिवज्योअ शरीरोहो एठो कोअतेहें, आधिकारोहो नाकारतेहें, आन देवदुतोंअ निंदा कोअतेहे. <verse eid="JUD 1:8" /><verse number="9" style="v" sid="JUD 1:9" />पोन मुख्य देवदुत मिखाएले जाआं, जाहां मोशेए तोड़ोअ बाप्तिम सैतानोअरी दाती ओवी तेहलाम तियाहा हाजो-बाक्तो कोत कोइत दोश लागाड़ीइलोअ हिम्मत ने कोअयी पोन एतोज कोयो, “देव ताहूं बावराय.” <verse eid="JUD 1:9" /><verse number="10" style="v" sid="JUD 1:10" />पोन एं माअहें जियीं गोठीइ वाहीं मुंदू कायनाहां तियीं गोठीही हाजो-बाक्तो कोतेहे, आन जियीं गोठीहीं मुका जनवारोअ होस उदुड़ जांअतेहे तिहींम ते जिवोहो आरवीइतेहे. <verse eid="JUD 1:10" /><verse number="11" style="v" sid="JUD 1:11" />तियांआं केतोहो खाराब ओवे! काहाके तियां काइनोअ वाट तोअयी आन पोशाअ काजे बालामोअ होस सुकी कोअयी आन कोरोहाअ होस विरोध कोइत आरवाअयेहे. <verse eid="JUD 1:11" /><verse number="12" style="v" sid="JUD 1:12" />एं माअहें मंडड़ीइ मेरपांगातीमेहें विणलाज्या साकल्याअ होस खातेहेंन पितेहे, तें सोताआ एतोज पालतेहे. तें वाराअरी उडीत जानारा रिकामा वाद्लाआ होस होय. लागता उनालामेएं वांज्या साड़ोअ होस होय जें बेनवारी मोल्ये कोत उफड़ीत उडाड़ल्ये रोतेहे. <verse eid="JUD 1:12" /><verse number="13" style="v" sid="JUD 1:13" />एं माहें दोऱ्याआ जिवमाऱ्याआ वोडा सेलकाअ होसऱ्येए होय जें सोताआ लाज फेब्द्राआ होस उसालतेहे. एं हादाफल्याआ जाडा आंदारामेहें भटकीइता फिरनारा ताराआ होसऱ्येए होय.<verse eid="JUD 1:13" /></para>
  <para style="p">
    <verse number="14" style="v" sid="JUD 1:14" />आदामोअ फासाड़ी हांत पिढ़ीमेऱ्युउ हनोक बी याआं बाप्तिमेहें एहलीही भविश्यवाणी कोअयिही के, “पाला, प्रभु लाखेन-लाख देवदुतोंअरी आवे. <verse eid="JUD 1:14" /><verse number="15" style="v" sid="JUD 1:15" />आन तो आखाआ न्यायनिवाड़ु कोइलोअ काजे, आन विणभक्तीवालाहां तियांआं विणभक्तीइ आखा कामोअ बाप्तिमेहें जें तियां कोअयेहे, आन ते आक्खी गोठी जे विणभक्तीवालां पापी माअहूं तियाआ विरुद्दामेहें कोयी, तियींइं बाप्तिमेहें तो दोशी ठरवीइलोअ काजे आवेहे.”<verse eid="JUD 1:15" /></para>
  <para style="p">
    <verse number="16" style="v" sid="JUD 1:16" />एं माहें हमेशा साड़ग्ये आन टुटणीइनारे होय; खाराब लालसोअ फासाड़ी सालनारे आन सोताहा बोड़ाय मारनारे आन सोताआ फायदाआ काजे बिहीराआ सामने मिठे-मिठे गोगनारे एहलेहे होय.<verse eid="JUD 1:16" /></para>
  <para style="s">सेतावणी आन सुसना</para>
  <para style="p">
    <verse number="17" style="v" sid="JUD 1:17" />पोन माआं मेराला पाव्हीइला, आपाअ प्रभु ईसु ख्रिस्ताआ प्रेशितहों पेल रोत कोतापल्यी गोठी ओर मिका; <verse eid="JUD 1:17" /><verse number="18" style="v" sid="JUD 1:18" />ते तुमुहूं कोयाज कोअताते के, “आखरीइ दिहोमेहें डाणिवनारे माहें उठे, जें तियांआं विणभक्तीइ लालसोअ पुरमाणे साले.” <verse eid="JUD 1:18" /><verse number="19" style="v" sid="JUD 1:19" />एं ताम फाटा पाड़नारे शरीर सोभावोअ माअहें होय, जियांम आत्मा कायनाहां. <verse eid="JUD 1:19" /><verse number="20" style="v" sid="JUD 1:20" />पोन माआं मेराला पाव्हीइला, तुमू तुमाआं वादार सोका विश्वासोमेहें वादते जात आन पवित्र आत्मामेहें प्रार्थना कोअते रोवा. <verse eid="JUD 1:20" /><verse number="21" style="v" sid="JUD 1:21" />तुमू हादाफल्याआ जिवनोअ काजे आपाआ प्रभु ईसु ख्रिस्ताआ दयाआ वाट जोवतेज सोताहा देवोअ मेरेमेहें टिकीत रोवा.<verse eid="JUD 1:21" /></para>
  <para style="p">
    <verse number="22" style="v" sid="JUD 1:22" />जें सौंसाम रोतेहे तियांपोअ दया कोआ. <verse eid="JUD 1:22" /><verse number="23" style="v" sid="JUD 1:23" />थोड़हाहां आगीम रोत ओडीत बारथे काडान वासाड़ा, बाकी जोओंपोअ बिते जात दया कोआ, पोन तियांआं आंगड़ाआ बी सीस कोआ जें पाप कामोवाईं घाण ओत गोयेहे.<verse eid="JUD 1:23" /></para>
  <para style="s">प्रार्थना आन स्तुती</para>
  <para style="p">
    <verse number="24" style="v" sid="JUD 1:24" />ओमे जो तुमुहूं पोड़ीइलो रोत वासाड़ीत सेकेहे, आन तियाआ महिमाअ भारपुरीइ सामने निर्दुस कोइत उबे कोइत सेकेहे, <verse eid="JUD 1:24" /><verse number="25" style="v" sid="JUD 1:25" />तिया आपाआ तारनारा एक्काज देवोअ महिमा, बाहदिरी आन आधिकार ईसु ख्रिस्ता वाईं पिढ़ीन पिढ़ी रोत होय, आन ओमेन हादाफल रोये! आमेन.<verse eid="JUD 1:25" /></para>
  <chapter eid="JUD 1" />
</usx>